A logo of animals and birds

Description automatically generated

**JAVNO PREDUZEĆE ZA NACIONALNE PARKOVE**

**CRNE GORE**

A logo of a ship in a circle

Description automatically generated

**NACIONALNI PARK LOVĆEN**

**PROGRAM UPRAVLJANJA ZA 2025. GODINU**

**Podgorica, novembar 2024. godina**

**Sadržaj:**

[1. UVOD 1](#_Toc183095193)

[1.1.CILJ IZRADE PROGRAMA UPRAVLJANJA 1](#_Toc183095194)

[1.2 NAČIN SPROVOĐENJA ZAŠTITE, KORIŠĆENJE I UPRAVLJANJE NACIONALNIM PARKOM 2](#_Toc183095195)

[1.3. RAZVOJNE SMJERNICE, SMJERNICE I PRIORITETI ZA ZAŠTITU I OČUVANJE DOBARA NACIONALNOG PARKA 3](#_Toc183095196)

[1.4. CILJEVI ZAŠTITE I ODRŽIVOG RAZVOJA 4](#_Toc183095197)

[1.5. ANALIZA I USLOVI ZA OSTVARIVANJE ZAŠTITE 5](#_Toc183095198)

[1.6. PRIKAZ PRIRODNIH RESURSA I KORISNIKA DOBARA U NACIONALNOM PARKU 7](#_Toc183095199)

[1.7. PROSTORNA IDENTIFIKACIJA PLANSKIH NAMJENA I REŽIMA KORIŠĆENJA ZEMLJIŠTA 9](#_Toc183095200)

[1.7.1 ZONIRANJE NP LOVĆEN……………………………………………………………………………………9](#_Toc183095201)

[2.OCJENA STANJA NACIONALNOG PARKA 12](#_Toc183095202)

[2.1.SWOT ANALIZA 12](#_Toc183095203)

[2.2.ANALIZA STANJA I PRITISCI 14](#_Toc183095204)

[2.3.SMJERNICE ZA NAUČNO-ISTRAŽIVAČKI RAD 27](#_Toc183095205)

[3.VEZA SA PLANOM UPRAVLJANJA NP LOVĆEN 2021-2025 28](#_Toc183095206)

[3.1.STRATEŠKO OPREDELJENJE – VIZIJA 28](#_Toc183095207)

[3.2.STRATEŠKI CILJEVI ZA UPRAVLJANJE NP LOVĆEN 29](#_Toc183095208)

[3.3.PROGRAM UPRAVLJANJA ZA 2025. GODINU - DINAMIKA I REALIZACIJA 29](#_Toc183095209)

[4.FINANSIJSKA SREDSTVA ZA SPROVOĐENJE PROGRAMA 58](#_Toc183095210)

[4.1. FINANSIRANJE JAVNOG PREDUZEĆA ZA NACIONALNE PARKOVE CRNE GORE 59](#_Toc183095211)

[4.2. PROCJENA FINANSIJSKIH SREDSTAVA ZA REALIZACIJU PROGRAMA UPRAVLJANJA 61](#_Toc183095212)

[5.DINAMIKA REALIZACIJE 63](#_Toc183095213)

Podaci o zaposlenim licima upravljača zaštićenim područjem koja su obradila godišnji program upravljanja.

**Tabela 1. Obrađivači godišnjeg programa upravljanja zaštićenim područjem**

|  |  |  |
| --- | --- | --- |
| **IME I PREZIME** | **RADNO MJESTO ILI FUNKCIJA** | **ORGANIZACIONA JEDINICA UPRAVLJAČA**  **ILI DRUGI SUBJEKT** |
| Kata Varagić | direktorica | NP Lovćen |
| Đorđije Kaluđerović | šef Službe zaštite | NP Lovćen |
| Mirko Laličić | stručni saradnik za rad sa lokalnim zajednicama | NP Lovćen |
| \*Ivana Milović | pomoćnica direktorice za zaštitu, održivi razvoj i turizam | Uprava JPNPCG |
| Hajdana Ilić Božović | šefica Službe za zaštitu prirodne i kulturne baštine i održivi razvoj | Uprava JPNPCG |
| Ljiljana Šćepanović Bošković | šefica Službe za finansijske poslove | Uprava JPNPCG |
| \*Nela Vešović Dubak | rukovoditeljka odjeljenja za zaštitu prirode | Uprava JPNPCG |
| Slavica Đurišić | stručna saradnica za floru i vegetaciju | Uprava JPNPCG |
| Ivana Džaković | stručna saradnica za floru i vegetaciju | Uprava JPNPCG |
| \*Maša Vučinić | stručna saradnica za floru i vegetaciju | Uprava JPNPCG |
| Slobodan Stijepović | stručni saradnik za šumarstvo | Uprava JPNPCG |
| Ana Uskoković | stručna saradnica za ornitofaunu | Uprava JPNPCG |
| Marina Radonjić | stručna saradnica za faunu sisara | Uprava JPNPCG |
| \*Belma Šestović | direktorica NP Skadarsko jezero | NP Skadarsko jezero |
| Veselin Luburić | rukovodilac odjeljenja za zaštitu prostora i održivi razvoj | Uprava JPNPCG |
| Mojaš Đurović | stručni saradnik za zaštitu životne sredine | Uprava JPNPCG |
| Jelena Radunović | stručna saradnica za zaštitu životne sredine | Uprava JPNPCG |
| Radmila Vujotić | stručna saradnica za zaštitu prostora | Uprava JPNPCG |
| Snežana Vukotić | stručna saradnica za etnografsku baštinu | Uprava JPNPCG |
| Milica Novaković | stručna saradnica za medije | Uprava JPNPCG |
| Marijana Džaković | stručna saradnica za medije | Uprava JPNPCG |
| Marina Kojović | stručna saradnica za promociju i edukaciju | Uprava JPNPCG |
| Aleksandra Vujović | stručna saradnica za promociju i edukaciju | Uprava JPNPCG |
| Vasilije Pavćević | stručni saradnik za turizam | Uprava JPNPCG |
| Bogdan Đurašković | stručni saradnik za turizam | Uprava JPNPCG |
| Svetlana Vukčević | stručna saradnica za turizam | Uprava JPNPCG |
| Srećko Grabovica | stručni saradnik za projekte | Uprava JPNPCG |
| Bojana Mijovic | stručni saradnik za projekte | Uprava JPNPCG |
| Jasmin Medunjanin | stručni saradnik za projekte | Uprava JPNPCG |
| Bjanka Prakljačić | stručna saradnica za međunarodnu saradnju | Uprava JPNPCG |

\* *U međuvremenu su izvršene izmjene u funkcijama u odnosu na Nacrt programa dostavljen u novembru 2024.godine.*

*Napomena: Za izradu Programa upravljanja NP Lovćen 2025. god. preuzeti su pojedini segmenti iz ranijih Programa i Plana upravljanja NP Lovćen 2021-2025. god.*

# **1. UVOD**

Nacionalni park Lovćen osnovan je 1952. godine na osnovu Zakona o proglašenju šumskih područja Durmitora, Lovćena i Biogradske gore za nacionalne parkove. Obuhvata centralni i najviši dio lovćenskog masiva, površine 6.220 ha. Krasi ga veoma bogat i raznovrstan biljni i životinjski svijet. Na prostoru Parka i užeg okruženja značajnu vrijednost predstavlja bogato i raznovrsno kulturno-istorijsko nasljeđe. NP Lovćen identifikovan je kao IPA područje (Important Plant Area). Područje ovog Nacionalnog parka je i zvanično nominovano Emerald područje.

## **CILJ IZRADE PROGRAMA UPRAVLJANJA**

Cilj izrade Godišnjeg programa je realizacija mjera i aktivnosti predviđenih Planom upravljanja NP Lovćen za 2021-2025. godinu, kojim treba da se obezbijedi zaštita, unapređivanje i racionalno korišćenje prirodnih i radom stvorenih vrijednosti Parka i uređivanje i razvoj njegovog područja na principima trajno održivog razvoja.

Programom upravljanja za 2025. godinu predlažu se aktivnosti, koje će na godišnjem nivou doprinijeti ostvarenju petogodišnjih strateških ciljeva iz Plana upravljanja. Sve aktivnosti se određuju po mjestu, vremenu i službama ili licima, koja će biti odgovorna za sprovođenje istih. Za osmišljavanje ovog Programa, osim novih planskih dokumenata i zakonskih akata, korišćena su i dosadašnja iskustva u radu.

Godišnjim programom upravljanja predviđeni su rokovi izvršenja svake pojedinačne aktivnost iz seta strateških mjera i definisani nosioci njihovog izvršenja. Identifikacija prioriteta kroz programske aktivnosti i njihova implementacija u politiku upravljanja ovog područja, imaju za cilj dugoročne socio-ekonomske dobrobiti u okviru održivog razvoja.

Program upravljanja Nacionalnog parka Lovćen za 2025. godinu donosi se u skladu sa Prostornim planom područja posebne namjene Nacionalnog parka Lovćen, Planom upravljanja (2021-2025), kao i na osnovu odredbi Zakona o nacionalnim parkovima (Sl. list CG, br. 28/14, 39/16).

Pravni osnov za donošenje Programa upravljanja u Zakonu o nacionalnim parkovima sadržan je u Članu 14, koji propisuje da Program upravljanja donosi JPNPCG, u skladu sa Prostornim planom posebne namjene i Planom upravljanja, uz prethodno pribavljenu saglasnost resornog Ministarstva. Članom 15 ovog zakona propisano je da Program upravljanja sadrži:

* mjere zaštite, očuvanja, unapređenja i korišćenja dobara Nacionalnog parka;
* razvojne smjernice, smjernice i prioritete za zaštitu i očuvanje dobara Nacionalnog parka uz uvažavanje potreba lokalnog stanovništva;
* način sprovođenja zaštite, korišćenja i upravljanja Nacionalnim parkom;
* ciljeve zaštite i održivog razvoja;
* analizu i ocjenu uslova za ostvarivanje ciljeva zaštite;
* prikaz prirodnih resursa i korisnika dobara nacionalnih parkova;
* prioritetne aktivnosti na očuvanju, održavanju i monitoringu prirodnih i drugih vrijednosti i segmenata životne sredine;
* ocjenu stanja Nacionalnog parka;
* smjernice za naučno-istraživački rad;
* planirane aktivnosti na održivom korišćenju prirodnih resursa, razvoju i uređenju prostora;
* prostornu identifikaciju planskih namjena i režima korišćenja zemljišta;
* aktivnosti na promociji i valorizaciji dobara Nacionalnog parka;
* oblike saradnje i partnerstva sa lokalnim stanovništvom, vlasnicima i korisnicima nepokretnosti;
* dinamiku i način sprovođenja i realizacije Plana upravljanja i Godišnjeg programa upravljanja;
* finansijska sredstva za realizaciju godišnjeg programa upravljanja;
* druge elemente od značaja za upravljanje Nacionalnim parkom u skladu sa zakonom.

## **1.2** **NAČIN SPROVOĐENJA ZAŠTITE, KORIŠĆENJE I UPRAVLJANJE NACIONALNIM PARKOM**

Upravljanje nacionalnim parkovima povjereno je Javnom preduzeću za nacionalne parkove, koje je formirano Odlukom Skupštine Crne Gore 1992. godine. Temeljni pravni dokument kojim se uređuje zaštita i očuvanje prirode u Crnoj Gori je Zakon o zaštiti prirode (‚‚Sl. list CG’’ br.54/16 i 18/19). Ovaj zakon definiše kategorije zaštićenih područja, odgovorne institucije, kao i osnovne upravljačke dokumente za zaštićena područja.

Shodno Zakonu o nacionalnim parkovima (‚‚Sl. list CG’’ br. 28/14, 39/16) zaštita, unapređivanje i razvoj nacionalnih parkova je djelatnost od javnog interesa i njom je definisan način rada i organizacije nacionalnih parkova. Zakonom o nacionalnim parkovima, kao i Odlukom o organizovanju preduzeća definisani su načini korišćenja i mjere zaštite, kao i načini njihovog sprovođenja.

To se definiše kroz donošenje Prostorno-planske dokumentacije (PPPPN, Planovima upravljanja, kao i godišnjim Programima upravljanja). Za njihovo donošenje, odnosno sprovođenje zaduženi su organi Javnog preduzeća: Upravni odbor i Direktor. Upravni odbor je organ upravljanja, a Direktor organ rukovođenja Javnim preduzećem. U djelokrugu rada Upravnog odbora je donošenje godišnjih programa upravljanja Nacionalnim parkom, dok direktor preduzeća sprovodi Planove i Programe preko unutrašnjih organizacionih jedinica i zajedničkih Službi Javnog preduzeća.

Kroz rad organa preduzeća, organizacionih jedinica i zajedničkih Službi utvrđuju se načini sprovođenja zaštite, definišu mjere za njihovo ostvarenje, kao i načini korišćenja i upravljanja Nacionalnim parkom koji su prethodno definisani u Zakonima, Prostorno-planskoj dokumentaciji i drugim aktima Preduzeća.

Statutom Javnog preduzeća za nacionalne parkove Crne Gore iz 2011. godine, definisane su upravljačke djelatnosti u nacionalnim parkovima, koje se sprovode radi zaštite i očuvanja biodiverziteta. Između ostalih, to su:

* sprovođenje mjera zaštite u skladu sa režimom zaštite;
* praćenje stanja u nacionalnim parkovima i dostavljanje podataka organu uprave nadležnom za poslove zaštite prirode i pravnom licu;
* obezbjeđenje nesmetanog odvijanja prirodnih procesa i održivog korišćenja nacionalnih parkova;
* poštovanje Pravilnika o unutrašnjem redu u nacionalnim parkovima.

Direktor NP Lovćen ima odgovornosti definisane Pravilnikom o unutrašnjoj organizaciji i sistematizaciji radnih mjesta, i to:

* rukovodi radom organizacione jedinice tj. rukovodi svim službama koje obavljaju poslove za potrebe Nacionalnog parka;
* učestvuje u izradi Planova i Programa upravljanja nacionalnih parkova iz domena svoje organizacione jedinice i prati realizaciju istih;
* odgovara za rad organizacione jedinice kojom rukovodi;
* predlaže mjere unapređenja, organizacije i rada organizacione jedinice;
* predlaže mjere poboljšanja i unapređenja službi Nacionalnog parka;
* podnosi izvještaje, informacije i daje prijedlog mjera zaštite, unapređivanja i korišćenja dobara Nacionalnog parka;
* sarađuje sa međunarodnim organizacijama i lokalnim zajednicama;
* aktivno učestvuje u radu Stručnog kolegijuma i obavlja poslove u okviru prenijetih ovlašćenja i odgovoran je za njihovo izvršavanje;
* podnosi prijedloge za pokretanje disciplinskih postupaka protiv zaposlenih;
* izvršava naloge direktora Preduzeća i vrši sve druge poslove iz djelokruga rada po nalogu direktora Preduzeća kome odgovara za svoj rad i rad radnika Nacionalnog parka.

Služba zaštite Nacionalnog parka vrši poslove propisane zakonima i odgovarajućim aktima Preduzeća; poslove fizičke zaštite dobara nacionalnih parkova od protivpravnog korišćenja; preduzima mjere za održavanje unutrašnjeg reda u nacionalnim parkovima i propisanih režima zaštite; prijavljuje sve fizičke promjene u nacionalnim parkovima (izgradnja objekata i izvođenje drugih radova) podnosi prijave protiv građana zatečenih u obavljanju protivpravnih radnji; učestvuje u kvantitativnom monitoringu faune, njihovoj prihrani i zaštiti; vrši naplatu mandatnih kazni i propisanih naknada; i druge poslove iz djelokruga rada Službe, kao i druge poslove shodno Planovima i Programima upravljanja nacionalnim parkovima karakteristične za određene nacionalne parkove; utvrđuje broj, strukturu i karakter stalnih i privremenih objekata na prostoru pojedinih nacionalnih parkova i odgovorno ažurira evidencije o istima, koje blagovremeno dostavlja direktoru nacionalnog parka. U Službi zaštite NP Lovćen ukupno je angažovano 12 nadzornika i šef Službe.

## **1.3.** **RAZVOJNE SMJERNICE, SMJERNICE I PRIORITETI ZA ZAŠTITU I OČUVANJE DOBARA NACIONALNOG PARKA**

Nacionalni park je prirodno područje kopna koje je određeno da štiti ekološki integritet jednog ili više ekosistema za sadašnje i buduće generacije, radi onemogućavanja neadekvatnog korišćenja prirodnih dobara ili drugih štetnih radnji i aktivnosti i obezbjeđenja duhovnih, naučnih, obrazovnih, rekreativnih potreba i potreba posjetilaca, koje su saglasne sa očuvanjem životne sredine i kulture.

Pored toga, upravljanje uvažava i interese zajednica koje gravitiraju Parku i razvijaju lokalne ekonomije, čineći značajni doprinos u daljem razvoju i promociji koncepta ekološke države.

Shodno navedenom, prioriteti u vezi sa održivim razvojem su podrška svih vidova održivog turizma, uspostavljanje efikasnog sistema upravljanja posjetiocima i podrška i kreiranje tradicionalnog i održivog korišćenja prirodnih resursa od strane lokalnog stanovništva.

Prioritet u zaštiti prirodnih vrijednosti na području ovoga Parka, kako je definisano Planom upravljanja za NP Lovćen 2021-2025. godina je istraživanja flore i faune i vegetacije, implementiranje mjera zaštite komponenti biodiverziteta, identifikovanje i restauracija narušenih ekosistema i edukacija lokalnog stanovništva i posjetilaca.

U nedostatku novijih naučno-istraživačkih podataka o stanju populacija pojedinih značajnih biljnih vrsta, zajednica i staništa, i još uvijek nezavršenom procesu proglašenja značajnih habitata na osnovu evropske Direktive o staništima (Natura 2000) kojim bi se sprovele konkretne upravljačke mjere, rad Stručne službe biće usmjeren ka sticanju novih saznanja neophodnih u implementaciji mjera zaštite. Prioritet imaju nacionalno značajne vrste, osjetljive vrste flore i faune po IUCN kategorizaciji, ranjivi ekosistemi i identifikovani habitati po osnovu Bernske konvencije i EU Habitat direktive.

Prioriteti zaštite prirodnih vrijednosti definisani u Planu upravljanja NP Lovćen 2021-2025. godina realizovaće se kroz set aktivnosti definisanih u operativnom dijelu Plana upravljanja, sa naročitim fokusom na:

* Istraživanje i praćenje stanja flore i vegetacije
* Istraživanje i praćenje stanja faune
* Implementiranje mjera zaštite komponenti biodiverziteta
* Identifikovanje i restauracija narušenih ekosistema
* Edukaciju lokalnog stanovništva i posjetilaca.

Smjernice koje se odnose na prioritete u vezi sa održivim razvojem:

* Podrška svim vidovima održivog turizma
* Uspostavljanje efikasnog sistema upravljanja posjetiocima
* Podrška i kreiranje tradicionalnog i održivog korišćenja prirodnih resursa od strane lokalnog stanovništva

## **1.4. CILJEVI ZAŠTITE I ODRŽIVOG RAZVOJA**

Prema Zakonu o zaštiti prirode (‚‚Sl.list CG’’ br.54/16 i 18/19), nacionalni park je „prirodno područje kopna ili područje mora, odnosno kopna i mora koje je određeno da štiti ekološki integritet jednog ili više ekosistema za sadašnje i buduće generacije radi onemogućavanja neadekvatnog korišćenja prirodnih dobara ili drugih štetnih radnji i aktivnosti i obezbjeđenja duhovnih, naučnih, obrazovnih, rekreativnih potreba i potreba posjetilaca koje su saglasne sa očuvanjem životne sredine i kulture''.

Prema smjernicama IUCN, zaštićena područja pod nazivom „nacionalni parkovi“ su: „velika prirodna ili gotovo prirodna područja izdvojena radi zaštite cjelokupnih ekosistema, vrsta i procesa koji se u njima odvijaju, koja omogućavaju duhovne, naučne, edukativne i rekreativne aktivnosti i posjete“.

Uvažavajući nacionalno zakonodavstvo i IUCN kriterijume, po kojima se u nacionalnom parku upravlja kao zaštićenim prirodnim dobrom kategorije II IUCN, kao i u ostalim nacionalnim parkovima u Crnoj Gori, glavni cilj upravljanja u NP Lovćen je zaštita biodiverziteta, njegove odgovarajuće ekološke strukture i ekoloških procesa, uz promociju obrazovanja i rekreacije.

Kroz posebno definisane programske aktivnosti u 2025. godini naznačeni su prioriteti u realizaciji ciljeva iz petogodišnjeg Plana upravljanja. Kroz definisane strateške oblasti i ciljeve, posebna pažnja posvećena je:

* Poštovanju međunarodnih standarda i kriterijuma gdje su glavni ciljevi zaštita prirode i kulturno-istorijskih vrijednosti
* Podsticanju naučno-istraživačkog rada na prostoru Parka u cilju definisanja budućih NATURA 2000 staništa
* Razvijanju turizma zasnovanog na prirodi i daljem razvoju specifične turističke infrastrukture (centri za posjetioce, pješačko-rekreativne, biciklističke i edukativne staze, uređenje vidikovaca i dr.)
* Uspostavljanju efikasnog sistema upravljanja posjetiocima
* Edukaciji školske populacije, lokalnog stanovništva i posjetilaca o vrijednostima Parka
* Promociji Parka na međunarodnom nivou
* Unapređenju saradnje sa korisnicima prostora Parka, lokalnim strukturama i NVO sektorom
* Unapređenju prekogranične i ukupne međunarodne saradnje.

## **1.5. ANALIZA I USLOVI ZA OSTVARIVANJE ZAŠTITE**

Osnovna funkcija NP Lovćen jeste zaštita i unapređivanje ovog prostora, koja se ostvaruje:

* obezbjeđenjem uslova za zaštitu, unapređivanjem i racionalnim korišćenjem dobara;
* stvaranjem povoljnih uslova za održavanje i razvoj biljnih i životinjskih vrsta i gljiva i njihovih zajednica;
* očuvanjem i unapređivanjem posebnih prirodnih vrijednosti;
* istraživanjem i korišćenjem Parka za potrebe razvoja nauke, turizma, kulture i rekreacije;
* sprječavanjem radnji koje mogu da naruše osnovna svojstva i osobine Parka.

S tim u vezi, jedan od osnovnih zadataka JPNPCG i NP Lovćen u narednom periodu je institucionalno jačanje struktura zaduženih za fizičku zaštitu, kroz upošljavanje novih izvršilaca, jačanje postojećih ljudskih resursa i kapaciteta, nabavku materijalno tehničkih sredstava, kao i uspostavljanje administrativnih procedura.

*Stručna zaštita*

U JPNPCG Pravilnikom o unutrašnjoj organizaciji i sistematizaciji radnih mjesta, u okviru službi zajedničkih poslova, realizaciju poslova koje se tiču stručne zaštite, obavlja Služba za zaštitu prirodne i kulturne baštine i održivi razvoj, koja u svom djelokrugu rada između ostalog, prati stanje ekosistema, biodiverziteta i kulturno istorijskog nasljeđa Nacionalnog parka Lovćen, te predlaže mjere za njihovu zaštitu, unapređivanje i valorizaciju itd.

Službom rukovodi šef i u okviru nje postoje dva odjeljenja: Odjeljenje za zaštitu prirodne baštine i Odjeljenje za održivi razvoj.

U Službi za zaštitu prirodne i kulturne baštine i održivi razvoj JPNPCG angažovano je ukupno petnaest (15) zaposlenih i to na poslovima: jedan (1) šef Službe, jedan (1) rukovodilac za zaštitu prirodne baštine, dva (2) stručna saradnika za floru i vegetaciju, jedan (1) stručni saradnik za oblast šumarstva, jedan (1) stručni saradnik za ihtiologiju, jedan (1) stručni saradnik za ornitologiju, jedan (1) stručni saradnika za faunu sisara, jedan (1) rukovodilac Odjeljenja za održivi razvoj, četiri (4) stručna saradnika za zaštitu životne sredine, jedan (1) stručni saradnik za održivi razvoj i jedan (1) stručni saradnik za zaštitu prostora.

U Službi u odnosu na Pravilnik o unutrašnjoj organizaciji i sistematizaciji radnih mjesta nedostaje: jedan (1) stručni saradnik za oblast šumarstva, jedan (1) stručni saradnik za floru i vegetaciju, jedan (1) stručni saradnik za faunu beskičmenjaka, jedan (1) stručni saradnik za herpetofaunu i jedan (1) stručni saradnik za faunu sisara.

Radni angažman koji se odnosi na realizaciju programom definisanih aktivnosti iziskuje terenski rad i opremu koja je potrebna. U prethodnom periodu za stručne saradnike izvršena je nabavka terenske obuće, kao i oprema neophodna za neke aktivnosti koje su u vezi sa užim stručnim specijalnostima (lupa, meredov mreže, oprema za hvatanje i istraživanje slijepih miševa, detektor truleži, dvogledi, entomološka mreža i dr.). U narednom periodu neophodno je Službu opremiti materijalno tehničkim sredstvima kao što su: terenski automobil, terenska odjeća, kišne kabanice, pješački štapovi, teleskopi, fotoaparati, play back oprema za monitoring ptica i sl.

*Fizička zaštita*

U Službi fizičke zaštite Nacionalnog parka Lovćen zaposleno je dvanaest (12) radnika koji ispunjavaju zakonske i interne uslove za obavljanje zaštite. Međutim, postoje određeni problemi koji predstavljaju prijetnje i prepreke za efikasno obavljanje osnovnih funkcija Službe zaštite, koje su ključne za očuvanje parkova.

Kako bi se unaprijedili kapaciteti Službe, u narednom planskom periodu potrebno je povećati broj zaposlenih za jednog (1) izvršioca. Ova promjena bi omogućila bolju zaštitu prirodnih, kulturnih i drugih vrijednosti Parka.

Takođe, važno je jasno definisati zakonske procedure koje će omogućiti nadzornicima Službe zaštite da na putnim pravcima unutar NP Lovćen vrše zaustavljanje i kontrolu vozila. Ovaj korak je bitan za sprječavanje protivpravnih aktivnosti u ovom zaštićenom području.

Osim toga, potrebno je ojačati saradnju sa institucijama koje mogu pomoći u prevenciji nezakonitih radnji. To uključuje inspekcijske službe, policiju, lokalne vlasti, kao i nevladine organizacije koje se bave zaštitom prirode.

Tokom 2024. godine, za potrebe Službe fizičke zaštite nabavljene su ljetnje i zimske uniforme, kao i terenska obuća za zaposlene. Međutim, materijalno-tehnička opremljenost Službe zaštite je na niskom nivou, što je rezultat zastarjelosti i nedostatka potrebne opreme. Kako bi se poboljšala kontrola prostora Parka, neophodna je nabavka sredstava kao što su: dvogledi, termalne kamere, terenska vozila, motorne sanke i krplje.

Nadzornici NP Lovćen rade na otvorenom tokom cijele godine i često su izloženi nepovoljnim vremenskim uslovima. Ova situacija povećava rizik od povreda i može negativno uticati na njihovo zdravstveno stanje. S obzirom na to da slične pozicije u drugim institucijama omogućavaju beneficirani radni staž, potrebno je razmotriti uvođenje istog prava za nadzornike u NP Lovćen.

Takođe, zaposleni se svakodnevno suočavaju sa rizičnim situacijama, uključujući susrete sa divljom faunom (npr. zvjerima) i mogućim nosiocima virusa bjesnila (npr. lisicama), kao i sa naoružanim osobama. Stoga je neophodno opremiti nadzornike sredstvima prinude, u skladu sa Zakonom o zaštiti lica i imovine i Zakonom o nacionalnim parkovima.

## **1.6. PRIKAZ PRIRODNIH RESURSA I KORISNIKA DOBARA U NACIONALNOM PARKU**

Nacionalni park Lovćen raspolaže sa relativno bogatim prirodnim potencijalima i bogatim i raznovrsnim kulturno-istorijskim nasljeđem. Na prostoru Parka nema stalnih naselja, pa shodno tome nema udruženja poljoprivrednika, niti sličnih asocijacija i organizacija tog tipa. Kroz Program privremenih objekata, fizička i pravna lica obavljaju djelatnosti koje su uglavnom turističko - trgovinskog karaktera.

U Nacionalnom parku Lovćen djeluje nekoliko subjekata koji ostvaruju svoje djelatnosti. To su:

* Dječije odmaralište “Lovćen-Bečići“;
* Avanturistički park;
* Njegošev mauzolej u sastavu Narodnog muzeja Crne Gore;
* Radio-dufuzni centar;
* Drugi manji subjekti koji se uglavnom bave ugostiteljstvom;
* Hotel „Monte rosa“;
* Restoran „Vladika“;
* Žičara Kotor - Lovćen

Tokom analize rada i statusa lokalnih zajednica koje svoje poslovanje vezuju za područje NP Lovćen, utvrđene su okvirne brojke koje govore da tamo postoji 11 klastera u okviru kojih djeluje 466 korisnika sa statusom pravnog ili fizičkog lica.

Broj klastera i korisnika:

* 369 nevladinih organizacija
* 52 turističke agencije
* 12 ugostiteljskih objekata – restorani
* 9 sušara (za proizvodnju pršte)
* 5 pružaoca turističko-rekreativne ponude
* 4 pružaoca privatnog smještaja
* 4 hotela
* 4 turističke organizacije
* 3 sportsko rekreativna društva
* 3 mjesne zajednice
* 1 lovačko društvo

A graph of a pie chart

Description automatically generated

***Grafikon 1: Prikaz identifikovanih klastera na području NP Lovćen***

Park ostvaruje prihode davanjem u zakup zemljišta u državnoj svojini radi postavljanja objekata privremenog karaktera i od postavljanja objekata privremenog karaktera na zemljištu u privatnoj svojini, kao i od stalnih objekata koji se bave turističko-ugostiteljskim djelatnostima shodno Odluci o visini i načinu plaćanja naknada za korišćenje dobara nacionalnih parkova, obavljanju djelatnosti i pružanju usluga. Na osnovu Programa, odnosno izmjena i dopuna Programa, koje donosi Ministarstvo prostornog planiranja, urbanizma i državne imovine, daju se uslovi za korišćenje prostora (zemljišta) za izgradnju tj. postavljanje privremenih objekata u skladu sa režimima, kriterijumima, smjernicama i namjenama površina. Ovaj Program se donosi na period od pet godina, a cilj je unapređenje ponude Parka kroz saradnju sa stanovništvom uz zaštitu prirodne baštine, pejzaža i kulturnih dobara koje čine izuzetne vrijednosti NP Lovćen. Ovim Programom (izmjenama i dopunama) se utvrđuju i određuju pravila kojima se identifikuju područja/lokacije (zone) sa načinom korišćenja lokacija i načinom postavljanja objekata privremenog karaktera. Program (izmjene i dopune) sadrži lokacije (zone) i smjernice sa urbanističkim uslovima za postavljanje privremenih objekata. JP za nacionalne parkove, na osnovu Uredbe o povjeravanju dijela poslova Ministarstva prostornog planiranja, urbanizma i državne imovine Javnom preduzeću za upravljanje morskim dobrom Crne Gore i Javnom preduzeću za nacionalne parkove Crne Gore, izdaje urbanističko-tehničke uslove.

Od ukupne površine NP 6.620 ha, velika površina je pod šumama (šumska vegetacija 3.225 ha, šumsko zemljište 1.000 ha, nije šuma, nije šumsko zemljište 2.395 ha).

Vodeni ekosistemi su rijetki i predstavljeni su lokvama, kamenicama, ublovima i brojnim vruljama po obodu Bokokotorskog zaliva. Na Lovćenu nema stalnih površinskih voda, i one su uglavnom podzemnog karaktera tipičnog za kraške terene. Karakteristični prostori su Jezero pod Jezerskim vrhom i povremeni izvori Ivanova korita, Ljubin potok, Jama, Kameni. Takođe, na prostoru Parka nalazi se veliki broj kaptiranih izvora: Koritnik, Blizurad, Bukovička voda, Pištet, Belov izvor, Studenac, Duboki do, Vrbski pištet, Stara voda, Mučica, Kaluđerovac, Zvjerinjak, Radujevina i Rakita.

## **1.7. PROSTORNA IDENTIFIKACIJA PLANSKIH NAMJENA I REŽIMA KORIŠĆENJA ZEMLJIŠTA**

Zoniranje Parka se temelji na načelima očuvanja prirodnih i kulturnih vrijednosti i definišu teritorije pod strogom zaštitom i teritorije u kojima su dozvoljene određene aktivnosti, kao što su specifični oblici poljoprivrede, komercijalne aktivnosti, građevinske i druge intervencije u prostoru. Cilj zoniranja je zaštita flore i faune i očuvanje prirodnih ekosistema i kulturnih vrijednosti kroz zaštitu, unapređenje i kontrolu korišćenja resursa. Koncept zoniranja podrazumijeva tri zone koje se razlikuju u nivou zaštite i primjeni režima zaštite. Cilj je zaštita najvažnijih prirodnih vrijednosti, ublažavanjem antropogenih uticaja, kroz direktnu fizičku zaštitu, ali i kroz ograničenja i kontrolu korišćenja čitavog područja. Koncept zoniranja je u skladu s postojećim PPPPN za NP Lovćen i sastavni je dio Plana i Programa upravljanja Nacionalnog parka.

### **1.7.1 ZONIRANJE NP LOVĆEN**

Zoniranje NP Lovćen je detaljno definisano i razrađeno Prostornim planom posebne namjene za NP Lovćen (2014), u skladu sa Zakonom o zaštiti prirode (‚‚Sl. list CG’’ br.54/16 i 18/19). Prostorna distribucija planirane infrastrukture i drugih planiranih i postojećih građevinskih objekata uslovile su izmjene prethodno utvrđenog zoniranja ovog Parka. Takođe, određene zakonske osnove i međunarodne konvencije su uticale na redefinisanje prethodnog zoniranja. Očuvani prirodni ekosistemi, funkcionalno-ekološke veze i drugi značajni elementi, koji karakterišu određena područja svojim izuzetnim vrijednostima, nijesu degradirani ili umanjeni nižim stepenom njihove zaštite.

Kao što svi prostorno-planski i zakonodavni propisi definišu zone zaštite, u NP Lovćen su definisane tri zone zaštite (I, II i III zona).

**Prva zona zaštite – rezervati**

Prostor koji zahvata I zonu zaštite Parka prostire se na tri odvojena područja i to:

1. Područje koje obuhvata Jezerski vrh, Štirovnik, Međuvršje i južne padine Goliša. Na ovom području se nalaze dva posebna rezervata:

* četinarske šume ispod Jezerskog vrha sa južne strane do kolskog puta Međuvršje-Mauzolej, (12,5ha) i
* Jezero sa sjeverne strane Jezerskog vrha sa izdanačkom šumom bukve (25,4ha).

1. Područje I zone zaštite koje obuhvata lokalitet Babljaka, ograničen sa istočne i sjeverne strane sa kolskim putem Ivanova korita-Krstac i sa zapadne strane planiranom trasom žičare. Takođe, ovo područje je okruženo seoskim naseljima Kuk, Dolovi i Bostur.

* Poseban rezervat na području Ljubinog potoka prema Blatištima je područje obraslo kulturom crnog bora i šumom bukve, pretežno izdanačkog porijekla. Površina ovog rezervata je 36,00ha

1. Treće područje koje se nalazi u I zoni zaštite zauzima lokalitete Majstorice, Osmogrk, Škobotuša, Hum i Konjsko. Ovaj prostor, izuzimajući lokalitet Konjsko, je uglavnom obrastao izdanačkom degradiranom šumom bukve, koja je ispresijecana krševitim goletima bez vegetacije. Ovo područje obiluje velikim brojem vrtača i kraških rupa. Posebni rezervati izdvojeni na ovom području su:

* Izdanačke šume bukve oko Trešteničkog vrha (12,4ha). Granica rezervata oko Treštenika se prostire od makadamskog puta Ivanova korita-Majstori ka Majstorici;
* Visoke bukove sastojine na lokalitetu Konjsko (136,00ha). Granica ovog rezervata počinje na Mainskom vrhu (1324m) odakle ide granicom Parka u pravcu sjeverozapada i na Murakovcu kod tačke loma granice Parka prema zapadu, skreće prema istoku i izbija na Rujiški vrh (1403m) sa koga izlazi na krivinu makadamskog puta za Konjsko. Nakon toga se granica lomi prema Batrićevoj glavi (1344m), a odatle dalje savija u luku do početne tačke na Mainskom vrhu;
* U posebne rezervate prirode spadaju ranije definisani posebni rezervati prirode, koji su manjih površina, a nalaze se na području Ruceve lokve (15,9ha) i Sokola (20,6ha) kod Osmogrka.

Površina I zone zaštite je 1.482ha, od čega 255ha otpada na posebne rezervate prirode.

**Druga zona zaštite**

Drugu zonu Nacionalnog parka čine područja koja okružuju I zonu zaštite, a obuhvataju sljedeće prostorne cjeline:

* Područje koje okružuje I zonu zaštite oko Štirovnika i Jezerskog vrha, sa ukupnom površinom od 775ha;
* Područje koje okružuje I zonu zaštite na prostoru od Majstorice do Konjskog i Studenih dolova i planirane trase 400 KV dalekovoda Pljevlja – Lastva Grbaljska (634ha);
* Područje Đurđevca i Trešteničkog vrha sa zapadne strane pristupnog puta od Ivanovih Korita za Majstore (125ha);
* Područje oko I zone zaštite na Babljaku (91ha).

Ukupna površina II zone zaštite u NP Lovćen iznosi 1.625ha.

**Treća zona zaštite**

Ova zona obuhvata sve preostale djelove Parka van I i II zone. Ukupna površina treće zone je 3.114ha, odnosno oko 50% površine NP. Na ovim prostorima su uglavnom sačuvane vrijednosti prirodnih elemenata, ali je prisutno i antropogeno djelovanje. U ovoj zoni se dozvoljava selektivno i ograničeno korišćenje uz kontrolisane aktivnosti u prostoru, ako su usklađene sa funkcijama, ili su vezane za tradicionalne oblike obavljanja djelatnosti ili stanovanje, uključujući i ograničenu turističku izgradnju. Ova zona ima funkciju zaštite, u nešto blažem obimu, ali sa ciljem da zaštiti I i II zonu od neposrednog uticaja. I u ovoj zoni se štite pejzažno-ambijentalne i estetske vrijednosti.

U ovu zonu spadaju seoska područja: Krstac, Vučiji do, Kuk, Bostur, Trešnja, Kruševice, Dolovi, Ivanov korita, Duge njive, Majstori i dr. Takođe, ova zona obuhvata planirane trase visoko- naponskog kabla Budva - Pljevlja i žičare Kotor - Cetinje.

**Zaštitna zona**

Zaštitna zona nema karakter stroge zaštite i ona okružuje NP u njegovim administrativnim granicama. U njoj se mogu sprovoditi aktivnosti da bi se obezbijedilo održivo korišćenje prostora i prirodnih resursa u široj zoni Nacionalnog parka. Zona ima funkciju zaštite, užeg područja Parka. U njoj se posebno štite pejzažno ambijentalne i estetske vrijednosti.

**A map of a large island

Description automatically generated**

***Mapa 1: Granice zona zaštite u NP Lovćen***

# **OCJENA STANJA NACIONALNOG PARKA**

## **SWOT ANALIZA**

U SWOT analizi identifikuju se:

PREDNOSTI - koje će se kroz mjere pojačati i iskoristiti za razvoj;

NEDOSTACI - koje treba prevazići gdje je to moguće;

MOGUĆNOSTI - za koje se treba pripremiti i iskoristiti ih u najvećoj mogućoj mjeri;

PRIJETNJE - koje će se nastojati svesti na najmanju moguću mjeru.

|  |
| --- |
| PREDNOSTI |
|  |
| Očuvana prirodna i životna sredina |
| Bogatstvo biodiverziteta |
| Jedinstvena karakteristika područja |
| Brojni vidikovci sa kojih se pruža vizuelna impresija na Bokokotorski zaliv, Cetinje i dalje |
| Univerzalni motiv posjete – Njegošev mauzolej kao jedinstveno kulturno dobro od najvećeg nacionalnog značaja |
| Relativna integrisanost prirodnog i kulturnog pejzaža |
| Veliko bogatstvo drugih istorijskih i kulturnih vrijednosti |
| Relativna očuvanost tradicionalnog graditeljstva raznolikog karaktera |
| Tradicionalna poljoprivreda |
| Nacionalno brendirani proizvodi (njeguški sir i pršuta) |
| Potencijali vezani za preduzetnički duh i korišćenje ugostiteljskih usluga |
| Blizina Prijestonice Cetinje, Budve, Kotora i Herceg Novog, Podgorice i ključnih emitivnih i reciptivnih turističkih centara sa primorja i okruženja (Dubrovnik u RH) |
| Izgrađena žičara Kotor-Lovćen indirektno će doprinijeti povećanju broja posjetilaca NP Lovćen |

|  |
| --- |
| NEDOSTACI |
|  |
| Negativni migratorni procesi u široj zoni Parka, naročito izraženi u ruralnim područjima koji pripadaju Prijestonici Cetinje |
| Nedovoljna iskorišćenost potencijala zasnovanih na kulturno-istorijskom nasljeđu |
| Nepostojanje strategije razvoja kulturnog turizma i generalno smjernica za razvoj održivog turizma; |
| Nedovoljna ulaganja za održavanje i obnovu kulturnih dobara i razvojnih projekata graditeljske baštine |
| Ugroženost izvornog graditeljstva savremenim i neautentičnim oblicima gradnje |
| Napuštanje ruralnih sredina-demografski pad broja stanovnika |
| Potpuna zapuštenost imanja, i drastično smanjen interes za obradu zemljišta i uzgoj stoke |
| Neadekvatna valorizacija turističkih potencijala |
| Degradirani i različitim bolestima napadnuti šumski ekosistemi koji za posljedicu imaju smanjenje šumskih vrsta i ugrožavanje drugih vrsta biodiverziteta; |
| Konstantna opasnost od požara koji ugrožavaju šumske ekosisteme i drugu kritičnu infrastrukturu i koji se zbog konfiguracije terena teško lokalizuju |
| Nedovoljno izučavanje i zaštita izuzetno vrijednih, osjetljivih i ranjivih ekosistema |
| Bezvodnost na ogromnom dijelu kraških polja i brdskih površi |
| Nepovoljni zimski uslovi uzrokovani visokim snježnim nanosima koji otežavaju odvijanje saobraćaja i razvoj poljoprivrede |
| Auto-trke na području Parka |

|  |
| --- |
| MOGUĆNOSTI |
|  |
| Veliki turistički potencijali područja, naročito sa aspekta razvoja: planinarenja, brdskog biciklizma, pružanja usluga smještaja, kao i mogućnosti za razvoj svih oblika zdravstvenog i eko –turizma |
| Izuzetno povoljan geografski položaj koji ovo područje čini interesantnim i dostupnim za izletnički turizam |
| Savremeni trendovi turističkih kretanja i potreba nude mogućnosti za razvoj proizvoda održivog turizma (koji se mogu povezati sa poljoprivredom, razvojem starih i tradicionalnih zanata i drugim pratećim uslugama) |
| Veliki potencijali za razvoj kulturnog turizma |
| Razvoj naučnog turizma kroz različite forme naučno-istraživačke djelatnosti projekte zasnovane na naučnoj izvrsnosti; |
| Prenamjena starih kućišta i tradicionalnih grupacija kuća u turističke objekte za pružanje različitih turističkih usluga |
| Uređenje Lovćenskih vidikovaca i turistička valorizacija starih ambijentalnih cjelina |
| Uređenje objekata kulturne baštine i njihova adekvatna turistička valorizacija |

|  |
| --- |
| PRIJETNJE |
|  |
| Nekontrolisana i gradnja objekata koji su neusklađeni sa ambijentalnim vrijednostima i cjelinama Parka |
| Nelegalna uzurpacija staništa i nedozvoljeno korišćenje prirodnih resursa |
| Devastacija tradicionalne arhitekture uzrokovana nelegalnom i nekontrolisanom gradnjom |
| Nedovoljna međuresorska i međuinstitucionalna saradnja (i pored ostvarenih pomaka posljednjih godina) |
| Uticaj dalekovoda 400kv kroz područje NP Lovćen |
| Nedovoljna usaglašenost zakonske regulative koja obuhvata različite aspekte održivog razvoja i upravljanja područjem Nacionalnog parka |
| Preklapanje nadležnosti i teškoće u jasnom i efikasnom institucionalnom primjenom mehanizama koje mogu spriječiti određene aktivnosti na području Parka |
| U granicama Parka posluje više pravnih lica i državnih ustanova koje su teritorijalno dio Parka, ali Park nema upravljačku nadležnost nad istim (primjer upravljanja Njegoševim mauzolejom)  Lukrativni interesi pojedinih pravnih lica koja se bave turizmom i njihova konstantna opstrukcija rada i funkcionisanja NP Lovćen; |
| Pritisak posjetilaca na osjetljive prirodne i kulturno-istorijske cjeline |
| Izgradnjom i puštanjem u rad žičare Kotor-Lovćen (Dub-Kuk) pojedini lokaliteti mogu biti izloženi pritisku od strane posjetilaca, a prostor potencijalno devastiran. |

## **ANALIZA STANJA I PRITISCI**

*Flora i vegetacija*

Planom upravljanja NP Lovćen za 2021-2025. godinu, definisane su aktivnosti inventarizacije nacionalno i/ili međunarodno zaštićene flore i analiza stanja Natura habitata na području ovog Nacionalnog parka. Rezultati istraživanja značajne flore (endemska, zaštićena – ‚‚Sl. list RCG'' 76/06, Bernska konvencija, Habitat direktiva, Eu IUCN Red List, CITES, IPA) potvrđuju njenu brojnost na svim ispitivanim lokacijama.

U toku ove godine sproveden je monitoring staništa sa kodom 4090 - Endemične oromediteranske ježolike vrištine duž trase 400KW dalekovoda. Utvrđeno je da su ova staništa i dalje u dobrom stanju i očuvana, bez potrebe za sprovođenjem konzervacijskih mjera. Takođe, monitoring je obavljen i na dva stubna mjesta žičare, gdje je, uprkos povećanom antropogenom uticaju, potvrđeno da je stanište u dobrom stanju, što predstavlja vrlo pozitivan rezultat.

Na lokalitetu Jezero pod Jezerskim vrhom, evidentiran je značajan pritisak prirodnog zarastanja tresave, ubrzan klimatskim promjenama. Tokom terenskog istraživanja 2024. godine, nivo vode bio je vrlo nizak, što dodatno doprinosi degradaciji staništa. Antropogeni pritisak nije zabilježen, a nelegalna pumpa koja je ranije bila postavljena na lokalitetu je uklonjena. Međutim, prirodni faktori, posebno sušni periodi, značajno utiču na stanje tresave. Preporučene mjere za sprječavanje daljeg zarastanja uključuju redovno uklanjanje drvenastih biljaka kako bi se očuvala karakteristična vegetacija tresave, regulaciju vodnog režima za održavanje optimalne vlažnosti putem manjih brana ili preliva, kao i redovno praćenje i evaluaciju stanja staništa.

Na širem području Nacionalnog parka, od pritisaka najveći uticaj imaju požari, koji u potpunosti mijenjaju uslove staništa, a time i strukturu i sastav populacija. Zahvaćena su uglavnom šumska staništa i donekle 62A0 – Istočni submediteranski suvi travnjaci. U sukcesivnom procesu obnavljanja vegetacije na ovim staništima, trenutno dominira i gradi guste sastojine vrsta *Epilobium angustifolium*. Na zapuštenim livadam i obradivim površinama, takođe se mijenja vegetacijski sklop. Postepeno prelaze u površine obrasle sa bujadi *Pteridium aquilinum.* Za razliku od ovih autohtonih vrsta, na narušenim staništima je zabilježeno prisustvo alohtonih invazivnih vrsta (*Coniza canadensis, Erygeron annus*, *Dipsacus laciniatus*), uglavnom na ruralnim područjima uz puteve i druga antropogeno izmijenjena staništa, kao što su pristupni putevi i stubna mjesta 400KV dalekovoda koji prolazi kroz Nacionalni park. Za alohtone invazivne vrste potrebno je primijeniti mjere mehaničkog uklanjanja, shodno Zakonu o stranim i invazivnim stranim vrstama biljaka, životinja i gljiva.

*Šume i šumski ekosistemi*

Šume u nacionalnim parkovima su šume posebne namjene, koje podrazumijevaju naučna istraživanja, obrazovanje, odmor i rekreaciju. Kao javno dobro sa opšte korisnim funkcijama, one igraju ključnu ulogu u borbi protiv klimatskih promjena i skladištenja ugljenika. Šume su bogate raznovrsnim biljnim vrstama, što doprinosi njihovoj ekološkoj stabilnosti, a kao zaštićene predstavljaju idealno mjesto za socijalne potrebe posjetilaca.

Na Lovćenu dominiraju bukove šume, koje su pod značajnim pritiskom antropogenih faktora. Bukva, kao glavna vrsta, suočava se s degradacijom, posebno na siromašnijim staništima gdje se teže prilagođava klimatskim stresovima, uključujući ekstremne vremenske uslove poput kasnih i ranih mrazeva. Iako se prirodno obnavlja, postoji rizik od daljnje degradacije na suvim i neplodnim područjima. U prethodnom periodu evidentirani su lokaliteti na kojima uslijed suša dolazi do ranog sušenja i opadanja lišća sa drveća. Požari su dodatno pogoršali stanje bukovih sastojina, uništivši velike površine i degradiravši staništa, posebno na lokalitetima poput Malog i Velikog Bostira te Kruševica, gdje je došlo do potpunog gubitka šumske vegetacije. Na plodnijim područjima, obnavljanje je zabilježeno.

Osim bukve, na najvišim vrhovima Lovćena raste endemska munika (*Pinus heldreichii*), koja je trenutno u dobrom stanju. Monitoring je pokazao da je situacija stabilna, uprkos uticaju crnog bora na njeno stanište. Na lokaciji Ivanova korita – Blatišta, požar je uništio crni bor, izvršeno je uklanjanje suvog i izgorjelog materijala, a sad je potrebno izvršiti meliorativne mjere i obnovu staništa autohtonim sadnicama.

*Fauna*

*Beskičmenjaci*

Fauna dnevnih leptira (*Rhopalocera*) prepoznata je kao veoma značajna za monitoring budući da su ovi organizmi najosjetljiviji na promjene ekoloških faktora, naročito onih koji su nastali antropogenim djelovanjima i klimatskim promjenama. Istraživanja faune dnevnih leptira na području Parka započeto je 2021. godine. Terenska istraživanja su vršena na osnovu literalnih podataka, koji su upotpunjeni nalazom stanja na terenu. Pored monitoringa prisustva svih dnevnih leptira, posebno su sprovođene aktivnosti evidencije vrsta dnevnih leptira koji su zakonom zaštićeni, kao i Natura 2000 vrste. Tokom četvorogodišnjeg istraživanja registrovano je 84 vrsta dnevnih leptira od ukupno 192 u Crnoj Gori (Franeta, 2018), što je 43,75%. Dobijena lista dnevnih vrsta leptira ne može se smatrati konačnom, te je neophodno nastaviti istraživanja i u narednom periodu. Na osnovu dosadašnjih rezultata istraživanja, područje NP Lovćen je značajno za očuvanje biodiverziteta ove grupe insekata.

Evidentirani pritisci vezani za faunu beskičmenjaka:

* zarastanje pašnjaka i livada, uslijed napuštanja katunskog načina stočarstva utiče na smanjenje populacije dnevnih leptira i drugih insekata;
* gubitak i kaptiranje izvora i potoka, utiče na smanjenje populacije puževa, vilinih konjica, dvokrilaca, vodenih stjenica i tvrdokrilaca;
* pojava i česti požari, takođe utiče na smanjenje populacije pojedinih vrsta insekata koji su vezani za šumske ekosisteme.

*Fauna vodozemaca i gmizavaca*

JPNPCG do sada nije raspolagalo sa podacima istraživanja i monitoringa stanja vodozemaca i gmizavaca na području NP Lovćen. Upravo iz tih razloga je u Planu upravljanja predviđen monitoring kako bi se sagledalo pravo stanje batraho- i herpetofaune i predložile eventualne mjere zaštite. Tokom 2023. godine započeta su terenska istraživanja u cilju inventarizacije faune vodozemaca i gmizavaca, kao i njihove distribucije sa posebnim osvrtom na zakonom zaštićene i Natura vrste. Istraživanja su nastavljena tokom 2024. godine. Monitoringom, sprovedenim uz transekte duž trase dalekovoda 400 kV Lastva - Čevo, zabilježen je rast broja jedinki određenih vrsta i povećanje njihovih populacija u poređenju s prethodnom godinom. Kako bi se pratio dugoročni uticaj dalekovoda na herpetofaunu, potrebno je nastaviti monitoring u narednim godinama.

Trenutno u Javnom preduzeću za nacionalne parkove Crne Gore nije angažovan saradnik za herpetofaunu, iako je sistematizacijom predviđeno ovo radno mjesto. U budućem planskom periodu treba razmotriti mogućnost zaposlenja ili angažovanja eksperta za herpetofaunu.

*Fauna ptica*

Na osnovu sprovedenih istraživanja u 2023. i 2024. godini, stanje populacija grabljivica u NP Lovćen može se ocijeniti kao stabilno, ali suočeno sa nekoliko izazova koji zahtijevaju hitne mjere zaštite i kontinuirano praćenje. Istraživanja su obuhvatila različite tipove staništa unutar parka, od visoko planinskih područja do lokaliteta u blizini dalekovoda, čime je dobijena šira slika o prisutnosti i aktivnosti grabljivica. Prisustvo ključnih zakonom zaštićenih vrsta, poput orla (*Aquila heliaca*), orla mišara (*Buteo buteo*), zmijara (*Circaetus gallicus*), kobca (*Accipiter gentilis*) i jastreba (*Accipiter nisus*), ukazuje na ekološku važnost lokaliteta: Zlatarica, Jezero ispod Jezerskog vrha, Bižaljevac, Kruševica i Ivanova korita.

Jedan od glavnih izazova ostaje problem stradanja grabljivica duž trase 400 kV dalekovoda Lastva – Čevo. Tokom dvije godine monitoringa zabilježena su tri smrtna slučaja: dva kobca i jednog orla mišara. Ovaj problem je posebno istaknut zbog kontinuiranog rizika za ptice, što naglašava potrebu za implementacijom tehničkih mjera za smanjenje kolizija, postavljanjem vizuelnih markera ili izolatora. U programskom periodu JPNPCG će se obratiti se CEDIS -u zahtjevom za postavljanjem odgovarajućih markera ili izolatora.

U narednom periodu predlaže se nastavak monitoringa grabljivica, kako bi se prikupili podaci o dinamici populacija i uticaju infrastrukturnih objekata poput dalekovoda.

*Fauna sisara*

Osnovno istraživanje o prisutnosti i trendu krupnih sisara iz prethodnog planskog perioda u NP Lovćen nije dalo pouzdane podatke o rasprostranjenosti i brojnosti divlje mačke i vuka. Srna i lisica su česte vrste u Parku, a njihove populacije su u porastu u posljednjih pet godina. Broj divljih svinja je stabilan, dok je zec rijedak i populacije su sa opadajućim trendom. Mrki medvjed nije stalna vrsta Parka (obzirom na ekologiju i geografski položaj Lovćena), ali ipak koristi njegove šume. Intenzivirana su istraživanja populacija slijepih miševa i mapirani su značajni podzemni objekti, koji predstavljaju stanište ove ugrožene grupe životinja. Kroz reviziju Studije zaštite NP Lovćena podnijeta je inicijativa prema Agenciji za zaštitu životne sredine da se jedna pećina (Vilina pećina u Čavorima) uvrsti u granice Parka, a koja predstavlja stanište za sedam Natura 2000 vrsta koje su prisutne u značajnim populacijama.

Diverzitet sisara u Parku suočava se i s pritiscima kao što su uznemiravanje životinja, krivolov i požari, koji direktno utiču na staništa nekih vrsta. Šumska staništa, posebno osjetljiva tokom parenja i odgoja mladih, su degradirana zbog učestalih požara. Osim navedenih prijetnji, prekomjerni turizam, uključujući intenzivno planinarenje i druge aktivnosti, može takođe narušiti prirodno okruženje i smetati sisarima u njihovim normalnim aktivnostima. Sve ove prijetnje, pojedinačno i zajedno, mogu znatno uticati na brojnost i raznolikost sisara u Nacionalnom parku Lovćen, što može dugoročno ugroziti cjelokupni ekosistem Parka.

*Vode*

U prethodnom periodu nije vršen monitoring voda, od strane Zavoda za hidrometeorologiju i seizmologiju Crne Gore, na području NP Lovćen. Posljednjih nekoliko godina zapaženi su procesi koji ozbiljno narušavaju hidrološke prilike u Parku. U prethodnom period primjećen je povećan negativan uticaj od strane ugostiteljskih objekata koji gravitiraju na području Parka, kao i od strane lokalnog stanovništva koje crpi vodu sa izvora Ivanova korita i sa Jezera ispod Jezerskog vrha. Prema informacijama, dobijenim od strane Uprave za vode Crne Gore, vodoizvorište Ivanova korita nije prepoznato kao vodoizvorište za javno vodosnabdjevanje, još uvijek nijesu utvrđene zone sanitarne zaštite kako bi se utvrdila izdašnost i koje su potrebe lokalnog stanovništva za vodom.

U narednom planskom periodu iniciraće se saradnja sa relevantnim institucijama, kako bi se dobilo početno stanje.

*Materijalna kulturna baština*

Kod većine kulturnih dobara, kao i evidentiranih objekata, kod kojih se prepoznaju kulturne vrijednosti, građenih u periodu od XV do kraja XIX vijeka, primjetna su brojna oštećenja uslijed različitih prirodnih i antropogenih faktora.

Ovo je slabije naseljena oblast, ali se još uvijek može naći starih u potpunosti autentično očuvanih kuća, koje su povremeno ili trajno napuštene. Posljednjih godina primjetna je neusklađenost objekata sa postojećim graditeljskim ambijentom. Promjene na objektima najčešće su vidljive u krovnom pokrivaču, uvećanju otvora i upotrebi industrijski dobijenih materijala koji se ugrađuju na starim objektima. U pitanju su moderne novo sazidane kuće -vikendice većih gabarita koje su u suprotnosti sa nasleđenim modelom gradnje.

Najtipičniji objekti graditeljskog nasljeđa ovog prostora - gumna, ozidana su od fino obrađenog tesanog kamena i popločan kamenim pločama, uglavnom su zadržala prvobitni izgled, dok se nova ne grade. Svoltane bistijerne i uble - ozidani kružni bunari za vodu, kao tradicionalni način vodosnabdijevanja je ostao isti, jedino su im dodati novi betonski sliv ili zatvarači. Razgradnja parapetnih kamenih zidova i zamjena betonskim na lovćenskim serpentinama (kolski put Kotor - Krstac), kao i postavljanje velikog broja betonskih dalekovodnih stubova uz dionicu puta između Krsca i Žanjevog dola umanjili su graditeljske i ambijentalne vrijednosti ovog jedinstvenog objekta inženjerske arhitekture s kraja XIX vijeka.

U prošlom planskom periodu istraživanja iz oblasti kulturno-istorijskog nasljeđa bila su usmjerena na dokumentovanje gumana, otvorenih i svoltanih ublova i kaptiranih voda na području Njeguša. Evidentirani objekti uglavnom su očuvani u izvornom obliku. Kod nekih su potrebne intervencije na konsolidaciji manje ili više obrušenih zidnih partija. Izvjestan broj objekata posjeduje znatan stepen očuvanosti i integriteta, graditeljske, etnografske, istorijske, memorijalne, ambijentalne i druge kulturne vrijednosti i osobenosti.

U Službi za zaštitu prirodne i kulturne baštine i održivi razvoj, odlaskom u penziju stručnog saradnika za kulturno nasljeđe krajem 2022.godine, nijesu nastavljene aktivnosti vezane za materijalnu kulturnu baštinu, a koje su predviđene Planom upravljanja NP Lovćen 2021-2025. godine.

*Nematerijalna kulturna baština*

Veoma izražen depopulacijski trend i promjena načina života onih koji su se tu zadržali rezultiralo je manjim brojem stalnih stanovnika. To su uglavnom stariji ljudi koji se bave poljoprivredom, u manjem obimu na ograničenim obradivim površinama i stočarstvom prvenstveno za vlastite potrebe. Napuštanjem ovog prostora dolazi do neravnoteže tako da su i tradicionalni zanati gotovo zamrli. U okviru inventarisanja i dokumentovanja nematerijalnog kulturnog nasljeđa (NKN) dopunjena je lista starih znanja i vještina sa akcentom na gastronomiju - spravljanje medovine (za koju je u planu za narednu godinu da se inicira zaštita kod UZZKD). U sklopu toga su popisani nosioci i čuvari ove prakse. Kroz organizovanje tradicionalne manifestacije „Dan koprive“ promoviše se njena vrijednost, ljekovitost i značaj kroz prezentaciju i edukaciju naročito mlađe populacije posjetilaca.

Dosadašnji rezultati na polju NKN, prezentovani su kroz konkretne primjere dobre prakse koja se sprovodi u okviru nacionalnih parkova Crne Gore. U prethodnom periodu, na multidisciplinarnoj naučnoj konferenciji „Nematerijalno kulturno nasljeđe i održivi turizam - Mogućnosti i izazovi 2003-2023”, predstavljen je rad pod nazivom „Značaj JPNPCG u očuvanju, valorizaciji i prezentaciji nematerijalnog kulturnog nasljeđa kroz turističku održivost”, a u toku je izrada Zbornika sa Konferencije u kojem će biti publikovan.

Pod okriljem Ministarstva kulture i medija 30.09. 2024.godine, osmišljen je i realizovan program manifestacije „Dani evropske baštine” pod nazivom „Baština koja povezuje-kulturne rute i mreže”. Multidisciplinarni interaktivni događaj pod nazivom „Prošlost posmatra sadašnjost - Putokaži”, posvećen značaju očuvanja baštine prenošenjem njenih najznačajnijih tekovina i vrijednosti na nove generacije, te razmjena znanja i vještina sa fokusom na stari pješački „Crnogorski put” - stazu Kotor - Njeguši - Cetinje. Programom je bila obuhvaćena dokumentarna izložba starih fotografija i razglednica (1890-1940), sa pejzažima Lovćena i njegove podgorine.

Nedavno izgrađena žičara Kotor-Lovćen i povezani turistički sadržaji donose nove opcije u izletničkoj ponudi i imaće svakako uticaj na kulturni pejzaž zbog povećanog intenziteta saobraćaja tokom ljetnje turističke sezone. Nove turističke inicijative mogu donijeti ekonomske prednosti, ali takođe mogu izazvati promjene u okolini, što utiče na kulturni identitet ovog područja. Svi izgrađeni objekti u sklopu žičare potvrđuju našu pretpostavku, tako da se potreba za razvojem pretvara u degradaciju naslijeđenih vrijednosti.

*Edukacija i interpretacija*

Edukativna predavanja koja su namijenjena školskoj populaciji i interpretacija koja je namijenjena posjetiocima, vezane su prevashodno za prezentaciju prirodnih i kulturnih vrijednosti Parka. Centar za posjetioce NP Lovćen ima značajnu ulogu u procesu edukacije, jer posjeduje izložbeni prostor u kom su izloženi eksponati prirodnih i kulturnih vrijednosti Parka. Prirodni eksponati vuka, lisice i karakterističnih vrsta ptica, smješteni su u dioramama koje prikazuju njihova staništa.

S obzirom na brojnost djece koja obilaze ovaj Park, kako putem individualnih posjeta sa porodicama, tako i organizovanih školskih izleta i organizovanog boravka u odmaralištu, javila se potreba za unaprijeđenjem rekreativno-edukativnog sadržaja za najmlađe posjetioce ovog Parka, te dječija staza Vuka sada obuhvata informativne table, kutije sa natpisima, kutije u kojima se nalaze razni predmeti iz prirode (šišarka, mahovina, kora drveta i dr.), prostor predviđen za „skok u dalj” pored kog se nalaze manje table sa slikama životinja i dr. Obnovom dječije staze, uređenjem sobe Vuka, i pješačkom stazom Vuka, čije uređenje je u toku, upotpuniće se sadržaj Parka čineći jedinstvenu cjelinu za ovu interesnu grupu posjetilaca. Međutim, navedene sadržaje je potrebno redovno održavati. Pored navedenog, edukativne radionice održavaju se u vrtićima i školama uglavnom na poziv ili prethodni dogovor sa obrazovnim ustanovama, a povodom obilježavanja značajnih ekoloških datuma (Svjetski dan šuma, Dan planete zemlje, Svjetski dan nadzornika, Dan evropskih parkova, Svjetski dan zaštite životne sredine i dr.).

Veliki broj edukativnih radionica održava se kroz program „Cetinje jedna priča” za učenike koji borave u dječijem odmaralištu Lovćen – Bečići.

Evidentna je dobra saradnja sa školama, ali postoji problem prilikom organizacija posjeta, koje su prvenstveno odnose na prevoz učenika. Dalje, potrebno je unaprijediti saradnju sa domom za nezbrinutu djecu „Mladost”, Bijela. U Parku je organizovana ljetnja škola „Mladi rendžeri u zaštićenim područjima Dinarskog luka”. Školu su organizovali Parkovi Dinarida u saradnji sa NP Lovćen, NP Kozara i Udrugom Dinarica. Edukativni program u vezi sa mladim rendžerima treba dalje razvijati.

Takođe, u narednom periodu potrebno je osmisliti edukativne sadržaje koji će uključivati i volonterske akcije. Pripremljen je edukativni materijal u formi lifleta namijenjen djeci školskog uzrasta, koji sadrži odabrane vrste flore, faune i elemente kulturno-istorijskog nasljeđa. Edukativni kutak na veb-stranici Preduzeća obogaćen je novim sadržajima.

Pored izložbenog prostora u Centru za posjetioce nalazi se info pult i suvenirnica. Suvenirnica nije dovoljno posjećena, pa je neophodno korigovati prodajni sadržaj i vršiti njeno promovisanje u cilju ostvarivanja dodatnih prihoda. U narednom periodu, kroz realizaciju PA.CON II projekta, izvršiće se adaptacija Centra za posjetioce.

Interpretaciju je potrebno bolje razviti, jer se svodi na interpretaciju prirodnih i kulturnih vrijednosti u Centru za posjetioce i rijetko na edukativnoj i tematskoj stazi. U okviru strateške oblasti edukacija, interpretacija i promocija prirodnih i kulturnih vrijednosti Parka pristupiće se analizi i prilagođavanju smjernica u planiranju budućih aktivnosti shodno preporukama IUCN organizacije. U narednom periodu u saradnji sa lokalnim turističkim organizacijama osmisliće se i sprovoditi ciljani interpretativni programi obilaska Parka (bazirane na prirodnim i kulturnim vrijednostima Parka) za različite ciljne grupe.

*Promocija*

U cilju efikasnije vidljivosti NP Lovćen promocija ovog parka sprovodila se u kontinuitetu kroz saradnju sa najznačajnijim turističkim subjektima, saradnju sa medijima, različite vrste događaja, te plasiranje promotivnih tekstova i fotografija.

Turistička ponuda i vrijednosti ovog zaštićenog prostora, promovisani su na veb-sajtu JPNPCG i društvenim mrežama (Facebook, Instagram) i Youtube-u, objavljivani su promotivni tekstovi, foto i video sadržaji, kao i tekstovi o turističkoj ponudi, aktivnom odmoru i značaju zaštite prirode. Nastavljena je saradnja sa NTO CG predstavljanjem turističke ponude aktivnog odmora na međunarodnim sajmovima, kao i kroz posjetu predstavnika međunarodnih medija ovom zaštićenom području.

U narednom periodu, potrebno je dodatno unapređivati saradnju sa ključnim subjektima u cilju efikasnije promocije NP Lovćen tokom cijele godine. Nastaviti saradnju sa institucijama i organizacijama, posebno sa lokalnim turističkim organizacijama, promociju turističke ponude kod domaćih posjetilaca, unapređivanje i obogaćivanje sajta zanimljivim informacijama kako bi se unaprijedila vidljivost ukupnih vrijednosti ovog zaštićenog područja.

*Turistička infrastruktura*

Centar za posjetioce koji se nalazi na Ivanovim koritima, smješten je na dvije etaže, prostorno je malog kapaciteta i kao takav ne zadovoljava potrebe prijema posjetilaca i bolju organizaciju postavke prirodnih i kulturnih eksponata. Upravna zgrada NP Lovćen na Ivanovim koritima u kojoj je smješten i Centar zahtjeva ozbiljniju adaptaciju. Tokom 2023. godine izrađeno je idejno rješenje adaptacije ovog objekta, a odobrenim projektom PA.CON II, Interreg IPA CBC Hrvatska – Bosna i Hercegovina – Crna Gora, izvršiće se adaptacija Centra za posjetioce (prema idejnom rješenju) i nova izložbena postavka, adaptacija vidikovca Kraljevo počivalo, postavljanje „fotočeke“ za posmatranje ptica, uređenje dvije pješačke staze (remarkacija i postavljanje informativnih tabli), nabavka električnih bicikala i električnih vozila sa odgovarajućim punionicama.

Na Ivanovim koritima nalazi se 5 četvorokrevetnih bungalova namijenjenih za višednevni smještaj posjetilaca tokom cijele godine. Uslijed nepovoljnih vremenskih uslova u prethodnom periodu, bungalovi su znatno oštećeni i neophodna je njihova adaptacija i korekcija cjenovne politike za iznajmljivanje smještajnih kapaciteta.

Odmorišni mobilijar u Parku je na zadovoljavajućem nivou, ali zahtjeva redovno održavanje i obnovu.

Sistem pješačkih staza je neophodno redovno održavati i po potrebi obnavljati markaciju, smjerokaze i informativne table. Potrebno je unaprijediti saradnju sa lokalnim planinarskim klubovima i Planinarskim savezom Crne Gore. U prilog tome, dva nadzornika Parka završili su obuku za markirante pripravnike, kako bi na kvalitetan način doprinijeli uređenju pješačko -planinarskih staza lokalnog karaktera.

Tokom 2023. godine obnovljena je staza za boso hodanje, ali ona zahtjeva redovno održavanje.

U samom Parku ne postoje organizovane i obilježene biciklističke staze, već se dijelom koriste kolske i pješačke planinske staze. S tim u vezi, a radi unapređivanja ove turističke ponude, neophodno je u saradnji sa biciklističkim savezom razmotriti mogućnost formiranja biciklističke staze Ivanova korita – Babina glava – Kraljevo počivalo – Vjetreni mlin – Dolovi – Ivanova korita. Glavne atrakcije u Parku nijesu dostupne osobama sa invaliditetom, te se će se adaptacijom Centra za posjetioce planirati postavljanje rampi za pristup osoba sa invaliditetom.

Elementi dječjeg igrališta koji su donirani Nacionalnom parku krajem 2023.godine su instalirani i u funkciji su najmlađih posjetilaca Parka.

*Turistička ponuda*

Turistička ponuda Parka bazira se na aktivnom odmoru u prirodi i u skladu je sa principima održivog turizma.

U cilju obogaćivanje turističke ponude Parka u narednom planskom periodu planira se formiranje novog turističkog proizvoda „posmatranje ptica“. Odobrenim projektom PA.CON II, Interreg IPA CBC Hrvatska – Bosna i Hercegovina – Crna Gora, predviđeno je, između ostalog, postavljanje „fotočeke“ za posmatranje ptica, nabavka električnih bicikala i električnih vozila sa odgovarajućim punionicama. Istim projektom je predviđena i instalacija nove izložbene postavke u Centru za posjetioce na Ivanovim koritima.

Adaptacijom bungalova, koji se nalaze u neposrednoj blizini Centra za posjetioce, upotpuniće ponudu Parka sa pružanjem smještajnog kapaciteta i time će se steći uslovi za višednevni boravak turista, kao i motivisati korišćenje ostalih sadržaja Parka koji su u ponudi.

U Parku se već tradicionalno obilježavaju dvije manifestacije „Čajanka“ i „Dan koprive“.

U Parku ne postoji razvijena ponuda vođenje tura, koju bi trebalo u narednom planskom periodu razviti kroz pripremu i osmišljavanje programa obilazaka, jačanje kadrovskih kapaciteta za dobijanje licenci, mijenjanje cjenovne politike u Odluci o naknadama, formiranje turističkog proizvoda po principu rezerviši turu i vršiti promociju istih.

U toku je priprema Lovćenskog putopisnog planinarskog dnevnika, koji ima za cilj da podstakne posjetioce na više jednodnevnih obilazaka Parka.

*Upravljanje posjetiocima*

U Parku se odvijaju različite turističke i sportsko-rekreativne aktivnosti koje po svom karakteru, obimu i načinu sprovođenja ne narušavaju prirodne i radom stvorene vrijednosti, a u skladu sa posebnim režimima zaštite.

Kontrola i naplata ulaznica se vrši na kontrolno-naplatnim punktovima, od strane nadzornika na lokacijama Bjeloši i Krstac. Na vidikovcima, pješačkim i planinarskim stazama, posebno lokalitetu Ivanova korita, registrovan je najveći broj posjetilaca.

Dominantan je izletnički turizam, organizovan u vidu jednodnevnih tura, organizovane posjete turista posredstvom turističkih agencija i turoperatora, organizovane đačke posjete, i individualne posjete. Najveću posjećenost Park bilježi u ljetnjim mjesecima, tokom jula i avgusta.

Tokom glavne sezone vrši se anketiranje posjetilaca čiji rezultati pokazuju strukturu, mišljenje, potrebe i očekivanja posjetilaca.

U narednom planskom periodu neophodno je raditi na unapređivanju i razvoju postojećih i kreiranju novih turističkih proizvoda i infrastrukture.

Takođe, predviđena je izrada Studije prihvatnih kapaciteta za najposjećenije lokalitete na osnovu kojih bi se razvili mehanizmi praćenja i regulisanja broja posjetilaca u Parku. U ovom trenutku jedini način za analizu prihvatnih kapaciteta je kroz praćenje prometa i prodaje ulaznica na kontrolno-naplatnim punktovima. Urađena je analiza broja posjetilaca na svakom naplatnom punktu za 2024. godinu. Statističkom analizom podataka ustanovljeno da se na kontrolno - naplatnim punktovima Krstac i Bjeloši bilježi relativno isti broj posjetilaca, čineći identičnu opterećenost. Ova analiza je pokazala da je u svrhu kvalitetnijeg vođenja programa upravljanja posjetiocima potrebno raditi na rasterećivanju ova dva kontrolno-naplatna punkta.

Potrebno je razmotriti reaktivaciju ranije postojećeg kontrolno-naplatnog punkta Međuvršje i eventualno formiranje novih kontrolno-naplatnih punktova, kako bi se u Parku obezbijedila kvalitetnija kontrola i nadzor.

*Saradnja sa nacionalnim institucijama i organizacijama*

Javno preduzeće za nacionalne parkove Crne Gore, kroz zakonske mehanizme i na osnovu strateško-planskih dokumenata, ostvaruje saradnju sa brojnim organizacijama i institucijama na nacionalnom nivou. S tim u vezi, u sferi zaštite prirode i biodiverziteta ostvaruje saradnju sa Agencijom za zaštitu životne sredine. Dosadašnja saradnja pokazala je nedostatak u procedurama razmjene podataka, kao što je nedostavljanje rezultata istraživanja biodiverziteta od strane trećih lica, a koje bi doprinijele da se podignu upravljačke aktivnosti zaštićenog područja na veći nivo, naročito onih koje se odnose na biodiverzitet.

Od nadležnog Ministarstva ekologije, održivog razvoja i razvoja sjevera dobija se saglasnost na planove upravljanja, godišnje programe upravljanja, a na kraju svake kalendarske godine istom predaje Izvještaj o radu i realizovanim programskim aktivnostima za svih 5 (pet) nacionalnih parkova. Takođe vrši i druge aktivnosti koje proističu iz nadležnosti resornog ministarstva.

JPNPCG ostvaruje saradnju i sa drugim ministarstvima, a prije svega sa Ministarstvom turizma, Ministarstvom poljoprivrede, šumarstva i vodoprivrede, Ministarstvom planiranja, urbanizma i državne imovine, Ministarstvom prosvjete, nauke i inovacija, Ministarstvom kulture i medija i dr. Nacionalni parkovi sarađuju sa Zavodom za hidrometeorologiju i seizmologiju, koji vrši redovan monitoring kvaliteta voda, vazduha i ostalih parametara.

Takođe, JPNPCG implementira različite oblike saradnje sa brojnim naučnim institucijama u zemlji i inostranstvu. Sa nekim od njih ima potpisane memorandume o saradnji koji bliže uređuju i targetiraju pojedine oblasti na kojima ta saradnja počiva. U cilju pripreme i realizacije turističke sezone Nacionalni parkovi imaju koordinirane aktivnosti sa Nacionalnom turističkom organizacijom i lokalnim turističkim organizacijama. Te aktivnosti su vezane za zajedničku promociju prirodnih i kulturnih vrijednosti na turističkim sajmovima u regionu i inostranstvu. Nacionalni parkovi imaju intenzivnu saradnju sa brojnim nevladinim organizacijama iz oblasti zaštite biodiverziteta i prirode generalno. Sa mnogim od njih sprovodi zajedničke projekte iz oblasti turizma i zaštite životne sredine.

Kako je saradnja sa činiocima lokalne zajednice i NVO sektora od velike važnosti za planiranje budućih zajedničkih projekata i realizaciju brojnih aktivnosti, u NP Lovćen je tokom 2023. godine održan sastanak sa tim činiocima pod nazivom „Saradnja Javnog preduzeća za nacionalne parkove Crne Gore, NVO i drugih aktivnih činioca lokalne zajednice, temelj za očuvane parkova, snažniji i brži razvoj Nacionalnog parka Lovćen a u krajnjem cilju i cjelokupne lokalne zajednice opština koje gravitiraju Parku“. Sastanak je protekao vrlo uspješno što je rezultiralo zaključkom da se u narednom periodu kroz kontinuiranu saradnju JPNPCG i ovih organizaciju planiraju i realizuju konkretne projektne ideje.

Kroz saradnju sa domaćim institucijama napisan je i predat projekat „Zaštita i očuvanje prirodnih vrijednosti nacionalnih parkova kroz unapređenje fizičke zaštite“. Ovim projektom je aplicirano kod Eko Fonda Crne Gore i dobijena su sredstva, pri čemu EKO Fond subvencioniše 85% projekta. Ovim projektom izvršena je nabavka zimskih i ljetnjih uniformi za službu zaštite, nabavka vozila za potrebe službe zaštite, organizacija obuke za službu zaštite u nacionalnim parkovima radi adekvatnog reagovanja i korišćenja opreme u slučajevima požara i poplava. Vrijednost projekta je 153.000,00€.

U posljednje vrijeme intenzivirana je saradnja sa Privrednom komorom Crne Gore.

*Saradnja sa međunarodnim organizacijama i institucijama*

JPNPCG kontinuirano ostvaruje saradnju sa međunarodnim organizacijama i institucijama, ali uvijek postoji prostor za njeno unapređenje. Važno je naglasiti da većina međunarodnih organizacija funkcioniše na principu plaćanja redovnih godišnjih članarina. Na primjer, JPNPCG je ove godine uplatilo članarinu prema EUROPARC Federaciji, čime je omogućeno aktivno učešće na konferencijama, studijskim posjetama i zajedničkim projektima. Takođe, djelimična uplata članarine prema IUCN organizaciji je izvršena, što je omogućilo učešće JPNPCG na IUCN konferenciji za Evropu i Sjevernu i Centralnu Aziju. Kao primjer dobre saradnje, navodimo i saradnju sa međunarodnom nevladinom organizacijom Parkovi Dinarida. U kontekstu međunarodne saradnje, Javno preduzeće za nacionalne parkove Crne Gore je učestvovalo na UNEP konferenciji „Balkan Nature Talks Conference", koja je bila posvećena razmjeni znanja i iskustava u zaštiti prirode na Balkanu. Pored toga, u novembru ove godine, JPNPCG će uzeti učešće na međunarodnoj konferenciji „Geoprostorne i ekološke dinamike između osnovnih i primijenjenih naučnih istraživanja", koja će biti organizovana u Novom Sadu.

U okviru međunarodne saradnje, služba za projekte i međunarodnu saradnju unaprijedila je svoje kapacitete prisustvom treninzima i zapošljavanjem dodatnog zaposlenog sa iskustvom u pripremi i implementaciji projekata. Na ovaj način, prošireno je polje istraživanja donatora i povećane su mogućnosti za konkurisanje na međunarodne projekte.

Javno preduzeće za nacionalne parkove Crne Gore realizuje i projekat „For a Clean Montenegro", koji ima za cilj smanjenje otpada u zaštićenim područjima. Ovaj projekat se sprovodi u svim nacionalnim parkovima Crne Gore, kroz različite aktivnosti poput akcija čišćenja, edukativnih radionica, okruglih stolova, te izrade akcionih planova za upravljanje otpadom. Cilj projekta je podizanje svijesti o značaju očuvanja prirodnih resursa i poboljšanje kvaliteta životne sredine, dok se kroz konkretne aktivnosti doprinosi dugoročnom smanjenju zagađenja u nacionalnim parkovima.

U Nacionalnom parku Lovćen realizovan je projekat u saradnji sa NVO Parkovi Dinarida pod nazivom „Aktivni mladi za zaštitu prirode". Jedna od glavnih aktivnosti bila je organizacija kampa na Ivanovim koritima, gdje su, pored predstavnika NVO Parkovi Dinarida, učestvovali i predstavnici JPNPCG. Kamp je okupio 30 djece iz Bosne i Hercegovine, konkretno iz gradova Prijedor i Kozarska Dubica, kao i djecu iz Prijestonice Cetinje koja gravitiraju NP Lovćen. Cilj ovog kampa bio je povezivanje mladih iz regiona i razvoj programa „Mladi rendžeri" u zaštićenim područjima, čime se promoviše očuvanje prirodnih resursa kroz edukaciju i aktivno učešće mladih u zaštiti prirode. Takođe, u okviru projekta „Unapređenje upravljanja zaštićenim područjima u Crnoj Gori" organizovane su obuke za službu zaštite zaštićenih područja.

U Nacionalnom parku Lovćen započela je realizacija projekta „Pannonia – Adria Connection (PA. CON II)", u kojem su pored Javnog preduzeća za nacionalne parkove Crne Gore, partneri i Opština Nijemci (HR), Centar za zaštitu i proučavanje ptica (CG), Grad Tuzla, te Udruženje za razvoj NERDA (BiH). U okviru projekta planirana je adaptacija Centra za posjetioce kroz popravku krova, zidova, podova, vrata, prozora, krečenje, izgradnju rampe i toaleta za lica sa invaliditetom, zamjenu elektroinstalacija, postavljanje utičnica za punjenje električnih vozila s vanjske strane, te uvođenje centralnog grijanja. Takođe, planirano je opremanje kancelarija savremenom opremom i namještajem, dopuna i opremanje suvenirnice, kao i uređenje dvije pješačke staze – jedna do žičare i kružna Staza vuka. Planirano je i uređenje vidikovca Kraljevo počivalo, a u sklopu projekta predviđena je i nabavka električnih vozila za prevoz posjetilaca. Poseban fokus biće na razvoju ornitoloških sadržaja kroz istraživanja, nabavku opreme i edukaciju, uz dodatne aktivnosti promocije i marketinga, uključujući postavljanje bilborda i izradu turističkih mapa. Ukupna vrijednost projekta iznosi 322,966 eura.

U sklopu projekta EcoDaLLi održana je radionica u Osijeku 11. i 12. juna 2024. godine, fokusirajući se na klimatske promjene u slivu rijeke Dunav. Projekat, koji traje četiri godine, započet je 2023. godine, a cilj je obnova prirode u slivu Dunava, očuvanje biodiverziteta i podrška lokalnom stanovništvu.

Javno preduzeće za nacionalne parkove Crne Gore apliciralo je na projekat u okviru *Landscape Fire Management Western Balkans*, koji predviđa obuku 115 radnika Službe fizičke zaštite u svim nacionalnim parkovima, sa ciljem prevencije i pravovremenog sprječavanja požara. Aktivnosti uključuju teoretsku i praktičnu obuku u saradnji sa Direktoratom za vanredne situacije Ministarstva unutrašnjih poslova Crne Gore. Obuka obuhvata korišćenje opreme za gašenje požara i Crnogorskog informacionog sistema za nadzor rizika. Takođe, planirana je nabavka neophodne opreme i sprovođenje informativno-edukativnih kampanja za lokalno stanovništvo i posjetioce parkova.

*Saradnja sa lokalnim institucijama i organizacijama*

Prioritet u radu Javnog preduzeća za nacionalne parkove Crne Gore je unapređenje saradnje sa lokalnim zajednicama i reprezentativnim predstavnicima koje se ostvaruju kroz različite modalitete.

S tim u vezi, tokom 2023. godine JPNPCG je pristupilo formiranju klastera na području NP Lovćen. Tom prilikom je izdiferencirano 11 klastera i to: 369 nevladinih organizacija, 52 turističke agencije, 12 ugostiteljskih objekata – restorani, 9 sušara (za proizvodnju pršte), 5 pružaoca turističko-rekreativne ponude, 4 pružaoca privatnog smještaja, 4 hotela, 4 turističke organizacije, 3 sportsko rekreativna društva, 3 mjesne zajednice i 1 lovačko društvo.

Na osnovu analize kao ograničavajući faktori u radu sa lokalnim zajednicama identifikovani su sledeći faktori:

* veliki udio šumskih ekosistema u privatnom vlasništvu u granicama NP Lovćen;
* stalno prisutna opasnost od nelegalne sječe i nelegalnog lova;
* opstrukcija od strane lokalnih zajednica i korisnika prostora Parka u ostvarivanju kontrolno-naplatne funkcije u Parku;
* nefunkcionalnost i nepovezanost turističkih aktivnosti sa poljoprivrednim proizvođačima sa područja prostora Parka i područja koja mu gravitiraju;
* sporadična nelegalna gradnja na pojedinim lokalitetima;
* nedostatak administrativnih kapaciteta u samom Parku koji bi mogao intenzivirati i unaprijediti rad sa lokalnim zajednicama.

*Socio-ekonomski forumi*

U prethodnom planskom periodu u NP Lovćen formiran je Socio-ekonomski forum koji ima savjetodavnu ulogu. Isti je formiran sa ciljem unapređenja svih oblika saradnje sa lokalnim strukturama, sa generalnim ciljem veće inkluzivnosti prilikom donošenja planova, programa i njihove implementacije. U njihovom formiranju korišćene su tehničke preporuke i smjernice od strane relevantnih međunarodnih institucija i organizacije (IUCN, WWF, UNESKO i dr.) i formalno implementirane najbolje upravljačke prakse iz razvijenih evropskih zemalja.

Učešće lokalnih struktura u upravljačkim okvirima zaštićenih područja je tekovina koju baštine države EU i kroz formiranje Savjeta (kao neformalnih tijela) JPNPCG nastoji da, u skladu sa geografskim i socijalno-ekonomskim specifičnostima područja, prati savremene trendove.

Cilj savjeta je povećanje transparentnosti u radu, kao maksimalnu participativnost lokalnih struktura prilikom kreiranja politika zaštite i održivog razvoja.

Rad savjeta imao je svoj kontinuitet u prethodnom periodu, a u programskoj 2023. godini njihov rad je izdignut na viši nivo. Formirana je baza podataka koja broji 11 klastera i uključuje niz različitih udruženja i organizacija. Sa istim su održani posebni tematski sastanci. Isti predstavljaju odličnu osnovu za aktivnu participaciju lokalnih struktura u radu Parka, kao i za realizaciju brojnih zajedničkih aktivnosti na zaštiti i održivom razvoju područja.

Tokom 2024. godine na osnovu pripremljene ankete dobiće se inputi za dopunu postojeće baze podataka i izvršiti evaluacija stanja socijalno ekonomskih karakteristika područja.

*Fizička zaštita Parka*

Zaštitna funkcija se zasniva na stručnim i naučnim osnovama i saznanjima o stanju i ugroženosti određenog prostora i prirodnih dobara, što je preduslov za dobro gazdovanje i upravljanje. S obzirom na karakter ovog Parka, fizička i stručna zaštita imaju poseban značaj koji mora da bude kontinuiran i sinhronizovan proces kojim se obezbjeđuje zaštita svih ekosistema, odnosno cjelovitog prostora. Posao fizičke zaštite neposredno realizuje dvanaest (12) nadzornika i šef Službe zaštite.

Služba fizičke zaštite glavne aktivnosti usmjerava na sprječavanju protivpravnog korišćenja prirodnih dobara Nacionalnog parka (sječa šume, nedozvoljena gradnja, nezakonitog lova i dr.), na poslovima prihrane divljači tokom zimskih mjeseci, na raščišćavanju staza i pristupnih puteva.

Kako je 60% teritorije Parka u privatnom vlasništvu, kao jednu od otežavajućih okolnosti u radu nadzornika na terenu izdvajaju se različita nezadovoljstva mještana koja se prevashodno odnose na načine korišćenja njihove imovine.

U saradnji sa EKO Fondom tokom 2024.godine obezbijeđene su ljetnje i zimske uniforme kao i terenska obuća za potrebe Službe fizičke zaštite. U svrhu bolje komunikacije i koordinacije između zaposlenih u Službi zaštite na terenu, kao i sa Službom zaštite i spašavanja, MUP-om i Hitnom pomoći važna je nabavka digitalnog radio sistema TETRA. Takođe, tokom 2024.godine izvršena je i nabavka profesionalne prve pomoći, kako bi nadzornici na terenu odmah mogli ukazati pomoć povrijeđenim licima, ali ne i torbi za njeno nošenje. S tim u vezi, neophodno je nabaviti torbe za prvu pomoć i izvršiti obuku nadzornika za ukazivanje prve pomoći.

*Obilježavanje granica*

NP Lovćen nema jasno definisane i obilježene granice, što predstavlja veliku prepreku i izazov za zaštitu i upravljanje prostorom Parka. S tim u vezi, u narednom planskom periodu, shodno Zakonu uputiće se organima državne uprave nadležnim za poslove šumarstva i zaštite životne sredine, organu uprave nadležnom za poslove katastra i opštinama na čijoj se teritoriji nalazi Park, inicijativa za formiranje radnog tijela, kako bi se definisali izvori finansiranja, budžet i dinamika za utvrđivanje i obilježavanje granica Parka.

Takođe, urađena je studija revizije Nacionalnog parka Lovćen kojom su predložene nove granice Parka. Ova studija će biti uzeta u obzir prilikom izrade izmjena i dopuna Zakona o nacionalnim parkovima Crne Gore. Proces fizičkog obilježavanja granica neće biti moguć prije donošenja ovih dokumenata, ali radno tijelo može pripremiti kompletnu logistiku i planirati neophodne aktivnosti kako bi realizacija bila spremna čim se usvoje novi propisi i obezbijede finansijska sredstva.

*Otpad*

Kako bi se spriječilo formiranje nelegalnih odlagališta otpada na području Parka, Služba za održavanje ambijentalne higijene i infrastrukture svakodnevno sprovodi aktivnosti sanacije lokacija na kojima nastaju nelegalna odlagališta. U okviru ovih aktivnosti prikupljaju se podaci o zoni Parka, tačnoj lokaciji nelegalnog odlagališta, njegovoj veličini, vrsti otpada i pristupačnosti za odvoz. Iako Služba za održavanje ambijentalne higijene i infrastrukture redovno radi na održavanju čistoće Parka, svaki dodatni doprinos zainteresovanih subjekata i ekološki odgovornih građana je uvijek dobrodošao.

Glavni antropogeni pritisci na području Parka dolaze od nesavjesnog odlaganja otpada, što predstavlja ozbiljan izazov za životnu sredinu. Javno preduzeće za nacionalne parkove Crne Gore prepoznaje značaj održivog upravljanja otpadom u cilju očuvanja zdravlja ljudi i životne sredine.

Javno preduzeće organizuje akcije čišćenja otpada povodom obilježavanja važnih ekoloških datuma, s ciljem podizanja svijesti javnosti o značaju očuvanja prirode u zaštićenim područjima. U toku 2024. godine stručni saradnici su učestvovali na radionicama koje se odnose na upravljanje otpadom u saradnji sa Agencijom za zaštitu životne sredine, NVO Zero Waste Montenegro i Parkovima Dinarida.

Jedan od ključnih problema jeste neusvajanje Nacrta državnog plana upravljanja otpadom za period 2024–2028.godinu, koji je od suštinskog značaja za uspostavljanje funkcionalnog integrisanog sistema upravljanja otpadom. Bez usvajanja ovog plana, država se suočava sa rizikom da ne ostvari potrebnu koordinaciju i strategiju za efikasno rješavanje pitanja otpada. Time se otežava napredak u uspostavljanju održivih rješenja za prikupljanje, reciklažu i obradu otpada, što dugoročno može negativno uticati na zaštitu životne sredine i zdravlje građana.

U narednom periodu biće nastavljene mjere koje sprovode Služba za održavanje ambijentalne higijene i infrastrukture, kao i Služba za zaštitu prirodne i kulturne baštine i održivi razvoj. Ove aktivnosti će se temeljiti na važećim strateškim dokumentima, poput Državnog plana upravljanja otpadom, lokalnim planovima za upravljanje komunalnim i neopasnim građevinskim otpadom, kao i zakonskim okvirima u oblasti upravljanja otpadom i komunalnim djelatnostima.

## **SMJERNICE ZA NAUČNO-ISTRAŽIVAČKI RAD**

U narednom periodu potrebno je nastaviti sa naučno-istraživačkim aktivnostima na prostoru Nacionalnog parka, jer i dalje ne postoje kompletni podaci o stanju biodiverziteta, a mnogi podaci su zastarjeli i potrebno ih je dopuniti novim istraživanjima. Sa aspekta upravljača veoma je važno imati dobar uvid u kompletno stanje i status značajnih populacija i vrsta flore i faune, kao i stanja ekosistema.

U prethodnom periodu započet je proces uspostavljanja Natura 2000 mreže u Crnoj Gori, pa će se daljim planiranim istraživanjima na uspostavljanju mreže, dobiti jasna slika o stanju staništa i vrsta od značaja. Takođe će se stvoriti preduslovi za adekvatan način upravljanja definisan EU standardima.

Javno preduzeće za nacionalne parkove će podsticati i afirmisati svaki naučno-istraživački projekat i rad za koji se naučne institucije i pojedini naučni radnici opredijele u narednom periodu, pri čemu će se pridržavati odredaba Zakona o zaštiti prirode (‚‚Sl. list CG’’ br.51/08 i 62/13), a koje se odnose na pribavljanja dozvole od Agencije za zaštitu prirode.

Prioriteti koji se odnose na istraživanje i zaštitu prirodnih vrijednosti:

* Istraživanja flore i vegetacije, sa akcentom na: rijetke, endemične, reliktne i zakonom zaštićene vrste;
* Istraživanje uticaja hibridne vrste na populaciju lovćenskog zvončića;
* Istraživanje procesa sušenja bukovih šuma;
* Istraživanje patogenih gljiva i štetnih vrsta insekata koji prouzrokuju bolesti šuma;
* Istraživanje gljiva;
* Istraživanje mahovina:
* Istraživanja faune beskičmenjaka;
* Detaljno i sistematsko istraživanje jezera ispod Jezerskog vrha;
* Istraživanje biodiverziteta pećina i jama;
* Nastaviti dalja istraživanja vrsta batrahofaune, herpetofaune, ornitofaune i faune sitnih sisara na području Parka u cilju dobijanja sveobuhvatnih podataka o bogatstvu diverziteta vrsta na ovom području.
* Identifikovanje i restauracija eventualno narušenih ekosistema;
* Implementiranje mjera zaštite komponenti biodiverziteta.

Smjernice koje se odnose na prioritete u vezi sa održivim razvojem:

* Podržavati sve vidove održivog turizma;
* Uspostaviti efikasan sistem upravljanja posjetiocima;
* Podrška i kreiranje tradicionalnog i održivog korišćenja prirodnih resursa od strane lokalnog stanovništva
* Podržavati socio-ekonomski i kulturni razvoj ovog regiona
* Edukacija lokalnog stanovništva i posjetilaca.

# **VEZA SA PLANOM UPRAVLJANJA NP LOVĆEN 2021-2025**

U planskom periodu 2021-2025. godina, skup strateških ciljeva definisanih Planom upravljanja, koji proizilaze iz dugoročne vizije, biće vodiči za planiranje i sprovođenje konkretnih aktivnosti upravljanja. Strateški ciljevi su posebne izjave o rezultatima koje Uprava JPNPCG nastoji da ostvari u petogodišnjem periodu. U slučaju promjene prirodnih, političkih, finansijskih, metodoloških i drugih uslova, strateški ciljevi će se mijenjati u skladu s istim.

Set strateških ciljeva upravljanja se direktno odražava na operativne programe upravljanja, koji sadrže ciljeve upravljanja i aktivnosti. Takav pristup omogućava integrisanje i usklađivanje složenih zahtjeva efikasnog upravljanja Parkom, u koordinisan koncept upravljanja. Godišnjim programom upravljanja predviđeni su rokovi izvršenja za svaku pojedinačnu aktivnost iz seta strateških ciljeva, indikatori, kao i definisani nosioci njihovog izvršenja.

## **STRATEŠKO OPREDELJENJE – VIZIJA**

Vizijom se naglašava posebnost ovog prostora, sa izuzetnim florističkim, faunističkim i geomorfološkim vrijednostima. Vizija, uključuje očuvanje jedinstvene biološke raznolikosti i omogućavanje nesmetanih prirodnih procesa, osiguravajući zaštitu područja s neznatnim ljudskim uticajem, kroz saradnju lokalne zajednice i Uprave Parka, u sprovođenju lokalnog razvoja i dostupnost istinskog doživljaja prirodnih vrijednosti Parka za naučno-istraživački rad i turističku valorizaciju.

|  |
| --- |
| **VIZIJA**  ***Očuvano područje izuzetnog florističkog diverziteta, izraženog endemizma, bogate kulturne baštine, sa jedinstvenim pejzažima karsta, Nacionalni park Lovćen oslonac je razvoja lokalnih zajednica i turizma, zasnovanog na aktivnom odmoru u skladu sa tradicijom i prirodom.*** |

## **STRATEŠKI CILJEVI ZA UPRAVLJANJE NP LOVĆEN**

Strateško opredjeljenje Parka se zasniva na strogoj zaštiti životne sredine i valorizaciji zaštićenog prostora na principima održivog razvoja, posebno kada su u pitanju turizam i poljoprivreda.

Strateško opredjeljenje Plana zasniva se na setu strateških oblasti i u vezi sa tim definisanih ciljeva. Ovakvim pristupom će se obezbijediti neometano funkcionisanje i integrisanje različitih ciljeva u jednu cjelinu. Postavljeni koncept čini set strateških oblasti:

1. **Istraživanje, praćenje, obnova i unapređenje ekosistema, staništa i vrsta**
2. **Očuvanje, unapređivanje i promocija kulturno-istorijskih i etnografskih vrijednosti i potencijala**
3. **Edukacija, interpretacija i promocija prirodnih i kulturnih vrijednosti Parka**
4. **Turizam zasnovan na aktivnom odmoru u prirodi**
5. **Saradnja sa nacionalnim i međunarodnim organizacijama i institucijama i lokalnim zajednicama**
6. **Efikasna kontrola prostora Parka**

Definisanjem ovih strateških ciljeva omogućava se povezivanje različitih strateških oblasti, što je neophodan preduslov za uspješno i efikasno upravljanje prostorom Parka. Ovako postavljen koncept upućuje na zaključak da je ovaj prostor predisponiran za model održivog korišćenja.

## **PROGRAM UPRAVLJANJA ZA 2025. GODINU - DINAMIKA I REALIZACIJA**

Strateške oblasti i ciljevi u Programu upravljanja izvedeni su iz Plana upravljanja NP Lovćen 2021- 2025. godina, kao i numeracija ciljeva i aktivnosti u narednim tabelama, koja je identična sa numeracijom u tabelama implementacije Plana.

|  |  |
| --- | --- |
| **Strateška oblast 1: Istraživanje, praćenje, obnova i unapređenje ekosistema, staništa i vrsta** | |
| **Cilj 1.1.** | **Unapređenje informacione baze podataka o flori nacionalnog Parka kroz literaturni i terenski rad , softverska nadogradnja i**  **stručno usavršavanje saradnika** |
| ***Indikator cilja: Funkcionalna baza podataka o flori unaprijeđena (kvalitativno i kvantitativno) sa brojem novih unosa u odnosu na prethodni planski period*** | |
| **Aktivnost 1.1.4** | **Izvršiti analizu literaturnih i terenskih podataka unijetih u bazu** |
| *Indikator aktivnosti* | *Izvještaj o analizi i reviziji podataka o flori sa akcentom na prioritetne vrste* |
| Opis aktivnosti i njen prioritet | Izvršiće se analiza literaturnih i terenskih podataka, koji su se kontinuirano unosili u bazu i nomenklaturno usklađivali, i time obezbijediti podaci značajni za sagledavanje stanja florističkog diverziteta NP Lovćen, po osnovu brojnosti, zastupljenosti, distribucije, konzervacijskog statusa, sa akcentom na nacionalno značajne vrste (endemi, zakonom zaštićene) i međunarodno značajne vrste i njihova staništa (IUCN Crvene liste, Bernska konvencija, EU Habitat direktiva, IPA, CITES). |
| Vrijeme realizacije | Kontinuirano |
| Potrebno za realizaciju | / |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | *0,00€* |
| **Aktivnost 1.1.5** | **Uraditi karte distribucije za prioritetne vrste** |
| *Indikator aktivnosti* | *Broj mapa distribucije prioritetnih vrsta* |
| Opis aktivnosti i njen prioritet | Primjenom Qgis i Google earth programa izradiće se mape distribucije za odabrane rijetke taksone, od nacionalnog i/ili međunarodnog značaja.  Prioritet 2 |
| Vrijeme realizacije | Kontinuirano |
| Potrebno za realizaciju | / |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | *0,00€* |
| **Cilj 1.2.** | **Utvrđeno nulto stanje endemičnih oromediteranskih ježolikih vriština i povremenih kraških jezera(turloga)- potencijalnih NATURA 2000 staništa** |
| ***Indikator cilja: Broj kartiranih potencijalnih NATURA 2000 staništa i definisano stanje dijagnostičkih vrsta*** | |
| **Aktivnost 1.2.1** | **Kartirati stanišni tip \*3180 Povremena kraška jezera (turlozi) na prostoru Jezera ispod Jezerskog vrha** |
| *Indikator aktivnosti* | *Urađene mape distribucije za stanišni tip \*3180* |
| Opis aktivnosti i njen prioritet | Identifikacija staništa će se raditi u skladu sa Priručnikom za identifikaciju tipova staništa Crne Gore od značaja za Evropsku Uniju. Biće određene: dijagnostičke vrste, njihova pokrovnost, pratilice i reprezentativnost. Dobiće se podaci za monitoring i prema potrebi sprovoditi mjere za sprječavanje vegetacijske sukcesije.  Prioritet 1 |
| Vrijeme realizacije | Treći kvartal |
| Potrebno za realizaciju | Dva terenska izlaska, prevoz |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | *90,00€*  *Budžet CG* |
| **Aktivnost 1.2.2** | **Izraditi analizu stanja dijagnostičkih vrsta na stanišnom tipu \*3180** |
| *Indikator aktivnosti* | *Izvještaj o stanju dijagnostičkih vrsta za stanišni tip \*3180* |
| Opis aktivnosti i njen prioritet | Nastaviće se monitoring dijagnostičkih vrsta u svrhu očuvanja povoljnih stanišnih uslova za ciljne i ostale značajne vrste habitata. Na osnovu rezultata monitoringa uradiće se analiza stanja.  Prioritet 1 |
| Vrijeme realizacije | Treći kvartal |
| Potrebno za realizaciju | Dva terenska izlaska, prevoz |
| Odgovornost | Služba za zaštitu prirodne i kulturne baštine i održivi razvoj |
| Napomena | Aktivnost će se realizovati u sklopu aktivnosti 1.2.1. |
| *Troškovi realizacije i izvori finansiranja* | *0,00€* |
| **Aktivnost 1.2.4** | **Izraditi analizu stanja dijagnostičkih vrsta na stanišnom tipu \*4090** |
| *Indikator aktivnosti* | *Izvještaj o stanju dijagnostičkih vrsta za stanišni tip \*4090* |
| Opis aktivnosti i njen prioritet | Nastaviće se monitoring dijagnostičkih vrsta u svrhu očuvanja povoljnih stanišnih uslova za ciljne i ostale značajne vrste habitata. Na osnovu rezultata monitoringa uradiće se analiza stanja.  Prioritet 1 |
| Vrijeme realizacije | Drugi i treći kvartal |
| Potrebno za realizaciju | Četiri terenska izlaska, prevoz |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | *170,00€*  *Budžet CG* |
| **Cilj 1.3** | **Unaprijeđen sistem kontrole ubiranje divlje flore u komercijalne svrhe** |
| ***Indikator cilja: Broj evidentiranih kontrolisaniih kontrola kroz aplikaciju*** | |
| **Aktivnost 1.3.3** | **Kontrolisati stanje na terenu i unositi terenske podatke u bazu podataka** |
| *Indikator aktivnosti* | *Broj izvršenih kontrola.*  *Broj terenskih podataka unijetih u bazu* |
| Opis aktivnosti i njen prioritet | Svi podaci koji se odnose na ubiranje divlje flore u komercijalne svrhe, dobijeni radom nadzornika na terenu, korišćenjem mobilne aplikacije, biće unijeti u Exel bazu podataka.  Prioritet 1 |
| Vrijeme realizacije | Drugi, treći i četvrti kvartal |
| Potrebno za realizaciju | Mobilna aplikacija, organizovanje obuke za nadzornike |
| Odgovornost | Služba za zaštitu prirodne i kulturne baštine i održivi razvoj,  Služba fizičke zaštite NP |
| Napomena | Aktivnost se nadovezuje na Aktivnosti 1.3.1. i 1.3.2., čije realizacije se očekuju do kraja 2024. godine. |
| *Troškovi realizacije i izvori finansiranja* | *0,00€* |
| **Aktivnost 1.3.4** | **Izvršiti analizu stanja i mapirati staništa na kojima je vršeno ubiranje** |
| *Indikator aktivnosti* | *Izvještaj o stanju sa mapom staništa koja su pod pritiskom* |
| Opis aktivnosti i njen prioritet | Izvršiće se analiza podataka sa terena, unijetih u Exel bazu, i mapirati staništa koja su pod pritiskom ubiranja divlje flore u komercijalne svrhe.  Prioritet 1 |
| Vrijeme realizacije | Četvrti kvartal |
| Potrebno za realizaciju | / |
| Odgovornost | Služba za zaštitu prirodne i kulturne baštine i održivi razvoj, Služba fizičke zaštite NP |
| Napomena | Analiza će biti prikaz stanja za 2025. godinu, jer prethodne Aktivnosti 1.3.1., 1.3.2. i 1.3.3., na koje se nadovezuje, nijesu realizovane u predviđenom planskom periodu. |
| *Troškovi realizacije i izvori finansiranja* | *0,00€* |
| **Cilj 1.4** | **Očuvani šumski ekosistemi** |
| ***Indikator cilja: Šumski ekosistemi bez negativnih pritisaka*** | |
| **Aktivnost 1.4.1** | **Sprovoditi sanitarno-higijenske aktivnosti** |
| *Indikator aktivnosti* | *Količina doznačene drvne mase u šumskim ekosistemima* |
| Opis aktivnosti i njen prioritet | Izvršiće se uklanjanje stabala u cilju adekvatne i efikasne zaštite, održavanja i unapređenje šumskih ekosistema:   * sa izrazitim simptomima zaraze, * izvaljenih i suvih stabala, snjegolomova i vjetrolomova, * stabla koja nemaju mogućnost daljeg razvoja i * stabla koja ugrožavaju nesmetan prolaz posjetilaca kroz Park i dovode u opasnost oštećenje infrastrukturnih objekata i imovine.   Izvršiće se prodaja ogrjevnog drveta lokalnom stanovništvu sa područja Parka, iz izdanačkih lišćarskih šuma i sanitara kod četinarskih šuma.  Po potrebi, na degradiranim površinama izvršiće se popunjavanje šumskih ekosistema sadnjom autohtonih sadnica u količini do 1000 komada.  Prioritet 3 |
| Vrijeme realizacije | Kontinuirano |
| Potrebno za realizaciju | Dva terenska izlaska, terensko vozilo, smještaj |
| Odgovornost | Služba za zaštitu prirodne i kulturne baštine i održivi razvoj,  Služba fizičke zaštite NP |
| *Troškovi realizacije i izvori finansiranja* | 100,00*€*  *Budžet CG* |
| **Aktivnost 1.4.2** | **Vršiti preventivnu zaštitu šumskih ekosistema od požara i izgraditi protiv-požarne stanice** |
| *Indikator aktivnosti* | *Izvršena nabavka protiv požarne opreme u skladu sa Planom zaštite i spašavanja Izgrađene tri protiv-požarne stanice* |
| Opis aktivnosti i njen prioritet | U cilju preventivnih mjera zaštite, kao i efikasnog reagovanja, izvršiće se nabavka potrebne opreme, instalacija infrastrukture i distanciono praćenje požara uz pomoć GIS tehnologije.  Prioritet 1 |
| Vrijeme realizacije | Kontinuirano |
| Potrebno za realizaciju | Dva terenska izlaska, terensko vozilo, smještaj |
| Odgovornost | Služba za zaštitu prirodne i kulturne baštine i održivi razvoj,  Služba fizičke zaštite NP |
| *Troškovi realizacije i izvori finansiranja* | *5000,00€*  *Budžet CG* |
| **Aktivnost 1.4.3.** | **Izraditi interaktivnu bazu podataka o stanju šumskih ekosistema** |
| *Indikator aktivnosti* | *Izrađena interaktivna baza. Broj unijetih podataka u bazu* |
| Opis aktivnosti i njen prioritet | Broj unijetih podataka u bazu  Prioritet 1 |
| Vrijeme realizacije | Izvršiće se kontinuirano prikupljanje i skladištenje vektorizovanih podataka sa terenskih obilazaka.  Prioritet 3 |
| Potrebno za realizaciju | Kontinuirano |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | *0,00€* |
| **Aktivnost 1.4.4** | **Pratiti zdravstveno stanje šumskih ekosistema na odabranim bioindikatorskim tačkama** |
| *Indikator aktivnosti* | *Izvještaj o sprovedenom monitoringu na mreži bioindikacijskih tačaka* |
| Opis aktivnosti i njen prioritet | Shodno Baznoj studiji za upravljanje šumskim ekosistemima, vršiće se praćenje opšteg zdravstvenog stanja šumskih ekosistema. Vršiće se praćenje dekolorizacije i defolijacije asimilacionih organa šumskih vrsta.  Prioritet 1 |
| Vrijeme realizacije | Kontinuirano |
| Potrebno za realizaciju | Dva terenska izlaska, terensko vozilo, smještaj |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | *100,00€*  *Budžet CG* |
| **Cilj 1.5** | **Utvrđeno nulto stanje dnevnih leptira** |
| ***Indikator cilja: Ček lista dnevnih leptira na području Parka*** | |
| **Aktivnost 1.5.1** | **Istražiti i dopuniti literaturne podatke o fauni *Lepidoptera*** |
| *Indikator aktivnosti* | *Broj unesenih podataka u bazi* |
| Opis aktivnosti i njen prioritet | Istraživanje literaturnih podataka o prisutnosti *Lepidoptera*, kao i dopunjavanje liste monitoringom.  Prioritet 1 |
| Vrijeme realizacije | Kontinuirano |
| Potrebno za realizaciju | Literaturni podaci |
| Odgovornost | Služba za zaštitu prirodne i kulturne baštine i održivi razvoj |
| Napomena | Aktivnost će se realizovati ukoliko se popuni radno mjesto stručni saradnik za faunu beskičmenjaka |
| *Troškovi realizacije i izvori finansiranja* | *0,00€* |
| **Aktivnost 1.5.2** | **Odrediti nulto stanje dnevnih leptira na području Parka** |
| *Indikator aktivnosti* | *Izvještaj o nultom stanju dnevnih leptira* |
| Opis aktivnosti i njen prioritet | Realizovaće se terenska istraživanja u cilju određivanja nultog stanja dnevnih leptira na području Parka, sa posebnim osvrtom na zakonom zaštićene i Natura 2000 vrste.  Prioritet 1 |
| Vrijeme realizacije | Treći kvartal |
| Potrebno za realizaciju | pet terenskih dana, prevoz, fotoaparat |
| Odgovornost | Služba za zaštitu prirodne i kulturne baštine i održivi razvoj |
| Napomena | Aktivnost će se realizovati ukoliko se popuni radno mjesto stručni saradnik za faunu beskičmenjaka |
| *Troškovi realizacije i izvori finansiranja* | *225,00€*  *Budžet CG* |
| **Cilj 1.6** | **Inventarizacija vodozemaca i gmizavaca** |
| ***Indikator cilja: Ček lista vodozemaca i gmizavaca na području Parka*** | |
| **Aktivnost 1.6.1** | **Istražiti i sakupiti literaturne podatke o fauni vodozemaca i gmizavaca** |
| *Indikator aktivnosti* | *Broj unesenih podataka u bazi* |
| Opis aktivnosti i njen prioritet | Istraživanje literature i sakupljanje podataka o prethodnim istraživanjima faune vodozemaca i gmizavaca.  Prioritet 1 |
| Vrijeme realizacije | Kontinuirano |
| Potrebno za realizaciju | Angažovanje eksperta za batraho i herpetofaunu |
| Odgovornost | Služba za zaštitu prirodne i kulturne baštine i održivi razvoj |
| Napomena | Aktivnost će se realizovati ukoliko se popuni radno mjesto stručni saradnik za herpetofaunu. |
| *Troškovi realizacije i izvori finansiranja* | *0,00€* |
| **Aktivnost 1.6.2** | **Odrediti distribuciju vodozemaca i gmizavaca na području Parka** |
| *Indikator aktivnosti* | *Izvještaj o nultom stanju* |
| Opis aktivnosti i njen prioritet | Realizovaće se terenska istraživanja u cilju inventarizacije faune vodozemaca i gmizavaca sa posebnim osvrtom na zakonom zaštićene i Natura vrste.  Prioritet 1 |
| Vrijeme realizacije | Treći kvartal |
| Potrebno za realizaciju | Angažovanje eksperta za batraho i herpetofaunu |
| Odgovornost | Služba za zaštitu prirodne i kulturne baštine i održivi razvoj |
| Napomena | Aktivnost će se realizovati ukoliko se popuni radno mjesto stručni saradnik za herpetofaunu. |
| *Troškovi realizacije i izvori finansiranja* | *160,00€*  *Budžet CG* |
| **Cilj 1.7.** | **Utvrđeno kvantitativno i kvalitativno stanje ptica grabljivica** |
| ***Indikator cilja: Izrađena lista vrsta i njihova brojnost u Parku*** | |
| **Aktivnost 1.7.1** | **Generisati literaturne i trenske podatke o prisutnosti i stanju ptica grabljivica** |
| Indikator aktivnosti | *Broj unesenih podataka u bazu* |
| Opis aktivnosti i njen prioritet | Radiće se na prikupljanju literaturnih izvora radi obezbjeđivanja naučnih podataka o prisustvu vrsta grabljivica na području NP Lovćen. Formiraće se Excel baza podataka u kojoj će se kontinuirano unositi literaturni i terenski podaci.  Prioritet |
| Vrijeme realizacije | Kontinuirano |
| Potrebno za realizaciju | Literaturni izvori |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | 0,00€ |
| **Aktivnost 1.7.2** | **Vršiti monitoring najznačajnijih vrsta ptica grabljivica** |
| Indikator aktivnosti | *Izvještaj o sprovedenom monitoringu* |
| Opis aktivnosti i njen prioritet | Utvrdiće se stanje populacija ptica grabljivica i uspostaviti godišnji monitoring distribucije i stanja (brojnost i faktori ugrožavanja) za evidentirane vrste na području NP Lovćen. Podaci će se unositi u Excel bazu podataka.  Prioritet 1 |
| Vrijeme realizacije | Drugi i treći kvartal |
| Potrebno za realizaciju | 4 terenska dana, službeno vozilo |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | 225,00€  *Budžet CG* |
| **Cilj 1.8** | **Očuvane populacije slijepih miševa** |
| ***Indikator cilja: Broj Istraženih objekata važnih za očuvanje kolonija slijepih miševa i sprovedene mjere zaštite ugroženih kolonija*** | |
| **Aktivnost 1.8.3.** | **Istražiti rasprostranjenost i utvrditi važna područja za očuvanje slijepih miševa** |
| *Indikator aktivnosti* | *Izrađene mape distribucije vrsta i njihovih skloništa* |
| Opis aktivnosti i njen prioritet | Sprovešće se terenska istraživanja primjenom ultrazvučnih detektora i nevidljivih mreža u cilju utvrđivanja rasprostranjenosti slijepih miševa. Na osnovu prikupljenih podataka izradiće se mape distribucije.  Prioritet 1 |
| Vrijeme realizacije | Kontinuirano |
| Potrebno za realizaciju | 4 terenska dana, terensko vozilo, obezbijeđen smještaj |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | 380,00€  *Budžet CG* |
| **Aktivnost 1.8.4.** | **Utvrditi faktore ugrožavanja i po potrebi sprovesti mjere očuvanja kolonija slijepih miševa** |
| *Indikator aktivnosti* | *Definisani faktori ugrožavanja i broj zaštićenih skloništa* |
| Opis aktivnosti i njen prioritet | Na osnovu prikupljenih podataka izvršiće se analiza faktora ugrožavanja i shodno tome definisaće se mjere očuvanja.  Prioritet 1 |
| Vrijeme realizacije | Kontinuirano |
| Potrebno za realizaciju | Kancelarijski rad |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | 0,00€ |
| **Aktivnost 1.8.5.** | **Izraditi Akcioni plan za slijepe miševe** |
| *Indikator aktivnosti* | *Izrađen Akcioni plan za slijepe miševe* |
| Opis aktivnosti i njen prioritet | Shodno količini i kvalitetu prikupljenih podataka koji će se analizirati izradiće se akcioni plan za očuvanje populacija slijepih miševa.  Prioritet 3 |
| Vrijeme realizacije | Kontinuirano |
| Potrebno za realizaciju | Kancelarijski rad |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | 0,00€ |
| **Cilj 1.9** | **Utvrđeni koridori krupnih sisara** |
| ***Indikator cilja: Identifikovani koridori za krupne sisare na prostoru Parka sa mapom distribucije*** | |
| **Aktivnost 1.9.4.** | **Sprovoditi monitoring krupnih sisara** |
| *Indikator aktivnosti* | *Izvještaj o sprovedenom monitoringu i mapirani koridori* |
| Opis aktivnosti i njen prioritet | Sprovešće se terenska istraživanja upotrebom kamera-zamki u cilju registrovanja krupnih sisara i njihovih najznačajnijih staništa.  Prioritet 1 |
| Vrijeme realizacije | Kontinuirano |
| Potrebno za realizaciju | 4 terenska dana, terensko vozilo, obezbijeđen smještaj |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | 350,00€  *Budžet CG* |
| **Cilj 1.10** | **Obezbijeđena prihrana za krupne sisare i jarebicu kamenjarku tokom zimskih mjeseci** |
| ***Indikator cilja: Uspostavljena funkcionalna hranilišta*** | |
| **Aktivnost 1.10.1** | **Vršiti prihranu krupnih sisara i jarebice kamenjarke tokom zimskih mjeseci na hranilištima** |
| *Indikator aktivnosti* | *Količina utrošene hrane* |
| Opis aktivnosti i njen prioritet | Na teritoriji NP će se obnoviti i održavati hranilišta za krupne sisare i jarebicu kamenjarku. Vršiće se prihrana sisara i jarebica na području Parka.  Prioritet 1 |
| Vrijeme realizacije | Kontinuirano |
| Potrebno za realizaciju | Prehrana, terenski obilasci nadzornika |
| Odgovornost | Direktor Parka; Služba za fizičku zaštitu |
| Napomena | Aktivnost će se realizovati ukoliko Uprava za bezbjednost hrane, veterinu i fitosanitarne poslove procjeni da je prihrana bezbjedna (prihrana je na apel Uprave trenutno obustavljena zbog rizika širenja afričke svinjske kuge). |
| *Troškovi realizacije i izvori finansiranja* | *300,00€*  *Budžet CG* |
| **Cilj 1.11** | **Zaštita i održivo korišćenje vodenih resursa** |
| ***Indikator cilja: Ekološki kvalitet vode je na zadovoljavajućem nivou*** | |
| **Aktivnost 1.11.1** | **Monitoring hidroloških objekata** |
| *Indikator aktivnosti* | *Ispitan kvalitet vode vodoizvorišta Ivanova korita obezbijeđena dugoročna zaštita i održivo korišćenje* |
| Opis aktivnosti i njen prioritet | U saradnji sa Zavodom za hidrometeorologiju i seizmologiju i Upravom za vode, vršiće se monitoring hidroloških objekata u skladu sa važećom Zakonskom regulativom.  Prioritet 1 |
| Vrijeme realizacije | Kontinuirano |
| Potrebno za realizaciju | Prikupiti zvanične podatke, po potrebi trenski izlasci, terensko vozilo, smještaj |
| Odgovornost | Zavod za hidrometeorologiju i seizmologiju, Uprava za vode, Služba za zaštitu prirodne i kulturne baštine i održivi razvoj, direktor Parka |
| *Troškovi realizacije i izvori finansiranja* | 300,00*€*  *Budžet CG* |

|  |  |
| --- | --- |
| **Strateška oblast 2: Očuvanje, unapređivanje i promocija kulturno-istorijskih i etnografskih vrijednosti i potencijala** | |
| **Cilj 2.2** | **Prezentacija materijalne kulturne baštine Parka** |
| ***Indikator cilja: Broj promovisanih i prezentovanih elemenata materijalne kulturna baština Parka*** | |
| **Aktivnost 2.2.1** | **Prikupljati stariju foto građu i umjetničke slike akademskih likovnih stvaralaca u digitalnoj formi** |
| *Indikator aktivnosti* | *Broj digitalizovanih elemenata* |
| Opis aktivnosti i njen prioritet | Prikupiće se starija foto građa i umjetničke slike akademskih likovnih stvaralaca u digitalnoj formi.  Prioritet 3 |
| Vrijeme realizacije | Kontinuirano |
| Potrebno za realizaciju | Angažovanje eksperta za materijalnu kulturnu baštinu |
| Odgovornost | Služba za zaštitu prirodne i kulturne baštine i održivi razvoj, direktor JPNPCG |
| Napomena | U Služba za zaštitu prirodne i kulturne baštine i održivi razvoj nije sistematizovano radno mjesto stručnog saradnika za materijalno kulturno nasljeđe. S tim u vezi angažovaće se ekspert kako bi se realizovale programske aktivnosti koje se odnose na ciljeve 2.1 i 2.2 |
| *Troškovi realizacije i izvori finansiranja* | 0,00€ |
| **Cilj 2.3** | **Zaštita i prezentacija nematerijalne kulturne baštine** |
| ***Indikator cilja: Broj zaštićenih, valorizovanih i promovisanih elemenata nematerijalne kulturne baštine*** | |
| **Aktivnost 2.3.1** | **Inventarisati nematerijalnu kulturnu baštinu Parka** |
| *Indikator aktivnosti* | *Broj popisanih elemenata nematerijalne kulturne baštine* |
| Opis aktivnosti i njen prioritet | Nastaviće se proces koji podrazumijeva evidenciju i dokumentaciju najznačajnijih elemenata nematerijalne kulturne baštine, kao najreprezentativnijih aspekata nacionalnog identiteta.  Prioritet 1 |
| Vrijeme realizacije | Kontinuirano |
| Potrebno za realizaciju | Terenski izlasci 2 , prevoz |
| Odgovornost | Služba za promociju, marketing i turizam |
| *Troškovi realizacije i izvori finansiranja* | 200,00€  *Budžet CG* |
| **Aktivnost 2.3.2** | **Prikupiti podatke od nosilaca nematerijalnih kulturnih dobara** |
| *Indikator aktivnosti* | *Broj nosilaca nematerijalnih kulturnih dobara* |
| Opis aktivnosti i njen prioritet | Prikupiće se podaci od pojedinaca direktno na terenu koji su posljednji nosioci i čuvari običajne prakse znanja i vještina kroz kontinuitet prenošenja ovih kulturnih obrazaca s ciljem da se obezbjedi efikasnija promocija NKN kroz jačanje svijesti o njegovom značaju  Prioritet 1 |
| Vrijeme realizacije | Kontinuirano |
| Potrebno za realizaciju | Terenski izlasci 2, prevoz |
| Odgovornost | Služba za promociju, marketing i turizam |
| *Troškovi realizacije i izvori finansiranja* | 200,00€  *Budžet CG* |
| **Aktivnost 2.3.3** | **Popunjavati upitnike za identifikaciju elemenata nematerijalnog kulturnog nasljeđa** |
| *Indikator aktivnosti* | *Broj popunjenih upitnika* |
| Opis aktivnosti i njen prioritet | Izvršiće se popunjavanje obrazaca u vidu Upitnika za svaki evidentirani elemenat NKN  Prioritet 1 |
| Vrijeme realizacije | Treći i četvrti kvartal |
| Potrebno za realizaciju | Literaturna i arhivska građa u fondovima relevantnih institucija |
| Odgovornost | Služba za promociju, marketing i turizam |
| *Troškovi realizacije i izvori finansiranja* | 100,00€  *Budžet CG* |
| **Aktivnost 2.3.4** | **Inicirati ka Upravi za zaštitu kulturnih dobara uspostavljanje zaštite, na osnovu istraživačkih nalaza, zaštitu nematerijalnog kulturnog dobra** |
| *Indikator aktivnosti* | *Broj inicijativa i broj zaštićenih elemenata nematerijalnog kulturnog dobra* |
| Opis aktivnosti i njen prioritet | Relevantnim institucijama uputiće se inicijativa za uspostavljanje zaštite elemenata nematerijalnog kulturnog dobra, na osnovu istraživačkih nalaza, osobenosti i značaja koje ima to nematerijalno kulturno dobro  Prioritet 2 |
| Vrijeme realizacije | Kontinuirano |
| Potrebno za realizaciju | Literaturna, arhivska i bibliotečka građa u fondovima relevantnih institucija |
| Odgovornost | Služba za promociju, marketing i turizam |
| *Troškovi realizacije i izvori finansiranja* | 100,00€  *Budžet CG* |
| **Aktivnost 2.3.5** | **Organizovati manifestacije i tematske sajmove koji se oslanjaju na etnografsko nasljeđe** |
| *Indikator aktivnosti* | *Broj organizovanih manifestacija i tematskih sajmova* |
| Opis aktivnosti i njen prioritet | Organizovaće se manifestacija “Dan koprive” kako bi se promovisao značaj ove ljekovite biljke. S tim u vezi uspostaviće se saradnja sa lokalnim stanovništvom.  Prioritet 2 |
| Vrijeme realizacije | Drugi kvartal |
| Potrebno za realizaciju | Terenski izlasci 2, prevoz i predviđen budžet za organizovanje manifestacije |
| Odgovornost | Služba za promociju, marketing i turizam |
| *Troškovi realizacije i izvori finansiranja* | 500,00€  *Budžet CG* |
| **Aktivnost 2.3.6** | **Učestvovati u projektima zaštite i valorizacije nematerijalne kulturne baštine pod pokroviteljstvom relevantnih institucija (Ministarstvo kulture i medija, Uprava za zaštitu kulturnih dobara, CANU i dr.)** |
| *Indikator aktivnosti* | *Broj realizovanih projekata* |
| Opis aktivnosti i njen prioritet | U skladu sa usvojenim programskim aktivnostima institucija iz oblasti kulturnog nasljeđa, iniciraće se projektne aktivnosti na zaštiti i valorizaciji nematerijalne kulturne baštine.  Prioritet 2 |
| Vrijeme realizacije | Kontinuirano |
| Potrebno za realizaciju | Prema potrebi terenski izlasci |
| Odgovornost | Služba za promociju, marketing i turizam, Institucije iz oblasti zaštite kulturnog nasljeđa, Ministarstvo kulture i medija, Uprava za zaštitu kulturnih dobara, CANU i dr. |
| Napomena | Finansijsko učešće JPNPCG zavisi od odobrenih projekata relevantnih institucija, pa se sredstva JPNPCG ne mogu sada projektovati |
| *Troškovi realizacije i izvori finansiranja* | *0,00* |
| **Aktivnost 2.3.7** | **Pod pokroviteljstvom Ministarstva kulture i medija kreirati programe za obilježavanje „Dana evropske baštine”** |
| *Indikator aktivnosti* | *Realizovan program „Dani evropske baštine“* |
| Opis aktivnosti i njen prioritet | Pod okriljem inicijative “Dani evropske baštine” za tekuću godinu, na zadatu temu, ukoliko korespondira sa ovim Parkom, kreiraće se i realizovati program obilježavanja ove značajne manifestacije.  Prioritet 2 |
| Vrijeme realizacije | Četvrti kvartal |
| Potrebno za realizaciju | Troškovi realizacije programa obilježavanja “Dana evropske baštine” |
| Odgovornost | Služba za promociju, marketing i turizam, Ministarstvo kulture i medija |
| *Troškovi realizacije i izvori finansiranja* | 3000,00€  Budžet CG |

|  |  |
| --- | --- |
| **Strateška oblast 3: Edukacija, interpretacija i promocija prirodnih i kulturnih vrijednosti Parka** | |
| **Cilj 3.1** | **Razvijena i unaprijeđena edukacija i interpretacija** |
| ***Indikator cilja: Procenat školske populacije, posjetilaca i lokalnog stanovništva koji su kvalitetno edukovani o vrijednostima Parka je povećan za 15% u odnosu na prethodni period*** | |
| **Aktivnost 3.1.1** | **U saradnji sa osnovnim školama sprovoditi postojeće edukativne programe** |
| *Indikator aktivnosti* | *Broj održanih radionica sprovedenih po edukativnom programu. Broj učenika koji su prošli kroz edukativni program.* |
| Opis aktivnosti i njen prioritet | U saradnji sa Ministarstvom prosvjete, nauke i inovacija i Ministarstvom rada i socijalnog staranja u Centru za posjetioce sprovodiće se edukativni program “Cetinje jedna priča”, koji je namijenjen učenicima VII razreda osnovnih škola iz Crne Gore.  Prioritet 1 |
| Vrijeme realizacije | Kontinuirano |
| Potrebno za realizaciju | Materijal za pripremu radionica |
| Odgovornost | Služba za promociju, marketing i turizam, Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | 300,00€  *Budžet CG* |
| **Aktivnost 3.1.2** | **U skladu sa nastavnim programima osmisliti edukativne materijale** |
| *Indikator aktivnosti* | *Broj izrađenih edukativnih materijala* |
| Opis aktivnosti i njen prioritet | Štampa pripremljenog edukativnog materijala (flora, fauna, kulturno-istorijsko nasljeđe itd.)  Prioritet 1 |
| Vrijeme realizacije | Kontinuirano |
| Potrebno za realizaciju | Štampa materijala, javne nabavke |
| Odgovornost | Služba za promociju, marketing i turizam, Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | 300,00€  *Budžet CG* |
| **Aktivnost 3.1.3** | **U saradnji sa zainteresovanim stranama obilježiti značajne ekološke datume** |
| *Indikator aktivnosti* | *Broj obilježenih ekoloških datuma* |
| Opis aktivnosti i njen prioritet | Osmisliće se i organizovati interaktivne tematske radionice, u cilju obilježavanja važnih datuma i to:  21. mart - Svjetski dan šuma  22. april - Dan planete Zemlje  24. maj - Dan evropskih parkova  5. jun - Svjetski dan zaštite životne sredine  31. jul - Svjetski dan nadzornika  26. septembar - Dan čistih planina  4. oktobar - Dan zaštite životinja  Prioritet 1 |
| Vrijeme realizacije | Kontinuirano |
| Potrebno za realizaciju | Troškovi održavanja radionica, troškovi prevoza |
| Odgovornost | Služba za promociju, marketing i turizam, TO Cetinje, TO Kotor, TO Budva |
| *Troškovi realizacije i izvori finansiranja* | 700,00€  *Budžet CG* |
| **Aktivnost 3.1.4** | **U saradnji sa TO osmisliti i sprovesti ciljane interpretativne programe obilaska Parka** |
| *Indikator aktivnosti* | *Osmišljeni interpretativni programi Parka. Broj sprovedenih obilazaka.* |
| Opis aktivnosti i njen prioritet | Organizovati posjetu Parku OSI na jednu od predviđenih staza za interpretaciju.  Prioritet 1 |
| Vrijeme realizacije | Drugi kvartal |
| Potrebno za realizaciju | Troškovi organizovanja prevoza |
| Odgovornost | Služba za promociju, marketing i turizam, TO Cetinje, TO Kotor, TO Budva |
| *Troškovi realizacije i izvori finansiranja* | 500,00€  *Budžet CG* |
| **Aktivnost 3.1.5** | **Održavati i unaprijediti postojeće edukativne i tematske staze** |
| *Indikator aktivnosti* | *Izvještaj o stanju mobilijara na stazama. Količina mobilijara koja je obnovljena* |
| Opis aktivnosti i njen prioritet | Pratiće se stanje vertikalne signalizacije na stazi Vuka i stanje mobilijara na dječijoj stazi Vuka i po potrebi isti obnoviti.  Prioritet 1 |
| Vrijeme realizacije | Kontinuirano |
| Potrebno za realizaciju | Jedan terenski izlazak, javna nabavka |
| Odgovornost | Služba za promociju, marketing i turizam, direktor Parka, Planinarski savez Crne Gore |
| Napomena | Na pješačkoj stazi Vuka obnova vertikalne signalizacije uslovljena je donacijom TO Kotor i čeka se odgovor za realizaciju u 2024. godini. |
| *Troškovi realizacije i izvori finansiranja* | 2500,00€  *Budžet CG* |
| **Cilj 3.2** | **Park je uspješno promovisan na nacionalnom i međunarodnom nivou** |
| ***Indikator cilja: Park je prepoznatljiva i atraktivna destinacija za posjetioce i ljubitelje prirode*** | |
| **Aktivnost 3.2.1** | **Sprovoditi PR kampanje** |
| *Indikator aktivnosti* | *Broj sprovedenih PR kampanja* |
| Opis aktivnosti i njen prioritet | Sprovođenjem PR aktivnosti promovisati prirodne i kulturne vrijednosti i turističku ponudu NP, najznačajnijih ekoloških datuma, manifestacija i događaja. Promocija ukupnih aktivnosti realizovaće se u saradnji sa medijima, objavljivanjem informacija i pratećih fotografija/video priloga na sajtu ([www.nparkovi.me](http://www.nparkovi.me)) i društvenim mrežama (Instagram, Facebook) i Youtube-u.  Prioritet 1 |
| Vrijeme realizacije | Kontinuirano |
| Potrebno za realizaciju | Troškovi promocije na društvenim mrežama i snimanja promotivnih priloga, informacija i video zapisa |
| Odgovornost | Služba za promociju, marketing i turizam, direktor Parka, direktor JPNPCG |
| *Troškovi realizacije i izvori finansiranja* | 2000,00€  *Budžet CG* |
| **Aktivnost 3.2.2** | **Učestvovati na turističkim sajmovima** |
| *Indikator aktivnosti* | *Broj međunarodnih i nacionalnih turističkih sajmova na kojima je JPNPCG uzelo učešće* |
| Opis aktivnosti i njen prioritet | Uzeće se učešće na lokalnim, regionalnim i internacionalnim sajmovima turizma koji su od značaja za promovisanje održivog turizma u zaštićenim područjima.  Prioritet 1 |
| Vrijeme realizacije | Kontinuirano |
| Potrebno za realizaciju | Zakup sajamskog prostora, priprema i brendiranje sadržaja, putni troškovi, troškovi smještaja |
| Odgovornost | Služba za promociju, marketing i turizam, direktor Parka, direktor JPNPCG |
| *Troškovi realizacije i izvori finansiranja* | 3000,00€  Budžet CG |
| **Aktivnost 3.2.3** | **Organizovati manifestacije i događaje** |
| *Indikator aktivnosti* | *Broj organizovanih manifestacija i događaja* |
| Opis aktivnosti i njen prioritet | Organizovaće se manifestacija “Čajanka” kojom će se promovisati ljekovite biljke sa prostora NP Lovćen. Organizovaće se događaj povodom obilježavanja dana osnivanja NP Lovćen (5. avgust).  Organizovaće se jednodnevni i višednevni kamp za učesnike “Aktivnog odmora” namijenjen za djecu školskog uzrasta.  Prioritet 1 |
| Vrijeme realizacije | Kontinuirano |
| Potrebno za realizaciju | Troškovi organizacije |
| Odgovornost | Služba za promociju, marketing i turizam, direktor Parka |
| Napomena | Veza i sa aktivnošću 2.3.5 - Organizovanje manifestacije “Dan koprive” |
| *Troškovi realizacije i izvori finansiranja* | 1300,00€  *Budžet CG* |
| **Aktivnost 3.2.4** | **Izraditi i štampati promotivni materijal** |
| *Indikator aktivnosti* | *Količina izrađenog promotivnog materijala* |
| Opis aktivnosti i njen prioritet | Izrada i štampa promotivnog materijala (brošura, kataloga, flajera, postera i sl.) Izrada i štampa propagandnog materijala (olovke, planeri, vrećice i majice) sa logom i motivima NP Lovćen.  Prioritet 1 |
| Vrijeme realizacije | Treći i četvrti kvartal |
| Potrebno za realizaciju | Javna nabavka |
| Odgovornost | Služba za promociju, marketing i turizam |
| *Troškovi realizacije i izvori finansiranja* | 1000,00€  *Budžet CG* |

|  |  |
| --- | --- |
| **Strateška oblast 4: Turizam zasnovan na aktivnom odmoru u prirodi** | |
| **Cilj 4.1** | **Unaprijeđena i razvijena posjetilačka infrastruktura Parka** |
| ***Indikator cilja: Broj uređenih, adaptiranih i novoizgrađenih elemenata posjetilačke infrastrukture*** | |
| **Aktivnost 4.1.1** | **Adaptirati Centar za posjetioce na Ivanovim koritima** |
| *Indikator aktivnosti* | *Adaptiran Centar za posjetioce* |
| Opis aktivnosti i njen prioritet | U toku 2024. godine odobren je projekat Interreg IPA CBC Hrvatska – Bosna i Hercegovina i Crna Gora, PA.CON II. Ovim projektom predviđena je adaptacija Centra za posjetioce (popravka krova, zidova, podova, vrata, prozora; krečenje; rampa za lica sa invaliditetom; adaptacija toaleta za lica sa invaliditetom; zamjena elektroinstalacija; postavljanje utičnica za punjenje električnih vozila sa spoljne strane, centralno grijanje; opremanje kancelarija i opremanje i dopuna suvenirnice).  Prioritet 1 |
| Vrijeme realizacije | 2026. godina |
| Potrebno za realizaciju | Donatorska sredstva |
| Odgovornost | Direktor JPNPCG, direktor Parka, Služba za promociju, marketing i turizam, Služba za projekte i međunarodnu saradnju |
| Napomena | Projekat je odobren i zvanično je započet 01.09.2024. |
| *Troškovi realizacije i izvori finansiranja* | *167.400,00€*  *donacije* |
| **Aktivnost 4.1.2** | **Izgraditi i urediti novi centar za posjetioce na Ivanovim koritima** |
| *Indikator aktivnosti* | *Izrađen novi Centar za posjetioce* |
| Opis aktivnosti i njen prioritet | JPNPCG je u dogovoru sa žičarom “Kotor-Lovćen” da se izradi i uredi novi Centar za posjetioce na lokalitetu KUK (zadnja stanica žičare). Neophodno je preuzeti sve pripremne radnje (eksproprijacija parcele, UT uslovi, idejno rješenje, saglasnost gradskog arhitekte na idejno rješenje, dozvola Agencije za zaštitu životne sredine, glavni projekat sa revizijom).  Prioritet 1 |
| Vrijeme realizacije | Drugi i treći kvartal |
| Potrebno za realizaciju | Donatorska sredstva |
| Odgovornost | Direktor JPNPCG, direktor Parka, Služba za promociju, marketing i turizam |
| Napomena | Realizacija aktivnosti se odlaže jer Druga dionica izgradnje žičare nije uključena u kapitalni budžet za 2025. godinu. |
| *Troškovi realizacije i izvori finansiranja* | 0,00€ |
| **Aktivnost 4.1.3** | **Izraditi i urediti expo prostor ispred novog Centra za posjetioce** |
| *Indikator aktivnosti* | *Izrađen i uređen expo prostor ispred Centra za posjetioce* |
| Opis aktivnosti i njen prioritet | Nabavka tematske opreme za dječije igralište ispred centra za posjetioce, u okviru projekta PA.CON II (2 igre memorije).  Prioritet 1 |
| Vrijeme realizacije | Septembar - decembar 2025 |
| Potrebno za realizaciju | Donatorska sredstva |
| Odgovornost | Direktor JPNPCG, direktor Parka, Služba za promociju, marketing i turizam, Služba za projekte i međunarodnu saradnju |
| *Troškovi realizacije i izvori finansiranja* | 1330,00€  donacija |
| **Aktivnost 4.1.4** | **Urediti glavne ulaze u Park** |
| *Indikator aktivnosti* | *Izrađen glavni ulaz u Park* |
| Opis aktivnosti i njen prioritet | Uraditi Idejno rješenje sa predmjerom i predračunom glavnog ulaza u Park na lokalitetu Blatišta.  Prioritet 1 |
| Vrijeme realizacije | Četvrti kvartal |
| Potrebno za realizaciju | Javna nabavka |
| Odgovornost | Direktor Parka; Služba za promociju, marketing i turizam |
| Napomena | Realizacija aktivnosti je planirana u 2022. i 2023. godini. Kako do realizacije iste nije došlo, aktivnost je prenesena za programsku 2025. godinu |
| *Troškovi realizacije i izvori finansiranja* | 2000,00€  *Budžet CG* |
| **Aktivnost 4.1.5** | **Izgraditi kontrolno-naplatne punktove** |
| *Indikator aktivnosti* | *Izgrađen kontrolno-naplatni punkt na lokalitetu Blatište i premješten kontrolno naplatni punkt sa Krstca na lokalitetu Vučji do* |
| Opis aktivnosti i njen prioritet | Lokacije za kontrolno naplatne punktove Blatište i Vučji do definisati u Program privremenih objekata.  Izrada idejnog rješenja sa predmjerom i predračunom za kontrolno naplatini punkt Blatište.  Premještanje objekta kontrolno naplatnog punkta sa lokaliteta Krstac na lokalitet Vučji do.  Prioritet 1 |
| Vrijeme realizacije | Kontinuirano |
| Potrebno za realizaciju | Javna nabavka |
| Odgovornost | Direktor Parka, Služba za promociju, marketing i turizam |
| *Troškovi realizacije i izvori finansiranja* | 9000,00€  Budžet CG |
| **Aktivnost 4.1.6** | **Postaviti i dopuniti najavne, glavne i informativne table ka/i u Parku** |
| *Indikator aktivnosti* | *Broj dopunjenog informativnog materijala* |
| Opis aktivnosti i njen prioritet | Izradiće se i postaviti šest najavnih, pet glavnih i jedna informativnih tabli ka/i u Parku koje će usmjeravati posjetioce sa saobraćajnih puteva na glavne ulaze u Park. Popunjavanje informativnih tabli je predviđeno u okviru PA.CON II projekta.  Prioritet 1 |
| Vrijeme realizacije | Kontinuirano |
| Potrebno za realizaciju | Javna nabavka, angažovanje stručnog nadzora, donatorska sredstva |
| Odgovornost | Direktor Parka, Služba za promociju, marketing i turizam, Služba za projekte i međunarodnu saradnju |
| Napomena | Krajem 2023. godine urađen je Elaborat za postavljanje najavnih, glavnih i informativnih tabli ka/i u Parku. Realizacija aktivnosti je uslovljena finansijskim sredstvima. Troškovi realizacije po projektu PAC.ON II iznose 3.460,00€ |
| *Troškovi realizacije i izvori finansiranja* | 12000,00€  Budžet CG |
| **Aktivnost 4.1.7** | **Unaprijediti postojeći sistem informativnih tabli i smjerokaza** |
| *Indikator aktivnosti* | *Broj adaptiranih elemenata informativnog materijala* |
| Opis aktivnosti i njen prioritet | U saradnji sa TO Budva, TO Cetinje, TO Kotor i sa Planinarskim savezom Crne Gore izvršiće se uređenje i obnova turističke signalizacije na stazi:   * Međuvršje-Krstac-Kotor   Obnoviće se i/ili postaviti novi informativni mobilijar i/ili vertikalna signalizacija na prostoru Parka, a u zavisnosti od stanja nakon zimskog perioda.  Prioritet 1 |
| Vrijeme realizacije | Kontinuirano |
| Potrebno za realizaciju | Tri terenska izlaska, javna nabavka, troškovi markacije |
| Odgovornost | Direktor Parka, služba za promociju, marketing i turizam |
| *Troškovi realizacije i izvori finansiranja* | 4000,00€  Budžet CG |
| **Aktivnost 4.1.8** | **U saradnji sa planinarskim savezom unaprijediti pješačke staze** |
| *Indikator aktivnosti* | *Izvještaj o uređenju pješačkih staza* |
| Opis aktivnosti i njen prioritet | U saradnji sa Planinarskim savezom Crne Gore uradiće se analiza stanja staza i prijedlog njihovog uređenja (broj neophodne turističke signalizacije) za:   * Međuvršje-Krstac-Kotor   Markiranje pješačkih i biciklističkih staza, predviđena aktivnost u okviru projekta PA.CON II  Nabavka kutija sa pečatom.  Prioritet 1 |
| Vrijeme realizacije | Kontinuirano |
| Potrebno za realizaciju | Tri terenska izlaska, izrada plana signalizacije / Donatorska sredstva za uređenje staza preko PA.CON II projekta |
| Odgovornost | Direktor Parka, Služba za promociju, marketing i turizam, Planinarski savez CG, Služba za projekte i međunarodnu saradnju |
| Napomena | Troškovi realizacije su za pješačke i biciklističke staze |
| *Troškovi realizacije i izvori finansiranja* | 1940,00€  donacija |
| **Aktivnost 4.1.9** | **U saradnji sa biciklističkim savezom unaprijediti biciklističke staze** |
| *Indikator aktivnosti* | *Izvještaj o uređenju biciklističkih staza* |
| Opis aktivnosti i njen prioritet | Markiranje pješačkih i biciklističkih staza, predviđena aktivnost u okviru projekta PA.CON II  Prioritet 1 |
| Vrijeme realizacije | Septembar - novembar 2025 |
| Potrebno za realizaciju | Donatorska sredstva |
| Odgovornost | Direktor Parka, Služba za promociju, marketing i turizam, Biciklistički savez CG, Služba za projekte i međunarodnu saradnju |
| *Napomena* | Troškovi realizacije su za pješačke i biciklističke staze |
| *Troškovi realizacije i izvori finansiranja* | 1940,00€  donacija |
| **Aktivnost 4.1.10** | **Urediti vidikovce Kuk i Kraljevo počivalo** |
| *Indikator aktivnosti* | *Uređeni vidikovci Kuk i Kraljevo počivalo* |
| Opis aktivnosti i njen prioritet | U toku 2024. godine odobren je projekat Interreg IPA CBC Hrvatska - Bosna i Hercegovina i Crna Gora, PA.CON II. Ovim projektom predviđena je adaptacija vidikovca Kraljevo počivalo (popravka podne obloge, zamjena drvne ograde novom čeličnom konstrukcijom, obložene drvetom).  Prioritet 1 |
| Vrijeme realizacije | Drugi i treći kvartal 2026 |
| Potrebno za realizaciju | Donatorska sredstva |
| Odgovornost | Direktor Parka, Služba za promociju, marketing i turizam, Služba za projekte i međunarodnu saradnju |
| Napomena | Projektom je predviđena realizacija u periodu mart-maj 2026. godine |
| *Troškovi realizacije i izvori finansiranja* | 5590,00€  donacija |
| **Aktivnost 4.1.11** | **Izraditi infrastrukturu za posmatranje ptica** |
| *Indikator aktivnosti* | *Izrađena infrastruktura za posmatranje ptica* |
| Opis aktivnosti i njen prioritet | U toku 2024. godine odobren je projekat Interreg IPA CBC Hrvatska – Bosna i Hercegovina i Crna Gora, PA.CON II. Ovim projektom predviđen je razvoj sadržaja vezanih za turističku ponudu posmatranje ptica.  Prioritet 1 |
| Vrijeme realizacije | Kontinuirano |
| Potrebno za realizaciju | Donatorska sredstva |
| Odgovornost | Direktor Parka, Služba za promociju, marketing i turizam, Služba za projekte i međunarodnu saradnju |
| Napomena | Aktivnost je predviđena Planom upravljanja 2021 -2025 za 2023. i 2024. godinu. Realizacija aktivnosti u 2025. godini zavisi od toga kojom fazom projekta je predviđena. U okviru projekta PA.CON II ovaj sadržaj obezbjeđuje partnerska organizacija CZIP. |
| *Troškovi realizacije i izvori finansiranja* | *35350,00€*  *donacija* |
| **Aktivnost 4.1.13** | **Prilagoditi glavne atrakcije u Parku (učiniti ih dostupnim) za posjete osoba sa invaliditetom** |
| *Indikator aktivnosti* | *Izrađena rampa za pristup osoba sa invaliditetom ispred Upravne zgrade NP Lovćen na Ivanovim koritima* |
| Opis aktivnosti i njen prioritet | U toku 2024. godine odobren je projekat Interreg IPA CBC Hrvatska – Bosna i Hercegovina i Crna Gora, PA.CON II. Ovim projektom predviđena je adaptacija Centra za posjetioce sa rampom za lica sa invaliditetom, adaptacija toaleta za osobe sa invaliditetom i izrada i postavljanje folija sa opisima na Brajevom pismu i biće napravljena rampa za OSI.  Prioritet 1 |
| Vrijeme realizacije | 2025-2026. godina |
| Potrebno za realizaciju | Donatorska sredstva |
| Odgovornost | Direktor Parka, Služba za promociju, marketing i turizam, Služba za projekte i međunarodnu saradnju |
| *Troškovi realizacije i izvori finansiranja* | 3990,00€  donacija |
| **Aktivnost 4.1.14** | **Urediti kamp mjesta i renovirati bungalove** |
| *Indikator aktivnosti* | *Uređena kamp mjesta i renovirani bungalovi* |
| Opis aktivnosti i njen prioritet | U zavisnosti od finansijskih sredstava izvršiće se renoviranje postojećih bungalova i njihovo stavljanje u funkciju.  Lokaciju kamp mjesta predvidjeti Programom privremenih objekata.  Prioritet 1 |
| Vrijeme realizacije | Kontinuirano |
| Potrebno za realizaciju | Javna nabavka |
| Odgovornost | Direktor Parka, Služba za promociju, marketing i turizam |
| *Troškovi realizacije i izvori finansiranja* | 11000,00€  Budžet CG |
| **Cilj 4.2** | **Unaprijeđena turistička ponuda koja je zasnovana na rekreaciji** |
| ***Indikator cilja: Uspostavljeni elementi za rekreativne aktivnosti povećavaju zadovoljstvo i broj posjetilaca*** | |
| **Aktivnost 4.2.1** | **Razviti nov turistički proizvod posmatranje ptica** |
| *Indikator aktivnosti* | *Izrađen program turističke ponude posmatranje ptica* |
| Opis aktivnosti i njen prioritet | U toku 2024. godine odobren je projekat Interreg IPA CBC Hrvatska – Bosna i Hercegovina i Crna Gora, PA.CON II. U okviru ovog programa planirano je više aktivnosti koje za cilj imaju razvoj novih proizvoda za posmatranje ptica: postavljanje foto čeka sa iznajmljivanjem opreme za fotografisanje ptica, obilježavanje staza za posmatranje ptica u NP Lovćen, postavljanje kamere u kućicu za gniježđenje koja će emitovati video u realnom vremenu u Centru za posjetioce u NP Lovćen, te aktivnosti koje uključuju prstenovanje ptica.  Prioritet 2 |
| Vrijeme realizacije | 2025-2026. godine |
| Potrebno za realizaciju | Donatorska sredstva. Budžetska sredstva za ove aktivnosti su u okviru donacije koju ostvaruje Centar za zaštitu i proučavanje ptica koji implementira navedene aktivnosti u saradnji sa JPNPCG i NP Lovćen. Za potrebu markiranja staza JPNPCG će dobiti donaciju u iznosu od 1940 EUR |
| Odgovornost | Direktor Parka, Služba za promociju, marketing i turizam - napomena, aktivnosti se rade u implementaciji Centra za zaštitu i proučavanje ptica u saradnji sa JPNPCG i NP Lovćen. |
| *Troškovi realizacije i izvori finansiranja* | 1940,00€  donacija |
| **Aktivnost 4.2.2** | **Osmisliti i postaviti nove izložbene postavke u Centru za posjetioce** |
| *Indikator aktivnosti* | *Urađena nova izložbena postavka* |
| Opis aktivnosti i njen prioritet | U toku 2024. godine odobren je projekat Interreg IPA CBC Hrvatska – Bosna i Hercegovina i Crna Gora, PA.CON II. Ovim projektom predviđena je adaptacija Centra za posjetioce koja podrazumijeva i instalaciju nove izložbene postavke, (izrada novih polica, dva 3D reljefa, skulptura životinja, izložbeno ozvučenje i osvjetljenje, natpisi na folijama na Brajevom pismu)- dio postavke se obezbjeđuje iz projektnih sredstava CZIP-a.  Prioritet 2 |
| Vrijeme realizacije | 2025-2026. godine |
| Potrebno za realizaciju | Donatorska sredstva |
| Odgovornost | Služba za promociju, nove marketing i turizam, Služba za projekte i međunarodnu saradnju |
| *Troškovi realizacije i izvori finansiranja* | 3060,00€  donacija |
| **Cilj 4.3** | **Upravljanje posjetiocima** |
| ***Indikator: Uređen i funkcionalni sistem posjećivanja sa akcionim planom upravljanja posjetiocima; Povećan nivo zadovoljstva posjetilaca Parka.*** | |
| **Aktivnost 4.3.1** | **Analizirati strukturu, mišljenje, potrebe i očekivanja posjetilaca** |
| *Indikator aktivnosti* | *Sprovedena anketa i izrađen izvještaj analize* |
| Opis aktivnosti i njen prioritet | U Centru za posjetioce sprovodiće se anketiranje posjetilaca korišćenjem unaprijed pripremljenih anketnih listića. Na osnovu sprovedene ankete dobiće se podaci o strukturi, mišljenju, potrebi i očekivanjima posjetilaca u Parku.  Prioritet 1 |
| Vrijeme realizacije | Kontinuirano |
| Potrebno za realizaciju | / |
| Odgovornost | Služba za promociju, marketing i turizam |
| *Troškovi realizacije i izvori finansiranja* | 0,00€  JPNPCG |
| **Aktivnost 4.3.2** | **Analizirati uticaj posjetilaca na prirodne i kulturne vrijednosti** |
| *Indikator aktivnosti* | *Izvještaj o analizi uticaja posjetilaca na području naselja Ivanova korita na osnovu dnevnih izvještaja nadzornika* |
| Opis aktivnosti i njen prioritet | Pripremiće se anketni listići za Službu zaštite, u kojima će se upisivati uticaji i broj posjetilaca na područje lokaliteta Ivanova korita koje je najposjećenije tokom turističke sezone. Utvrdiće se vrsta uticaja posjetilaca i predložiti mjere zaštite.  Prioritet 1 |
| Vrijeme realizacije | Kontinuirano |
| Potrebno za realizaciju | / |
| Odgovornost | Direktor Parka, Služba za promociju, marketing i turizam |
| *Troškovi realizacije i izvori finansiranja* | 0,00€  JPNPCG |
| **Aktivnost 4.3.3** | **U saradnji sa planinarskim i biciklističkim savezom analizirati korišćenje postojećeg sistema staza** |
| *Indikator aktivnosti* | *Izrađen elaborat o analizi svih vrsta staza* |
| Opis aktivnosti i njen prioritet | Organizovaće se sastanci sa Planinarskim savezom CG, planinarskim klubovima, domaćinima i Biciklističkim savezom Crne Gore u svrhu analize korišćenja postojećeg Sistema staza, koji podrazumijeva broj posjetilaca na stazama, njihovu strukturu, period korišćenja staza, klubovi koji koriste staze i sl.  Prioritet 1 |
| Vrijeme realizacije | Četvrti kvartal |
| Potrebno za realizaciju | Troškovi organizacije sastanaka |
| Odgovornost | Direktor Parka, Služba za promociju, marketing i turizam |
| *Troškovi realizacije i izvori finansiranja* | 100,00€  *Budžet CG* |
| **Aktivnost 4.3.4** | **Istražiti i odrediti prihvatne kapacitete pojedinih najposjećenijih lokaliteta u skladu sa smjernicama zaštite prirode, pratiti i regulisati broj posjetilaca** |
| *Indikator aktivnosti* | *Izrađena studija prihvatnih kapaciteta najposjećenijih lokaliteta* |
| Opis aktivnosti i njen prioritet | U narednom periodu će se nastaviti sa analizom broja posjetilaca i daće se sugestije neophodne za izradu studije prihvatnih kapaciteta u svrhu rasterećivanja najposjećenijih lokaliteta.  Prioritet 1 |
| Vrijeme realizacije | Kontinuirano |
| Potrebno za realizaciju | / |
| Odgovornost | Direktor Parka, Služba za promociju, marketing i turizam |
| *Troškovi realizacije i izvori finansiranja* | 0,00€  *Budžet CG* |
| **Aktivnost 4.3.5** | **Izgraditi mehanizam koji će doprinijeti da se smanji efekat vidljivosti posjetilaca u određenim područjima („leave no trace“ principi)** |
| *Indikator aktivnosti* | *Razvijen mehanizam zasnovan na „leave no trace“ principima. Efekat vidljivosti posjetilaca je smanjen za 50%* |
| Opis aktivnosti i njen prioritet | Promovisaće se „leave no trace“ principi i po potrebi štampaće se liflet leave no trace 8 principa“. Afirmisaće se pravila odgovornog ponašanja u Parku.  Prioritet 1 |
| Vrijeme realizacije | Kontinuirano |
| Potrebno za realizaciju | Javna nabavka i troškovi promotivnog snimanja |
| Odgovornost | Direktor Parka; Služba za promociju, marketing i turizam |
| *Troškovi realizacije i izvori finansiranja* | 100,00€  *Budžet CG* |
| **Aktivnost 4.3.6** | **Razviti programe obilaska Parka (bazirane na prirodnim i kulturnim vrijednostima parka) za različite ciljne grupe** |
| *Indikator aktivnosti* | *Osmišljeni ciljani programi obilaska Parka. Broj sprovedenih obilazaka.* |
| Opis aktivnosti i njen prioritet | Organizovaće se program obilaska parka sa vozićem uz mogućnost promovisanja ostalih aktivnosti.  Prioritet 1 |
| Vrijeme realizacije | Kontinuirano |
| Potrebno za realizaciju | Troškovi promocije |
| Odgovornost | Služba za promociju, marketing i turizam |
| *Troškovi realizacije i izvori finansiranja* | 400,00€  *Budžet CG* |

|  |  |
| --- | --- |
| **Strateška oblast 5: Saradnja sa nacionalnim i međunarodnim organizacijama i institucijama i lokalnim zajednicama** | |
| **Cilj 5.1** | **Unaprijeđenje upravljanja, umrežavanja, zaštite i promocije kroz nacionalnu i međunarodnu saradnju** |
| ***Indikator cilja: Park je prepoznat kao pouzdan partner domaćim i međunarodnim organizacijama i institucijama; Mehanizmi saradnje su unaprijeđeni i raste broj zajedničkih inicijativa i projekata*** | |
| **Aktivnost 5.1.1** | **Poboljšati saradnju sa državnim institucijama i ustanovama u vezi definisanja jasnih procedura i zakonskih obaveza iz oblasti zaštite živote sredine i prirode** |
| *Indikator aktivnosti* | *Broj održanih tematskih sastanaka. Efikasnije sprovođenje procedura i obaveza.* |
| Opis aktivnosti i njen prioritet | Organizovaće se sastanci sa državnim institucijama i ustanovama u vezi definisanja jasnih procedura iz zakonskih obaveza iz oblasti zaštite živote sredine i prirode.  Prioritet 1 |
| Vrijeme realizacije | Drugi kvartal |
| Potrebno za realizaciju | Troškovi organizovanja sastanka |
| Odgovornost | Direktor JPNPCG, direktor Parka, |
| *Troškovi realizacije i izvori finansiranja* | 300,00€  *Budžet CG* |
| **Aktivnost 5.1.2** | **Uputiti inicijative državnim institucijama i ustanovama u cilju efikasnijeg upravljanja zaštićenim područjem** |
| *Indikator aktivnosti* | *Broj inicijativa i zaključci sa održanih sastanaka* |
| Opis aktivnosti i njen prioritet | Uputiće se inicijative i organizovati sastanci sa svim relevantnim institucijama i organizacijama u svrhu unapređivanja saradnje i efikasnijeg upravljanja Parkom.  Prioritet 1 |
| Vrijeme realizacije | Kontinuirano |
| Potrebno za realizaciju | Izrada Programskog zadatka, izrada idejnog projekta, angažovanje stručnjaka za vode |
| Odgovornost | Direktor JPNPCG, direktor Parka |
| *Troškovi realizacije i izvori finansiranja* | 100,00€  *Budžet CG* |
| **Aktivnost 5.1.3** | **Aktivnom saradnjom sa NVO sektorom realizovati projekte iz oblasti zaštite prirode i životne sredine** |
| *Indikator aktivnosti* | *Broj realizovanih zajedničkih projekata* |
| Opis aktivnosti i njen prioritet | U saradnji sa lokalnim nevladinim organizacijama iz opština koje gravitiraju teritoriji NP Lovćen pripremiće se prijedlozi projekata za konkurse domaćih i inostranih donatora.  U saradnji sa NVO Centar za zaštitu i proučavanje ptica realizovaće se aktivnosti iz projekta PA.CON II  Prioritet 1 |
| Vrijeme realizacije | Kontinuirano 01.09.2024-30.11.2026 / Januar- decembar 2025 za PA.CON II projekat |
| Potrebno za realizaciju | Troškovi organizovanja sastanka |
| Odgovornost | Direktor JPNPCG, direktor Parka, Služba za projekte i međunarodnu saradnju, NVO |
| *Troškovi realizacije i izvori finansiranja* | 250,00€  *Budžet CG* |
| **Aktivnost 5.1.4** | **Uputiti inicijative ka lokalnim organizacijama u cilju efikasnijeg upravljanja zaštićenim područjem** |
| *Indikator aktivnosti* | *Broj inicijativa i zaključci sa održanih sastanaka* |
| Opis aktivnosti i njen prioritet | U saradnji sa TO Cetinje i NVO Aktivna Zona razraditi prijedloge projekata koji će uspostaviti ekološki odgovoran turizam i savjesno upravljanje zaštićenim područjem Parka.  Prioritet 2 |
| Vrijeme realizacije | Kontinuirano |
| Potrebno za realizaciju | Troškovi organizovanja sastanaka |
| Odgovornost | Direktor Parka |
| *Troškovi realizacije i izvori finansiranja* | 250,00€  *Budžet CG* |
| **Aktivnost 5.1.5** | **Uspostaviti saradnju sa zaštićenim područjima u regionu** |
| *Indikator aktivnosti* | *Memorandumi o saradnji sa najmanje 2 zaštićena područja* |
| Opis aktivnosti i njen prioritet | Uspostaviće se saradnja sa zaštićenim područjima u regionu sa ciljem razmjene iskustava, primjeni dobrih praksi i pokretanja partnerskih inicijativa i zajedničkih projekata.  Prioritet 2 |
| Vrijeme realizacije | Kontinuirano |
| Potrebno za realizaciju | Troškovi studijskih posjeta i organizovanja sastanaka |
| Odgovornost | Direktor JPNPCG |
| *Troškovi realizacije i izvori finansiranja* | 1000,00€  *Budžet CG* |
| **Aktivnost 5.1.6** | **Unaprijediti saradnju sa partnerskim zaštićenim područjima** |
| *Indikator aktivnosti* | *Broj održanih sastanaka, partnerskih inicijativa i studijskih posjeta* |
| Opis aktivnosti i njen prioritet | Realizovaće se aktivnosti na uspostavljanju partnerskih odnosa sa zaštićenim područjima na nacionalnom i međunarodnom nivou.  Prioritet 2 |
| Vrijeme realizacije | Kontinuirano |
| Potrebno za realizaciju | Troškovi organizacije sastanaka i studijskih posjeta |
| Odgovornost | Direktor JPNPCG, direktor Parka, Služba za projekte i međunarodnu saradnju |
| *Troškovi realizacije i izvori finansiranja* | 1000,00€  *Budžet CG* |
| **Aktivnost 5.1.7** | **Nastaviti saradnju sa međunarodnim organizacijama (IUCN, UNESCO, Europark federacija i dr.)** |
| *Indikator aktivnosti* | *Učešće u radnim grupama, inicijativama i platformama* |
| Opis aktivnosti i njen prioritet | Prisustvo seminarima i radnim grupama na poziv organizacija. Apliciranje na konkursima i pozivima za projekte. Učešće u on-line radnim grupama shodno pozivima organizacija.  Prioritet 1 |
| Vrijeme realizacije | Kontinuirano |
| Potrebno za realizaciju | Troškovi prisustva sastancima |
| Odgovornost | Direktor JPNPCG |
| *Troškovi realizacije i izvori finansiranja* | 2500,00€  Budžet CG |
| **Aktivnost 5.1.8** | **Priprema i izrada prijedloga projekata u skladu sa potreba Parka i javnim pozivima** |
| *Indikator aktivnosti* | *Broj podnesenih i broj odobrenih projektnih prijedloga* |
| Opis aktivnosti i njen prioritet | U skladu sa potrebama Parka kao i prioritetima javnih poziva pripremiće se prijedlozi projekata.  Prioritet 1 |
| Vrijeme realizacije | Kontinuirano |
| Potrebno za realizaciju | Troškovi organizacije sastanka |
| Odgovornost | Direktor Parka, Služba za projekte i međunarodnu saradnju |
| *Troškovi realizacije i izvori finansiranja* | 200,00€  *Budžet CG* |
| **Aktivnost 5.1.9** | **Realizacija projektnih aktivnosti** |
| *Indikator aktivnosti* | *Izvještaji o uspješnosti realizacije projektnih aktivnosti* |
| Opis aktivnosti i njen prioritet | Kvalitetna implementacija projektnih aktivnosti kao i redovno izvještavanje o svim sprovedenim projektnim aktivnostima.  Prioritet 1 |
| Vrijeme realizacije | Kontinuirano |
| Potrebno za realizaciju | Troškovi organizovanja sastanaka, izlasci na teren |
| Odgovornost | Direktor Parka, Služba za projekte i međunarodnu saradnju |
| *Troškovi realizacije i izvori finansiranja* | 200,00€  *Budžet CG* |
| **Aktivnost 5.1.10** | **Učešće u obukama za pisanje i izvještavanje projekata** |
| *Indikator aktivnosti* | *Broj stručnih saradnika koji su uspješno završili obuku* |
| Opis aktivnosti i njen prioritet | U skladu sa potrebama Službe, učestvovati na obukama koje se odnose na podizanje i jačanje kapaciteta zaposlenih.  Prioritet 3 |
| Vrijeme realizacije | Kontinuirano |
| Potrebno za realizaciju | Troškovi obuka |
| Odgovornost | Služba za projekte i međunarodnu saradnju |
| *Troškovi realizacije i izvori finansiranja* | 1500,00€  *Budžet CG* |
| **Cilj 5.2** | **Podrška lokalnoj zajednici u održivom razvoju u skladu sa principima očuvanja vrijednosti Parka** |
| ***Indikator cilja: Lokalne zajednice aktivno sarađuju sa Parkom; Povećan broj zajedničkih projekata i inicijativa, tradicionalnih funkcionalnih gazdinstava i usluga i proizvoda lokalne zajednice u ponudi Parka.*** | |
| **Aktivnost 5.2.1** | **Izraditi prijedloge projekata u skladu sa pozivima u partnerstvu sa lokalnim zajednicama koje gravitiraju u Parku** |
| *Indikator aktivnosti* | *Broj podnesenih i broj odobrenih projektnih prijedloga* |
| Opis aktivnosti i njen prioritet | U skladu sa potrebama Parka i lokalne zajednice kao i prioritetima javnih poziva pripremiće se prijedlozi projekata.  Prioritet 2 |
| Vrijeme realizacije | Kontinuirano |
| Potrebno za realizaciju | Troškovi organizovanja sastanka |
| Odgovornost | Direktor Parka, Služba za projekte i međunarodnu saradnju |
| Napomena | Aktivnost zavisi od dostupnosti relevantnih partnera, od otvorenih poziva i implementacije ostalih projekata. |
| *Troškovi realizacije i izvori finansiranja* | 400,00€  *Budžet CG* |
| **Aktivnost 5.2.2** | **Pružiti podršku lokalnom stanovništvu za očuvanje tradicionalne poljoprivrede** |
| *Indikator aktivnosti* | *Broj tradicionalnih funkcionalnih gazdinstava* |
| Opis aktivnosti i njen prioritet | Organizovaće se sastanci sa domaćinstvima koja se bave tradicionalnim načinima privređivanja, u cilju sagledavanja njihovih potreba i zahtjeva.  Prioritet 3 |
| Vrijeme realizacije | Kontinuirano |
| Potrebno za realizaciju | Troškovi organizacije sastanka |
| Odgovornost | Direktor Parka |
| Napomena | Saradnja će se ostvariti kroz rad klastera koji su prepoznati u prethodnom periodu. |
| *Troškovi realizacije i izvori finansiranja* | 300,00€  *Budžet CG* |
| **Aktivnost 5.2.3.** | **Pružiti podršku lokalnom stanovništvu za razvoj ponuda zasnovanih na tradicionalnim oblicima, u skladu sa održivim principima** |
| *Indikator aktivnosti* | *Broj tradicionalnih funkcionalnih ponuda* |
| Opis aktivnosti i njen prioritet | Prikupljanje, odabir i nabavka karakterističnih suvenira koje će dopuniti asortiman suvenirnice u Parku.  Prioritet 3 |
| Vrijeme realizacije | Kontinuirano |
| Potrebno za realizaciju | Javna nabavka i komisiona nabavka |
| Odgovornost | Direktor Parka, Služba za promociju, marketing i turizam |
| *Troškovi realizacije i izvori finansiranja* | 400,00€  *Budžet CG* |
| **Aktivnost 5.2.4.** | **Uspostaviti geografski sertifikat porijekla za lokalne proizvode** |
| *Indikator aktivnosti* | *Uspostavljen geografski sertifikat* |
| Opis aktivnosti i njen prioritet | Formiraće se radna grupa koja će nastaviti sa daljim koracima neophodnim za uspostavljanje geografskog sertifikata.  Prioritet 1 |
| Vrijeme realizacije | Kontinuirano |
| Potrebno za realizaciju | Troškovi promotivnog materijala i organizovanje sastanaka |
| Odgovornost | Direktor JPNPCG, direktor Parka, Služba za promociju, marketing i turizam |
| Napomena | Tokom 2024. godine dobijeno je Rješenje o upisu žiga u registar žigova. |
| *Troškovi realizacije i izvori finansiranja* | 100,00€  *Budžet CG* |
| **Aktivnost 5.2.5.** | **Pružiti podršku lokalnom stanovništvu da svoje proizvode plasiraju na manifestacijama i sajmovima koje organizuje JPNPCG** |
| *Indikator aktivnosti* | *Broj lokalnih proizvođača koji se odazvao pozivu* |
| Opis aktivnosti i njen prioritet | Kontaktiraće se predstavnici lokalnog stanovništva da svoje proizvode plasiraju na manifestacijama i događajima u Parku. |
| Vrijeme realizacije | Kontinuirano |
| Potrebno za realizaciju | Troškovi učešća zainteresovanih proizvođača |
| Odgovornost | Direktor Parka, Služba za promociju, marketing i turizam |
| *Troškovi realizacije i izvori finansiranja* | 300,00€  *Budžet CG* |
| **Aktivnost 5.2.6** | **Uraditi Plan gazdovanja šuma u privatnoj svojini** |
| *Indikator aktivnosti* | *Izrađen Plan gazdovanja šuma u privatnoj svojini* |
| Opis aktivnosti i njen prioritet | Nakon izrade Plana gazdovanja šumama i njegovog usvajanja, izvršiće se odobravanje određene količine šume za sječu u šumama u privatnoj svojini. Odobravanje bruto drvne mase za uklanjanje će se realizovati na osnovu: podnesenog zahtjeva sa potrebnom dokumentacijom od strane vlasnika šume, zdravstvenog stanja i kvaliteta šume u svojini. Dostavljanje zahtjeva za sječu u privatnoj svojini će se prihvatati do 30.11.2024. godine, za plansku 2025. godinu. Nakon dostavljanja zahtjeva komisijski će se donijeti Plan gazdovanja šuma u privatnoj svojini.  Prioritet 1 |
| Vrijeme realizacije | Kontinuirano |
| Potrebno za realizaciju | Službeno vozilo, deset terenskih izlazaka, materijalno-tehnička sredstva |
| Odgovornost | Direktor Parka, Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | *500,00€*  *Budžet CG* |
| **Aktivnost 5.2.7** | **Obezbijediti drvne sortimente iz reda sanitara za potrebe lokalnog stanovništva** |
| *Indikator aktivnosti* | *Količina drvenih sortimenata koja je dodijeljena lokalnom stanovništvu na osnovu upućenih zahtjeva* |
| Opis aktivnosti i njen prioritet | Shodno zakonu i Internoj proceduri za prodaju šume lokalnom stanovništvu, izvršiće se prodaja drvnih sortimenata ruralnom stanovništvu sa područja Parka.  Prioritet 1 |
| Vrijeme realizacije | Kontinuirano |
| Potrebno za realizaciju | Pet terenska izlaska, terensko vozilo, smještaj |
| Odgovornost | Direktor Parka, Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | *250,00€*  *Budžet CG* |
| **Cilj 5.3** | **Socio-ekonomski razvoj područja Parka** |
| ***Indikator cilja: Akteri koji su u interakciji sa područjem Parka su prepoznati i uključeni u procese upravljanja zaštićenim područjem.*** | |
| **Aktivnost 5.3.1** | **Izraditi socio-ekonomskou analizu šireg područja** |
| *Indikator aktivnosti* | *Broj definisanih klastera i njihovo uključivanje u socio-ekonomski forum* |
| Opis aktivnosti i njen prioritet | Na osnovu prethodno kreirane baze i očekivanih rezultata upitnika uradiće se analiza i evaluacija socio ekonomskih karakteristika područja i na osnovu toga definisati prijedlog mjera za unapređenje. |
| Vrijeme realizacije | Kontinuirano |
| Potrebno za realizaciju | Službeno vozilo, terenski obilasci, dnevnice |
| Odgovornost | Direktor Parka, Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | 400,00€  *Budžet CG* |
| **Aktivnost 5.3.2** | **Redovno održavati socio-ekonomske forume** |
| *Indikator aktivnosti* | *Broj održanih tematskih socio-ekonomskih foruma sa sačinjenim izvještajima* |
| Opis aktivnosti i njen prioritet | Održaće se sjednice Socio ekonomskog savjeta na kojima će biti uključena Prijestonica Cetinje, opštine Kotor i Budva, lokalna turistička privreda i drugi subjekti. Shodno potrebi učešće u radu uzeće nadležna ministarstva i druge državne institucije. |
| Vrijeme realizacije | Kontinuirano |
| Potrebno za realizaciju | Službeno vozilo, terenski obilasci i dnevnice |
| Odgovornost | Direktor Parka, Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | 300,00€  *Budžet CG* |

|  |  |
| --- | --- |
| **Strateška oblast 6: Efikasna kontrola prostora Parka** | |
| **Cilj 6.1** | **Unapređenje fizičke zaštite Parka** |
| ***Indikator cilja: Broj podnesenih prijava; Broj procesuiranih prijava; Usklađeni pravni i organizacioni kapaciteti sa potrebama Parka*** | |
| **Aktivnost 6.1.1** | **Organizovati interne obuke za Službu fizičke zaštite** |
| *Indikator aktivnosti* | *Broj organizovanih obuka* |
| Opis aktivnosti i njen prioritet | U cilju usavršavanja nadzornika struče službe će u skladu sa potrebama, kroz predavanja, obuke, konsultacije i dr. vršiti obučavanje Službe zaštite za profesionalni rad i odnos prema posjetiocima.  Prioritet 1 |
| Vrijeme realizacije | Kontinuirano |
| Potrebno za realizaciju | Troškovi prevoza i organizacije obuke |
| Odgovornost | Direktor Parka Služba za kadrovske, pravne i opšte poslove, Služba za promociju, marketing i turizam, Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | 500,00€  *Budžet CG* |
| **Aktivnost 6.1.2** | **Izvršiti nabavku materijalno-tehničkih sredstava za Službu fizičke zaštite Službu za održavanje ambijentalne i infrastrukture** |
| *Indikator aktivnosti* | *Izvršena nabavka* |
| Opis aktivnosti i njen prioritet | Shodno Pravilniku o uniformi, naoružanju i identifikacionoj oznaci, izvršiće se nabavka materijalno tehničkih sredstava za Službu zaštite i Službu ambijentalne higijene.  Prioritet 1 |
| Vrijeme realizacije | Prvi kvartal |
| Potrebno za realizaciju | Javna nabavka |
| Odgovornost | Direktor Parka, Služba za logistiku |
| *Troškovi realizacije i izvori finansiranja* | 1000,00€  *Budžet CG* |
| **Aktivnost 6.1.3** | **U saradnji sa nadležnim inspekcijskim službama vršiti kontrolu i suzbijati nelegalne aktivnosti** |
| *Indikator aktivnosti* | *Broj podnesenih i procesuiranih prijava* |
| Opis aktivnosti i njen prioritet | Organizovaće se sastanci sa inspekcijskim službama, u cilju koordinacije aktivnosti na prostoru Parka i efikasnijeg procesuiranja evidentiranih nezakonitih radnji.  Prioritet 1 |
| Vrijeme realizacije | Kontinuirano |
| Potrebno za realizaciju | Organizacija sastanaka |
| Odgovornost | Direktor Parka, Služba fizičke zaštitu, Služba za kadrovske, pravne  i opšte poslove |
| *Troškovi realizacije i izvori finansiranja* | 200,00€  *Budžet CG* |
| **Aktivnost 6.1.4** | **U saradnji sa odjeljenjima za bezbjednost Cetinje i Budva vršiti kontrolu i suzbijati nelegalne aktivnosti** |
| *Indikator aktivnosti* | *Broj podnesenih i procesuiranih prijava* |
| Opis aktivnosti i njen prioritet | Organizovaće se sastanci sa MUP-om u cilju koordinacije aktivnosti na sprječavanju nelegalnih radnji i koordinacije aktivnosti u slučaju vanrednih situacija.  Prioritet 1 |
| Vrijeme realizacije | Kontinuirano |
| Potrebno za realizaciju | Troškovi organizacije sastanaka |
| Odgovornost | Direktor Parka, Služba fizičke zaštitu, Služba za kadrovske, pravne i opšte poslove |
| *Troškovi realizacije i izvori finansiranja* | 200,00€  *Budžet CG* |
| **Cilj.6.2** | **Utvrđivanje i označavanje jasne granice Parka** |
| ***Indikator cilja: Definisana dinamika i način finansiranja za utvrđivanje jasnih granica Parka*** | |
| **Aktivnost 6.2.1** | **Uputiti inicijativu organima državne uprave nadležnim za poslove šumarstva i zaštite životne sredine, organu uprave nadležnom za poslove katastra, gradskim opštinama i opštinama na čijoj se teritoriji nalazi Nacionalni park za formiranje radnog tijela za utvrđivanje i obilježavanje jasnih granica Parka** |
| *Indikator aktivnosti* | *Formirano radno tijelo* |
| Opis aktivnosti i njen prioritet | Uputiće se inicijativa Ministarstvu ekologije, održivog razvoja i razvoja sjevera, Ministarstvu planiranja, urbanizma i državne imovine, Upravi za gazdovanje šumama i lovištima, Agenciji za zaštitu životne sredine, Upravi za katastar i državnu imovinu, Opštini Cetinje i Opštini Budva za delegiranje člana, kako bi se formiralo radno tijelo za utvrđivanje i obilježavanje granica Parka. |
| Vrijeme realizacije | Prvi kvartal |
| Potrebno za realizaciju | / |
| Odgovornost | Direktor JPNPCG i direktor Parka |
| *Troškovi realizacije i izvori finansiranja* | *0,00€* |
| **Aktivnost 6.2.2** | **Definisati izvore finansiranja, budžet i dinamiku za utvrđivanje i obilježavanje jasnih granica Parka** |
| *Indikator aktivnosti* | *Jasno definisani izvori finansiranja, budžet i dinamika* |
| Opis aktivnosti i njen prioritet | Organizovaće se sastanci radnog tijela za utvrđivanje i obilježavanje jasnih granica Parka u svrhu definisanja izvora finansiranja, budžeta i dinamike. Izradiće se model obilježavanja granica.  Prioritet 1 |
| Vrijeme realizacije | Kontinuirano |
| Potrebno za realizaciju | Troškovi organizacije sastanaka |
| Odgovornost | Radno tijelo za utvrđivanje i obilježavanje jasnih granica Parka |
| *Troškovi realizacije i izvori finansiranja* | *300,00€*  *Budžet CG* |
| **Cilj 6.3** | **Park bez otpada** |
| ***Indikator cilja: Efikasna regulacija upravljanja otpadom; Smanjen broj nelegalnih odlagališta otpada*** | |
| **Aktivnost 6.3.1** | **Inicirati sastanke sa komunalnim preduzećima koji gravitiraju u Parku u vezi definisanja procedura sprječavanja nastanka i sanacije neuređenih odlagališta otpada** |
| *Indikator aktivnosti* | *Broj sastanaka i broj definisanih procedura* |
| Opis aktivnosti i njen prioritet | Organizovaće se sastanci sa komunalnim preduzećima Cetinje i Budva kako bi se definisale procedure sanacije neuređenih odlagališta otpada i napravio plan sprječavanja istih.  Prioritet 1 |
| Vrijeme realizacije | Kontinuirano |
| Potrebno za realizaciju | Troškovi organizovanja sastanka (dva službena puta) |
| Odgovornost | Direktor JPNPCG, direktor Parka, Služba za zaštitu prirodne i kulturne baštine i održivi razvoj, Služba za kadrovske, pravne i opšte poslove |
| *Troškovi realizacije i izvori finansiranja* | 100,00*€*  *Budžet CG* |
| **Aktivnost 6.3.2** | **U saradnji sa komunalnim preduzećima opština koje gravitiraju u Parku izvršiti sanaciju neuređenih odlagališta otpada na području Parka** |
| *Indikator aktivnosti* | *Broj saniranih neuređenih odlagališta otpada* |
| Opis aktivnosti i njen prioritet | Vršiće se kontrola stanja na terenu kako bi se spriječilo nastajanje nelegalnih odlagališta, evidentiraće se lokacije odlagališta i izvršiti njihovo saniranje. Prikupiće se podaci o vrstama, količinama i porijeklu otpada.  Prioritet 1 |
| Vrijeme realizacije | Kontinuirano |
| Potrebno za realizaciju | Četiri terenska izlaska, terensko vozilo, troškovi sanacije |
| Odgovornost | Direktor Parka, Služba za održavanje ambijentalne higijene i infrastrukture, Služba fizičke zaštite, Komunalna preduzeća opština Cetinje i Budva |
| *Troškovi realizacije i izvori finansiranja* | 500,00*€*  *Budžet CG* |
| **Aktivnost 6.3.3** | **U saradnji sa komunalnim preduzećima, NVO-ima, civilnim sektorima, lokalnim stanovništvom i volonterima organizovati akcije uklanjanja otpada** |
| *Indikator aktivnosti* | *Broj preuzetih akcija i količina uklonjenog otpada* |
| Opis aktivnosti i njen prioritet | Organizovaće se akcije čišćenja i uklanjanja otpada sa lokacija na kojima su evidentirana nelegalnih odlagališta.  Prioritet 1 |
| Vrijeme realizacije | Kontinuirano |
| Potrebno za realizaciju | Četiri terenska izlaska, terensko vozilo, troškovi sanacije, kese, rukavice |
| Odgovornost | Direktor Parka, Služba za održavanje ambijentalne higijene i infrastrukture, Služba fizičke zaštite, Komunalna preduzeća opština Cetinje i Budva, NVO |
| *Troškovi realizacije i izvori finansiranja* | 1000,00*€*  *Budžet CG* |

|  |  |
| --- | --- |
| **VANPLANSKE AKTIVNOSTI** | |
| **Strateška oblast 3: Edukacija, interpretacija i promocija prirodnih i kulturnih vrijednosti Parka** | |
| **Cilj 3.2** | **Park je uspješno promovisan na nacionalnom i međunarodnom nivou** |
| ***Indikator cilja: Park je prepoznatljiva i atraktivna destinacija za posjetioce i ljubitelje prirode*** | |
| **Aktivnost** | **Inicijativa prema Pošti Crne Gore za izradu poštanskih markica sa motivom Nacionalnog parka** |
| *Indikator aktivnosti* | *Odštampane poštanske markice* |
| Opis aktivnosti i njen prioritet | Uputiti prijedlog Pošti Crne Gore za izradu prigodnog izdanja poštanske markice. Izvršiće se odabir prigodnog motiva iz Parka (koji simbolizuje etnografsko i kulturno nasljeđe Parka) u zavisnosti od Pošte koja određuje temu za datu godinu.  Prioritet 3 |
| Vrijeme realizacije | Prvi kvartal |
| Potrebno za realizaciju | / |
| Odgovornost | Služba za promociju, marketing i turizam |
| *Troškovi realizacije i izvori finansiranja* | 0,00€ |
| **Strateška oblast 5: Saradnja sa nacionalnim i međunarodnim organizacijama i institucijama i lokalnim zajednicama** | |
| **Cilj 5.3** | **Socio-ekonomski razvoj područja Parka** |
| ***Indikator cilja: Akteri koji su u interakciji sa područjem Parka su prepoznati i uključeni u procese upravljanja zaštićenim područjem.*** | |
| **Aktivnost** | **Analiza anketa - pozitivnih i negativnih uticaja Parka na zainteresovane strane (stakeholders)** |
| *Indikator aktivnosti* | Sprovedena anketa i izrađen izvještaj analize |
| Opis aktivnosti i njen prioritet | Analiza anketa u cilju ažuriranja već postojećih podataka u vezi NP i njegove saradnje sa lokalnim zajednicama. U anketi učestvuje lokalno stanovništvo, posjetioci i privredna društva sa područja Parka. |
| Vrijeme realizacije | Kontinuirano |
| Potrebno za realizaciju | / |
| Odgovornost | Direktor Parka, Stručni saradnici za rad sa lokalnim zajednicama i Služba za zaštitu prirodne i kulturne baštine i održivi razvoj. |
| *Troškovi realizacije i izvori finansiranja* | 0,00€ |
| **Cilj:5.4.** | **Izdati urbanističko - tehnički uslove i unapređena informaciona osnova za privremene objekte** |
| ***Indikator cilja:Broj UT uslova i funkcionalna baza podataka o privremenim objektima*** | |
| **Aktivnost** | **Izraditi urbanističko-tehničke uslove** |
| *Indikator aktivnosti* | *Broj izdatih UT uslova* |
| Opis aktivnosti i njen prioritet | Shodno Programu objekata privremenog karaktera i Uredbe o izmjeni uredbe o povjeravanju poslova iz nadležnosti Ministarstva planiranja, urbanizma i državne imovine Javno preduzeće izdaje UT uslove.  Prioritet 1 |
| Vrijeme realizacije | Kontinuirano |
| Potrebno za realizaciju | Program objekta privremenog karaktera, Uredba o izmjeni uredbe o povjeravanju poslova |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | *0,00€* |
| **Aktivnost** | **Izraditi mape objekata privremeni u cilju boljeg monitoringa prostora i prikupljanja podataka** |
| *Indikator aktivnosti* | *Broj mapa* |
| Opis aktivnosti i njen prioritet | Korišćenjem QGIS programa uradiće se mape shodno Programu objekata privremenog karaktera.  Prioritet 1 |
| Vrijeme realizacije | Kontinuirano |
| Potrebno za realizaciju | Program objekta privremenog karaktera |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | *0,00€* |
| ***Indikator cilja: Broj UT uslova i funkcionalna baza podataka o privremenim objektima*** | |
| **Strateška oblast 6: Efikasna kontrola prostora Parka** | |
| **Cilj 6.3** | **Park bez otpada** |
| ***Indikator cilja: Efikasna regulacija upravljanja otpadom; Smanjen broj nelegalnih odlagališta otpada*** | |
| **Aktivnost** | **Mobilna aplikacija za mapiranje nelegalno odloženog otpada** |
| *Indikator aktivnosti* | Vrsta otpada, lokacije na kojima je otpad, broj prijava |
| Opis aktivnosti i njen prioritet | Aplikacija koja omogućava korisnicima da brzo i jednostavno prijave lokacije na kojima je otpad nelegalno odložen. Korisnici će unositi koordinate, fotografije sa lokacije i opisivati vrstu otpada na osnovu koje će se praviti baza podataka nelegalnih odlagališta unutar Parka. |
| Vrijeme realizacije | Kontinuirano |
| Potrebno za realizaciju | Izrada mobilne aplikacije |
| Odgovornost | Direktor Parka i Služba za održavanje ambijentalne higijene i infrastrukture. |
| Napomena | Troškovi izrade mobilne aplikacije su prikazani u NP Biogradska gora |
| *Troškovi realizacije i izvori finansiranja* | 0,00€ |

# **FINANSIJSKA SREDSTVA ZA SPROVOĐENJE PROGRAMA**

Prema Zakonu o nacionalnim parkovima, JPNPCG sredstva za rad obezbjeđuje iz sljedećih izvora:

* iz državnog budžeta
* iz naknada za korišćenje dobara, odnosno sopstvenih prihoda
* iz donacija
* kredita
* drugih izvora u sladu sa zakonom

## **4.1. FINANSIRANJE JAVNOG PREDUZEĆA ZA NACIONALNE PARKOVE CRNE GORE**

Javno preduzeće za nacionalne parkove Crne Gore osnovano je na osnovu Odluke o osnivanju Javnog preduzeća za nacionalne parkove (‚‚Sl. list CG’’ br. 39/92) a nastavilo sa radom u skladu sa Zakonom o nacionalnim parkovima (‚‚Sl. list CG’’ br. 28/14, 39/16) i Odlukom o organizovanju Javnog preduzeća za nacionalne parkove Crne Gore (‚‚Sl. list CG’’ br. 20/11 od 15.04.2011. godine). Statut preduzeća je donesen od strane Upravnog odbora, dana 09.05.2011. godine, a stupio je na snagu nakon dobijanja saglasnosti od nadležnog Ministarstva. Osnivač preduzeća je Skupština Crne Gore.

Shodno Zakonu o nacionalnim parkovima (‚‚Sl. list CG’’ broj 28/14, 39/16), Javno preduzeće za Nacionalne parkove Crne Gore upravlja sa prirodnim dobrima nacionalnih parkova Crne Gore i preduzima potrebne mjere u cilju njihove zaštite, unapređivanja i razvoja, kao djelatnosti od javnog interesa.

Članom 13 stav 2 Zakona o unapređenju poslovnog ambijenta (‚‚Sl. list CG’’ broj 40/10), propisano je da će se javna preduzeća reorganizovati u skladu sa Zakonom o privrednim društvima (Sl. list RCG broj 6/02 i ‚‚Sl. list CG’’ broj 17/07, 80/08, 40/10, 73/10, 36/11 i 40/11) u roku od tri godine od dana stupanja na snagu ovog zakona. Zakonom o Nacionalnim parkovima koji je Skupština donijela 19.06.2014. godine, definisano je da nacionalnim parkovima treba da upravlja privredno društvo i da isto osniva Vlada Crne Gore. Zakonom je takođe definisano da će se privredno društvo osnovati u roku od šest mjeseci od dana stupanja na snagu ovog zakona. JPNPCG još uvijek nije reorganizovano.

U cilju zaštite i očuvanja prirode, te stvaranja uslova za neometano odvijanje prirodnih procesa i održivog korišćenja prirodnih resursa na području Nacionalnih parkova Crne Gore, Javno preduzeće teži da obezbijedi uslove za obavljanje neposredne zaštite i nadzora nad zaštićenim područjima, turističku djelatnost uključujući različite sadržaje sportsko-rekreativnog turizma za posjetioce, te promociju prirodnog bogatstva nacionalnih parkova kao destinacije, i druge poslove u skladu sa zakonom, što bi trebalo da doprinese stvaranju jedinstvene ponude na globalnom turističkom tržištu.

U cilju planiranja rashoda za obavljanje navedenih aktivnosti i prihoda kao izvora finansiranja, izrađuje se Godišnji finansijski plan, radi stvaranja uslova za neometano i pravilno raspolaganje finansijskim sredstvima Preduzeća. Finansijski plan za jednu godinu se radi na bazi:

* prihoda i rashoda ostvarenih u prethodnoj godini,
* procjene troškova po osnovu aktivnosti predviđenih programima upravljanja za svaki park,
* procjene prihoda po osnovu korišćenja dobara i pružanja usluga u narednoj godini,
* Plana javnih nabavki,
* odobrenih sredstava državnim budžetom za narednu godinu.

Sredstva koja Javno preduzeće za nacionalne parkove Crne Gore uspije da ostvari na godišnjem nivou iz sopstvenih prihoda nijesu dovoljna za samostalno funkcionisanje i realizaciju tekućih i programskih aktivnosti, te se programske aktivnosti finansiraju uglavnom subvencijama iz državnog budžeta.

Sredstva za rad preduzeća obezbjeđuju se iz:

* Budžeta Crne Gore;
* Naknada za korišćenje nacionalnih parkova iz člana 21 Zakona o nacionalnim parkovima;
* Donacija;
* Kredita;
* Drugih izvora u skladu sa Zakonom.

Priprema nacrta Godišnjeg finansijskog plana vrši se u okviru stručne službe Javnog preduzeća nakon čega slijedi usvajanje plana od strane Upravnog odbora Javnog preduzeća. Izvještavanje o realizaciji finansijskog plana prema Upravnom odboru vrši se kvartalno.

Na kraju kalendarske godine vrši se izrada Završnog računa (bilans stanja, bilans uspjeha, statistički aneks, promjene na kapitalu, tok gotovine, napomene uz finansijske izvještaje). Završni račun usvaja Upravni odbor Javnog preduzeća. Usvojeni Završni račun se predaje Upravi prihoda i Carina (Ministarstvo finansija).

Prihodi

Odlukom o visini i načinu obračuna i plaćanja naknada za korišćenje dobara nacionalnih parkova definisane su naknade u skladu sa članom 21, Zakona o nacionalnim parkovima (Sl. list CG, br. 39/2016), a odnose se na sledeće:

* ulazak u Nacionalni park;
* pružanje usluga posjetiocima (korišćenje vodiča, razgledanje zbirke, korišćenje informativno-edukativnog materijala i dr.);
* ugostiteljske, prodajne, smještajne i infrastrukturne objekte (stalne i privremene);
* iznajmljivanje i/ili korišćenje objekata i prostorija Nacionalnog parka;
* korišćenje mineralnih sirovina;
* iznajmljivanje sredstava i opreme za sport i rekreaciju (čamaca, brodova, kajaka, bicikala i dr.);
* organizovano posmatranje ptica;
* kampovanje;
* splavarenje i rafting;
* loženje vatre na posebno uređenim mjestima;
* džiping ture;
* parking;
* sportske i kulturne manifestacije;
* korišćenje plaža;
* trafo stanice;
* uspostavljanje zona sanitarne zaštite vodozahvata u sistemima javnog vodosnabdijevanja;
* korišćenje prostora za žičare, uspinjače i ski liftove;
* postavljanje privremenih objekata;
* postavljanje bilborda i reklamnih panoa;
* snimanje igranih i komercijalnih filmova, TV reklama i spotova;
* privredni i sportsko rekreativni ribolov;
* splavarenje i upotrebu plovila u sportsko rekreativne svrhe;
* korišćenje imena i znaka Nacionalnog parka;
* sakupljanje i branje šumskih plodova i gljiva u komercijalne svrhe;
* druge radnje, aktivnosti i djelatnosti u skladu sa zakonom.

Rashodi

Finansijska sredstva Javnog preduzeća troše se u skladu sa zakonom i opštim aktima preduzeća, donijetim odlukama, planovima i programima rada, zaključenim ugovorima i drugim aktima, u cilju izvršavanja obaveza i zadataka iz nadležnosti Javnog preduzeća.

* Investiciona ulaganja (izrada tehničke dokumentacije, elaborati, studije, geodetska snimanja, recenzije, izvođenje radova sa nadzorom);
* Troškovi tekućeg održavanja opreme, vozila, plovila, objakata i drugih osnovnih sredstava;
* Monitoring i praćenje stanja životne sredine;
* Ostali poslovni rashodi (troškovi struje, vode, telefon, internet, reklama, zakup prostroija, kancelarijski materijal, održavanje higijene i ostali režijski troškovi);
* Osnovna sredstva (nabavka opreme, vozila i dr.);
* Zarade i ostala lična primanja zaposlenih;
* Prenesene aktivnosti.

## **4.2. PROCJENA FINANSIJSKIH SREDSTAVA ZA REALIZACIJU PROGRAMA UPRAVLJANJA**

Planiranje godišnjeg finansijskog okvira zasnovano je na ciljevima koji treba da se ostvare. Vezano za planirani razvoj, urađene su projekcije finansijskih pokazatelja za period od jedne fiskalne godine. Uzeti su u obzir trendovi poslovanja u prethodnim godinama, i poslovna politika menadžmenta, vezana za budući rast i razvoj preduzeća. U obzir je uzet i porast inflacije uslijed trenutnih ekonomskih prilika na globalnom nivou.

***Tabela 2: Prikaz ukupnih planiranih troškova i prihoda NP Lovćen za 2025. godinu***

|  |  |
| --- | --- |
| **Elementi** | **2025. godina** |
| Troškovi ljudskih resursa | 460.697 |
| Ostali poslovni rashodi | 69.497 |
| Finansiranje Programa | 305.500 |
| **UKUPNO (€)** | **835.694** |

|  |  |
| --- | --- |
| **Elementi** | **2025. godina** |
| Projektovani sopstveni prihodi po godinama | 620.458 |
| **Nedostajuća finansijska sredstva** | **-215.236** |

Izvor finansiranja za nedostajuća sredstva će se obezbjediti iz projekata, donacija i drugih izvora u skladu sa zakonom prema definisanim prioritetima i mogućnostima. Finansijska sredstva za aktivnosti pod brojem 4.1.1.,4.1.3.,4.1.6.,4.1.8.,4.1.9.,4.1.10.,4.1.11.,4.1.13,,4.2.1.,4.2.2.,4.3.4 u procijenjenom iznosu od 226.000,00 eura predložena su kroz razne međunarodne projekte za koje su predate aplikacije.

***Tabela 3: Pregled godišnjih troškova programa po ciljevima i aktivnostima***

|  |  |  |  |
| --- | --- | --- | --- |
| **Rb.** | **Opis** | **Prioritet** | **2025.** |
| **Strateška oblast 1: Istraživanje, praćenje, obnova i unapređenje ekosistema, staništa i vrsta** | | | |
| Cilj 1.1. | Unapređenje informacione baze podataka o flori nacionalnog parka kroz literaturni i terenski rad, softverska nadogradnja i stručno usavršavanje saradnika |  | 0 |
| Cilj 1.2. | Utvrđeno nulto stanje stanje endemičnih oromediteranskih ježolikih i povremenih kraških jezera (turloga) - potencijalnih NATURA 2000 |  | 260 |
| Cilj 1.3. | Unapređen sistem kontrole ubiranja divlje flore u komercijalne svrhe |  | 0 |
| Cilj 1.4. | Očuvani šumski ekosistemi |  | 5.200 |
| Cilj 1.5 | Utvrđeno nulto stanje dnevnih leptira |  | 225 |
| Cilj 1.6. | Inventarizacija vodozemaca i gmizavaca |  | 160 |
| Cilj 1.7. | Utvrđeno kvantitativno i kvalitativno stanje ptica grabljivica |  | 225 |
| Cilj 1.8. | Očuvane populacije slijepih miševa |  | 380 |
| Cilj 1.9. | Utvrđeni koridori krupnih sisara |  | 350 |
| Cilj 1.10. | Obezbijeđena prihrana za krupne sisare i jarebicu kamenjarku tokom zimskih mjeseci |  | 300 |
| Cilj 1.11. | Zaštita i održivo korišćenje vodenih resursa |  | 300 |
| **Strateška oblast 2: Očuvanje, unapređivanje i promocija kulturno-istorijskih i etnografskih vrijednosti i potencijala** | | | |
| Cilj 2.1. | Očuvana materijalna kulturna baština |  | 0 |
| Cilj 2.2. | Prezentacija materijalne kulturne baštine Parka |  | 0 |
| Cilj 2.3. | Zaštita i prezentacija nematerijalne kulturne baštine |  | 4.100 |
| **Strateška oblast 3: Edukacija, interpretacija i promocija prirodnih i kulturnih vrijednosti parka** | | | |
| Cilj 3.1. | Razvijena i unaprijeđena edukacija i interpretacija |  | 2.700 |
| Cilj 3.2. | Park je uspješno promovisan na nacionalnom i međunarodnom nivou |  | 12.950 |
| **Strateška oblast 4: Turizam zasnovan na aktivnom odmoru u prirodi** | | | |
| Cilj 4.1. | Unaprijeđena i razvijena posjetilačka infrastruktura Parka |  | 259.000 |
| Cilj 4.2. | Unaprijeđena turistička ponuda koja je zasnovana na rekreaciji |  | 5000 |
| Cilj 4.3. | Upravljanje posjetiocima |  | 600 |
| **Strateška oblast 5: Saradnja sa nacionalnim i međunarodnim organizacijama i institucijama i lokalnim zajednicama** | | | |
| Cilj 5.1. | Saradnja sa nacionalnim i međunarodnim organizacijama i institucijama i lokalnim zajednicama |  | 7.300 |
| Cilj 5.2. | Podrška lokalnoj zajednici u održivom razvoju u skladu sa principima očuvanja vrijednosti parka |  | 2.250 |
| Cilj 5.3. | Socio-ekonomski razvoj područja Parka |  | 700 |
| **Strateška oblast 6: Efikasna kontrola prostora Parka** | | | |
| Cilj 6.1. | Unapređenje fizičke zaštite Parka |  | 1.900 |
| Cilj 6.2. | Utvrđivanje i označavanje jasne granice Parka |  | 300 |
| Cilj 6.3. | Park bez otpada |  | 1.600 |
|  | **UKUPNO** |  | **305.500** |
|  |  |  |  |
| **VANPLANSKE AKTIVNOSTI** | |  | **0** |

# **DINAMIKA REALIZACIJE**

|  |  |  |  |  |  |
| --- | --- | --- | --- | --- | --- |
| **Broj** | **Aktivnost** | **K1** | **K2** | **K3** | **K4** |
| **1.1.4.** | **Izvršiti analizu literaturnih i terenskih podataka unijetih u bazu** |  |  |  |  |
| **1.1.5.** | **Uraditi karte distribucije za prioritetne vrste** |  |  |  |  |
| **1.2.1** | **Kartirati stanišni tip \*3180 Povremena kraška jezera (turlozi) na prostoru Jezera ispod Jezerskog vrha** |  |  |  |  |
| **1.2.2.** | **Izraditi analizu stanja dijagnostičkih vrsta na stanišnom tipu\*3180** |  |  |  |  |
| **1.2.4.** | **Izraditi analizu stanja dijagnostičkih vrsta na stanišnom tipu \*4090** |  |  |  |  |
| **1.3.3.** | **Kontrolisati stanje na terenu i unositi terenske podatke u bazu podataka** |  |  |  |  |
| **1.3.4.** | **Izvršiti analizu stanja i mapirati staništa na kojima je vršeno ubiranje** |  |  |  |  |
| **1.4.1** | **Sprovoditi sanitarno-higijenske aktivnosti** |  |  |  |  |
| **1.4.2.** | **Vršiti preventivnu zaštitu šumskih ekosistema od požara i izgraditi protiv-požarne stanice** |  |  |  |  |
| **1.4.3.** | **Izraditi interaktivnu bazu podataka o stanju šumskih ekosistema** |  |  |  |  |
| **1.4.4.** | **Pratiti zdravstveno stanje šumskih ekosistema na odabranim bioindikatorskim tačkama** |  |  |  |  |
| **1.5.1** | **Istražiti i dopuniti literaturne podatke o fauni *Lepidoptera*** |  |  |  |  |
| **1.5.2** | **Odrediti nulto stanje dnevnih leptira na području Parka** |  |  |  |  |
| **1.6.1.** | **Istražiti i sakupiti literaturne podatke o fauni vodozemaca i gmizavaca** |  |  |  |  |
| **1.6.2.** | **Odrediti distribuciju vodozemaca i gmizavaca na području Parka** |  |  |  |  |
| **1.7.1.** | **Utvrđeno kvantitativno i kvalitativno stanje ptica grabljivica** |  |  |  |  |
| **1.7.2.** | **Vršiti monitoring najznačajnijih vrsta ptica grabljivica** |  |  |  |  |
| **1.8.3.** | **Istražiti rasprostranjenost i utvrditi važna područja za očuvanje slijepih miševa** |  |  |  |  |
| **1.8.4.** | **Utvrditi faktore ugrožavanja i po potrebi sprovesti mjere očuvanja** |  |  |  |  |
| **1.8.5.** | **Izraditi akcioni plan za slijepe miševe** |  |  |  |  |
| **1.9.4.** | **Sprovoditi monitoring krupnih sisara** |  |  |  |  |
| **1.10.1** | **Vršiti prihranu krupnih sisara i jarebice kamenjarke tokom zimskih mjeseci na hranilištima** |  |  |  |  |
| **1.11.1** | **Monitoring hidroloških objekata** |  |  |  |  |
| **2.2.1.** | **Prikupljati stariju foto građu i umjetničke slike akademskih likovnih stvaralaca u digitalnoj formi** |  |  |  |  |
| **2.3.1** | **Inventarisati nematerijalnu kulturnu baštinu Parka** |  |  |  |  |
| **2.3.2** | **Prikupiti podatke od nosilaca nematerijalnih kulturnih dobara** |  |  |  |  |
| **2.3.3** | **Popunjavati upitnike za identifikaciju elemenata nematerijalnog kulturnog nasljeđa** |  |  |  |  |
| **2.3.4** | **Inicirati ka Upravi za zaštitu kulturnih dobara uspostavljanje zaštite, na osnovu istraživačkih nalaza, zaštitu nematerijalnog kulturnog dobra** |  |  |  |  |
| **2.3.5** | **Organizovati manifestacije i tematske sajmove koji se oslanjaju na etnografsko nasljeđe** |  |  |  |  |
| **2.3.6** | **Učestvovati u projektima zaštite i valorizacije nematerijalne kulturne baštine pod pokroviteljstvom relevantnih institucija (Ministarstvo kulture i medija, Uprava za zaštitu kulturnih dobara, CANU i dr.)** |  |  |  |  |
| **2.3.7** | **Pod pokroviteljstvom Ministarstva kulture i medija kreirati programe za obilježavanje “Dana evropske baštine”** |  |  |  |  |
| **3.1.1** | **U saradnji sa osnovnim školama sprovoditi postojeće edukativne programe** |  |  |  |  |
| **3.1.2** | **U skladu sa nastavnim programima osmisliti edukativne materijale** |  |  |  |  |
| **3.1.3** | **U saradnji sa zainteresovanim stranama obilježiti značajne ekološke datume** |  |  |  |  |
| **3.1.4** | **U saradnji sa TO osmisliti i sprovesti ciljane interpretativne programe obilaska Parka** |  |  |  |  |
| **3.1.5** | **Održavati i unaprijediti postojeće edukativne i tematske staze** |  |  |  |  |
| **3.2.1** | **Sprovoditi PR kampanje** |  |  |  |  |
| **3.2.2** | **Učestvovati na turističkim sajmovima** |  |  |  |  |
| **3.2.3** | **Organizovati manifestacije i događaje** |  |  |  |  |
| **3.2.4** | **Izraditi i štampati promotivni materijal** |  |  |  |  |
| **4.1.1** | **Adaptirati Centar za posjetioce na Ivanovim koritima** |  |  |  |  |
| **4.1.2** | **Izraditi i urediti novi Centar za posjetioce na Ivanovim koritima** |  |  |  |  |
| **4.1.3** | **Izraditi i urediti expo prostor ispred novog Centra za posjetioce** |  |  |  |  |
| **4.1.4** | **Urediti glavne ulaze u park** |  |  |  |  |
| **4.1.5** | **Izgraditi kontrolno-naplatne punktove** |  |  |  |  |
| **4.1.6** | **Postaviti i dopuniti najavne, glavne i informativne table ka/i u Parku** |  |  |  |  |
| **4.1.7** | **Unaprijediti postojeći sistem informativnih tabli i smjerokaza** |  |  |  |  |
| **4.1.8** | **U saradnji sa planinarskim savezom unaprijediti pješačke staze** |  |  |  |  |
| **4.1.9** | **U saradnji sa biciklističkim savezom unaprijediti biciklističke staze** |  |  |  |  |
| **4.1.10** | **Urediti vidikovce Kuk i Kraljevo počivalo** |  |  |  |  |
| **4.1.11** | **Izraditi infrastrukturu za posmatranje ptica** |  |  |  |  |
| **4.1.13** | **Prilagoditi glavne atrakcije u Parku za posjete (učiniti ih dostupnim) osoba sa invaliditetom** |  |  |  |  |
| **4.1.14** | **Urediti kamp mjesta i renovirati bungalove** |  |  |  |  |
| **4.2.1** | **Razviti novi turistički proizvod posmatranje ptica** |  |  |  |  |
| **4.2.2** | **Osmisliti i postaviti nove izložbene postavke u Centru za posjetioce** |  |  |  |  |
| **4.3.1** | **Analizirati strukturu, mišljenje, potrebe i očekivanja posjetilaca** |  |  |  |  |
| **4.3.2** | **Analizirati uticaj posjetilaca na prirodne i kulturne vrijednosti** |  |  |  |  |
| **4.3.3** | **U saradnji sa planinarskim i biciklističkim savezom analizirati korišćenje postojećeg sistema staza** |  |  |  |  |
| **4.3.4** | **Istražiti i odrediti prihvatne kapacitete pojedinih najposjećenijih lokaliteta u skladu sa smjernicama zaštite prirode, pratiti i regulisati broj posjetilaca** |  |  |  |  |
| **4.3.5** | **Izgraditi mehanizme koji će doprinijeti da se smanji efekat vidljivosti posjetilaca u određenim područjima (“Leave no trace” principi)** |  |  |  |  |
| **4.3.6** | **Razviti programe obilaska Parka (bazirane na prirodnim i kulturnim vrijednostima Parka) za različite ciljne grupe** |  |  |  |  |
| **5.1.1.** | **Poboljšati saradnju sa državnim institucijama i ustanovama u vezi definisanja jasnih procedura i zakonskih obaveza iz oblasti zaštite živote sredine i prirode** |  |  |  |  |
| **5.1.2.** | **Uputiti inicijative državnim institucijama i ustanovama u cilju efikasnijeg upravljanja zaštićenog područja** |  |  |  |  |
| **5.1.3** | **Aktivnom saradnjom sa NVO sektorom realizovati projekte iz oblasti zaštite prirode i životne sredine** |  |  |  |  |
| **5.1.4.** | **Uputiti inicijative ka lokalnim organizacijama i u cilju efikasnijeg upravljanja zaštićenim područja** |  |  |  |  |
| **5.1.5.** | **Uspostaviti saradnju sa zaštićenim područjima u regionu** |  |  |  |  |
| **5.1.6** | **Unaprijediti saradnju sa partnerskim zaštićenim područjima** |  |  |  |  |
| **5.1.7** | **Nastaviti saradnju sa međunarodnim organizacijama (IUCN, UNESCO, Europark federacija i dr.)** |  |  |  |  |
| **5.1.8** | **Priprema i izrada projekata u skladu sa potrebama Parka i javnim pozivima** |  |  |  |  |
| **5.1.9** | **Realizacija projektnih aktivnosti** |  |  |  |  |
| **5.1.10** | **Učešće u obukama za pisanje i izvještavanje projekata** |  |  |  |  |
| **5.2.1** | **Izraditi prijedloge projekata u skladu sa pozivima u partnerstvu sa lokalnim zajednicama koje gravitiraju u Parku** |  |  |  |  |
| **5.2.2** | **Pružiti podršku lokalnom stanovništvu za očuvanje tradicionalne poljoprivrede** |  |  |  |  |
| **5.2.3** | **Pružiti podršku lokalnom stanovništvu za razvoj ponuda zasnovanih na tradicionalnim oblicima, u skladu sa održivim principima** |  |  |  |  |
| **5.2.4** | **Uspostaviti geografski sertifikat porijekla za lokalne proizvode** |  |  |  |  |
| **5.2.5** | **Pružiti podršku lokalnom stanovništvu da svoje proizvode plasiraju na manifestacijama i sajmovima koje organizuje JPNPCG** |  |  |  |  |
| **5.2.6.** | **Uraditi Plan gazdovanja šuma u privatnoj svojini** |  |  |  |  |
| **5.2.7.** | **Obezbijediti drvne sortimente iz reda sanitara za potrebe lokalnog stanovništva** |  |  |  |  |
| **5.3.1.** | **Izraditi socio -ekonomsku analizu šireg područja Parka** |  |  |  |  |
| **5.3.2.** | **Redovno održavati socio-ekonomske forume** |  |  |  |  |
| **6.1.1.** | **Organizovati interne obuke za Službu fizičke zaštite** |  |  |  |  |
| **6.1.2.** | **Izvršiti nabavku materijalno - tehničkih sredstava za Službu fizičke zaštitu i Službu za održavanje ambijentalne higijene i infrastrukture** |  |  |  |  |
| **6.1.3.** | **U saradnji sa nadležnim inspekcijskim službama vršiti kontrolu i suzbijati nelegalne aktivnosti** |  |  |  |  |
| **6.1.4.** | **U saradnji sa odjeljenjima za bezbjednost Cetinje i Budva vršiti kontrolu i suzbijati nelegalne aktivnosti** |  |  |  |  |
| **6.2.1.** | **Uputiti inicijativu organima državne uprave nadležnim za poslove šumarstva i zaštite životne sredine, organu uprave nadležnom za poslove katastra, gradskim opštinama i opštinama na čijoj se teritoriji nalazi nacionalni park za formiranje radnog tijela za utvrđivanje i obilježavanje jasnih granica Parka** |  |  |  |  |
| **6.2.2.** | **Definisati izvore finansiranja, budžet i dinamiku za utvrđivanje i obilježavanje jasnih granica Parka** |  |  |  |  |
| **6.3.1.** | **Inicirati sastanke sa komunalnim preduzećima koji gravitiraju u Parku u vezi definisanja procedura sprječavanja nastanka i sanacije neuređenih odlagališta otpada** |  |  |  |  |
| **6.3.2.** | **U saradnji sa komunalnim preduzećima opština koje gravitiraju u Parku izvršiti sanaciju neuređenih odlagališta otpada na području Parka** |  |  |  |  |
| **6.3.3.** | **U saradnji sa komunalnim preduzećima, NVO-ima, civilnim sektorima, lokalnim stanovništvom i volonterima organizovati akcije uklanjanja otpada** |  |  |  |  |
| **VANPLANSKE AKTIVNOSTI** | | | | | |
| **1** | **Inicijativa prema Pošti Crne Gore za izradu poštanskih markica sa motivom Nacionalnog parka Izraditi mape objekata privremeni u cilju boljeg monitoringa prostora i prikupljanja podataka** |  |  |  |  |
| **2** | **Analiza anketa - pozitivnih i negativnih uticaja Parka na zainteresovane strane (stakeholders)** |  |  |  |  |
| **3** | **Izraditi urbanističko-tehničke uslove** |  |  |  |  |
| **4** | **Izraditi mape objekata privremeni u cilju boljeg monitoringa prostora i prikupljanja podataka** |  |  |  |  |
| **5** | **Mobilna aplikacija za mapiranje nelegalno odloženog otpada** |  |  |  |  |